Magu Macchah Janavaarun Dhookurun Manaakoh, Quarantine Usoolu Himeney Bill Eh - Vaguthu\nމަގުމައްޗަށް ޖަނަވާރުން ދޫކުރުން މަނާކޮށް، ކަރަންޓީނު އުސޫލު ހިމެނޭ ބިލެއް!\n2 ގަޑިއިރު ކުރިން ( ޖޫން 10, 2021 )\nމާލޭގައި މީހަކު ޕެޓެއް ގޮތުގައި ގެންގުޅޭ ބުޅާތަކެއް - ފޮޓޯ: ޝާނީ ޒިޔާދު ފޭސްބުކް\nމަގުމައްޗަށް ޖަނަވާރުން ދޫކުރުން މަނާކޮށް، އެ އެއްޗެހި ގެންގުޅެން ފެސިލިޓީއެއް ގާއިމް ކުރަން ޖެހޭ ގޮތަށް ސަރުކާރުގެ ފަރާތުން ރައްޔިތުންގެ މަޖިލީހަށް ބިލެއް ހުށަހަޅައިފިއެވެ.\nކަނޑިތީމު ދާއިރާގެ މެންބަރު އަބްދުﷲ ޝަހީމް އަބްދުލް ހަކީމް ހުށަހެޅުއްވި އެ ބިލުގެ މަގްސަދަކީ ރާއްޖެއަށް ޖަނަވާރުން ގެނައުމާއި، ޖަނަވާރަށް ހާއްސަ އުފެއްދުންތަކާއި، ބޭހާއި ކާނާއާއި އެނޫންވެސް ތަކެތި އިމްޕޯޓް ކުރުމާއި އެކްސްޕޯޓް ކުރުމާ ގުޅޭ އުސޫލުތައް ކަނޑައެޅުމަށެވެ. އަދި ޖަނަވާރުން ދިރުވާ އާލާކުރުމަށް ރައްކާތެރި މާހައުލެއް ކަނޑައަޅާ، ޖަނަވާރުންގެ ދުޅަހެޔޮކަމުގެ ހާލަތު ރަނގަޅުކުރުުމަށް އުސޫލުތަކެއް ކަނޑައެޅުމަށެވެ.\nޖަނަވާރުން ބޭރުކުރުމަށް ހުއްދަ ދޫކުރެވޭ ބަނދަރުތަކުގައި ކަރަންޓީނު ފެސިލިޓީތައް ގާއިމުކުރަން ޖެހޭނެ ކަމަށް މި ބިލުގައިވެއެވެ. މި ގޮތުން މަގުމައްޗަށް ޕެޓް ޖަނަވާރު ދޫކުރުން މަނާކޮށް ކަރަންޓީނު ކުރާނެ އުސޫލުތަކެއް އޭގައިވެއެވެ.\nޖަނަވާރުގެ ސިއްހަތާ ގުޅޭ ކަންކަމުގައި އަމަލު ކުރަންވީ ގޮތް ކަނޑައަޅަން ބޭނުންވާ ގާނޫނީ އޮނިގަނޑު ވެސް މި ބިލުގައި ވެއެވެ.\nޖަނަވާރުންގެ ފަރާތުން އިންސާނުންނަށް ޖެހޭ ބަލިތަކުން ރައްކާތެރިވުމާ ގުޅޭ އުސޫލުތަކާއި ޖަނަވާރު ނައްތާލެ ގޮތްތުގެ އިތުރުން ޖަނަވާރުތަކަށް ޖެހޭ ބަލި ކޮންޓްރޯލް ކުރުމުގައި އަމަލުކުރާނެ ގޮތްތައް ބަޔާން ކޮށްފައިވެއެވެ.\nއެ ބިލުގައިވާ ކަންކަން ތަންފީޒު ކުރުމުގައިހެލްތު މިނިސްޓްރީއާއި ކައުންސިލްތަކުގެ ދައުރާއި، ގާނޫނު ތަންފީޒީ ކުރާނެ ދާއިރާއާއި، ޖަނަވާރު ގެންގުޅޭ ތަންތަން ބަލައި ފާސް ކުރެވޭނެ އުސޫލާއި، ޖަނަވާރު އިމްޕޯޓް އަދި އެކްސްޕޯޓް ކުރެވޭނެ ފަރާތްތައް ކަނޑައަޅާފައިވެއެވެ.\nމި ބިލް ފާސްވެ ގާނޫނަކަށް ވާ ހިސާބުން 2008 ވަނަ އަހަރު އެކުލަވާލި ދިރޭ ޖަނަވާރު އެތެރެ ކުރުމުގެ ގަވައިދަށާއި 2012 ވަނަ އަހަރު އެކުލަވާލި ދިވެހިރާއްޖެއަށް ދޫނި އެތެރެ ކުރުމާ ބެހޭ ގަވާއިދަށް ގާނޫނީ ބާރު ލިބިގެން ދާނެއެވެ.\nގާނޫނާ ހިލާފުވުމުން ފިޔަވަޅު އެޅޭނެ ގޮތްތަކާއި އަދަބެއްގެ ގޮތުގައި ޖޫރިމަނާކުރެވޭނެ ގޮތްތައް ވެސް މި ބިލުގައި ވަނީ ތަފްސީލުކުރައްވާފައެވެ. ގާނޫނާ ޚިލާފުވާ ފަރާތްތައް 5،000 ރުފިޔާއާއި 25،000 ރުފިޔާއާ ދެމެދުގެ އަދަދަކުން ޖޫރިމަނާގެ އަދަދު ކަނޑައެޅޭނެ ކަމަށް ބިލުގައިވެއެވެ.\nޖޫން 10, 2021 13:36\nޓިި ވަރަށް ރަނގަޅު ކަމެއް.\nޖޫން 10, 2021 13:56\nޖަނަވާރުން ބޭރުކުރުމަށް ހުއްދަ ދޫކުރެވޭ ބަނދަރުތަކުގައި ކަރަންޓީނު ފެސިލިޓީތައް ގާއިމުކުރަން ޖެހޭނެ ކަމަށް މި ބިލުގައިވެއެވެ.\nމީ މުޅިދުނިޔެއައް ހުށަހެޅުނު ބިލެއްދޯ ސާބަސް އިންޑިޔާ އެކަންޏެއްނޫންދޯ ދިވެހިރާއްޖޭވެސް މިއޮތީ ހަމައެބައިގަ\nޖަނަވާރުންނަ ރަ އްކާތެރި މާހަ އުލެ އް ހޯދަދޭން ޖެހޭ.މަގުމަތީގަ ސަ އިކުވަށިތެރޭގަ އެސޮރުމެން އުޅެންޖެހެނީ. ކީ އްކުރާނީ !


Galaxy Note 10: Thankolheh kairin | Mihaaru\nސެމްސަންގް ގެލަކްސީ ނޯޓް 10 އަންނަ މަހު7ގައި އާންމުކުރާނެ ކަމަށް ބުނެވޭ\nސެމްސަންގް ގެލަކްސީ ނޯޓް 10: ތަންކޮޅެއް ކައިރި އަށް\n16 ޖުލައި 2019 - 07:26\nގެލަކްސީ ނޯޓް ދެ މޮޑެލްއަކަށް ބައިކޮށްލެވޭ މިއީ ފުރަތަމަ ފަހަރެވެ. އެއީ ގެލަކްސީ ނޯޓް 10 އަދި ނޯޓް 10 ޕްރޮ އެވެ. ނޯޓް 10 ޕްރޮ އަކީ ނޯޓް 10 ޕްލަސް ކަމަށް ވެސް ބުނެ އެވެ. މިއީ އަދި ވެސް ޚަބަރުތަކުން އިވޭ ވާހަކައެއް ނަމަވެސް، ވުން ވަރަށް ކައިރި އެވެ. ގެލަކްސީ އެސް10 ދެ މޮޑެލްއަކަށް ބަހާލުން މާނަކުރެވެނީ، ނޯޓް 10 އަށް މި ބަދަލު ގެނެސްފާނެ ކަމެވެ.\nސެމްސަންގް ގެލަކްސީ ނޯޓް 10ގެ ބާރުވެރިކަމަށް ބަލާއިރު އެންމެ އަޑުގަދަކޮށް ދެކެވެނީ ކެމެރާގެ ވާހަކަ އެވެ. ގެލަކްސީ އެސް10ގެ ކެމެރާ އަށް ވުރެ ބާރުގަދަ ކަމަށް ބުނެވުނު ނަމަވެސް، މިހާރުން މިހާރަށް އެނގެން އެދެވޭ ގިނަ މައުލޫމާތު ވަނީ ސެމްސަންގުން ސިއްރުކޮށްފަ އެވެ. ނޯޓް 10 ލޯންޗް ހަފުލާގައި ހުރިހާ ތަފުސީލެއް ލިބޭނެ ކަމަށް ބެލެވެ އެވެ.\nނޯޓް އާއިލާގެ އެކުވެރިޔާ "އެސް-ޕެން" އަށް ވެސް ބަދަލުތަކެއް ގެންނާނެ ކަމަށް ވެ އެވެ. މި މޭރުމުން ދެކެވޭ ވާހަކަތަކުގައި، އެސްޕެންގައި ކެމެރާ ހަރުކުރާ ވާހަކަ ވެސް ހިމެނެ އެވެ. މިއީ އިޚްތިޔާރީ މިނިވަން ކަމަށް ނުރައްކާތެރި ކަމެއް ނަމަވެސް، އެސްޕެންގައި ކެމެރާއެއް ހަރުކޮށްލުމަކީ ގެލަކްސީ ނޯޓްތަކަށް ބޮޑު ކުރިއެރުމެއްކަން ކަށަވަރެވެ.\nގެލަކްސީ ފޯނުތަކުގެ ސްކްރީނަށް ސެމްސަންގުން ގެންނަ ބަދަލުތަކަށް ބޭނުންކުރާ މީހުން ވަރަށް ރުހެ އެވެ. ސެމްސަންގުން އާންމުކުރި ނޯޓް 10ގެ ކުރެހުމުން ފެންނަ ގޮތުގައި، ޑިސްޕްލޭގެ ވަނީ އަރިމަތި ލަންބާލާފަ އެވެ. ޗާޖިން ޕޯޓް ފެންނާކަށް ނެތެވެ.\nސެމްސަންގެ އުފެއްދުންތަކާ ބެހޭ ގޮތުން ކުރިއާލައި ވާހަކަދައްކާ މީހުން ބުނާ ގޮތުގައި، ނޯޓް 10 ގައި 3.5އެމްއެމް ހެޑްފޯން ޖެކެއް ނުއިންނާނެ އެވެ. އަދި "ބިކްސްބީ ބަޓަން" ނުއިންނާނެ އެވެ.\nސްމާޓްފޯނުތައް ޑިޒައިންކުރަން ދެން އިތުރު ބައްޓަންތަކެއް ނެތް ކަމަށް ސެމްސަންގުން ބުނި ނަމަވެސް، ނޯޓް 10 ތައްގަނޑުކުރެވެނީ މީގެ ކުރިން ނެތް ސޫރައަކަށް ކަމަށް ބެލެވެ އެވެ. ސްމާޓްފޯނުތަކުގައި އެއްގޮތް ސިފަތަކެއް ހުރި ނަމަވެސް، އަރިމައްޗަށް ގެންނަ ބަދަލަކުން ވެސް މުޅި އާލާތް ބަދަލުވެ ދެ އެވެ.


Raees Yaamin ge msg: "Vote foshin MDP aa Sarukaaru coalition bali kohdhee"\nޔާމީންގެ މެސެޖް: "ވޯޓުން އެމްޑީޕީއާ ކޯލިޝަން ބަލިކޮށްދީ"\nކުރީގެ ރައީސް އަދި އިދިކޮޅު ލީޑަރު އަބްދުﷲ ޔާމީން އަބްދުލްގައްޔޫމް: ޖަލުގައި ހުންނަވާތާ އަހަރު ދުވަސްވީ މިއަދަށް --\nކުރިއަށް އޮތް ލޯކަލް ކައުންސިލް އިންތިހާބުގައި އިދިކޮޅު ޕްރޮގްރެސިވް ކޮންގްރެސް ކޯލިޝަންގެ ކެންޑިޑޭޓުންނަށް ވޯޓްދީ އެ ކެންޑިޑޭޓުން އިންތިހާބުކޮށް ދިނުމަށް ކުރީގެ ރައީސް އަދި އިދިކޮޅު ލީޑަރު އަބްދުﷲ ޔާމީން އަބްދުލްގައްޔޫމް އެދިވަޑައިގެންފި އެވެ.\nކްރިމިނަލް ކޯޓުން ރައީސް ޔާމީންގެ މައްޗަށް ފަސް އަހަރު ދުވަހަށް ޖަލަށް ލުމަށާއި ހަ މަސް ދުވަހުގެ ތެރޭގައި ފަސް މިލިއަން ޑޮލަަރުގެ ޖޫރިމަނާއެއް މީރާއަށް ދެއްކުމަށް ހުކުމް ކުރީ މިދިޔަ އަހަރުގެ ނޮވެމްބަރު މަހުގެ 28 ވަނަ ދުވަހުގަ އެވެ. ފަސް ފަނޑިޔާރުންގެ ބެންޗަކުން އެ ހުކުމް އިއްވީ ދައުލަތުން ޔާމީންގެ މައްޗަށް ކޮށްފައިވާ މަނީ ލޯންޑަރިންގެ ދައުވާގެ މައްސަލާގަ އެވެ. އެމަނިކުފާނު ޖަލުގައި ހުންނަވާތާ މިއަދަށް އަހަރު ދުވަސްވީއެވެ.\nއިދިކޮޅު ލީޑާޝިޕްގެ އިސް ބޭފުޅުންނަށް މިއަދު އެމަނިކުފާނާ ބައްދަލުކުރުމުގެ ފުރުސަތު ވަނީ ލިިބިވަޑައިގެންފައެވެ. އެ ބައްދަލްވުމަށް ވަޑައިގެންނެވީ އިދިކޮޅު ލީޑުކުރައްވަމުން ގެންދަވާ ޕީއެންސީގެ ރައީސް އަދި ފޮނަދޫ ދާއިރާގެ ކުރީގެ މެންބަރު އަބްދުﷲ ރައީސް އަބްދުﷲއެވެ. މި ބައްދަލްވުން ދެ ގަޑި ތިރީސް މިނެޓަށް ދިގު ދެމިގެންދިޔައެވެ.\nއެ ބައްދަލްވުމަށްފަހު ރައީސް ޔާމީން ވަނީ ރައްޔިތުންނަށް މެސެޖެއް ދެއްވާފައެވެ. އެ މެސެޖްގައި އެމަނިކުފާނު ވަނީ ވޯޓްފޮށިން އެމްޑީޕީއާ ސަރުކާރު ކޯލިޝަން ބަލިކޮށްދެއްވުމަށް އެދިވަޑައިގެންފައެވެ. އަދި އެއީ މިވަގުތު އެމަނިކުފާނަށްޓަކައި ކޮށްދެއްވޭނެ އެންމެ މުހިންމު މަސައްކަތް ކަމަށްވެސް ވިދާޅުވިއެވެ.\nއެމަނިކުފާނު ވަނީ ދިވެހި ރައްޔިތުންގެ ހައްގުގައި ވެވަޑައިގަންނަވަން ޖެހުނު ކޮންމެ ގުރުބާނީއެއް ވެވަޑައިގަންނަވާނެ ކަމަށާ ރާއްޖެއިން ބޭރަށް ވަޑައިގެން ނުފިއްލަވާނެ ކަމަށް ވިދާޅުވެފަވެ.\nވޯޓް ފޮށިން އެމްޑީޕީއާ ސަރުކާރު ކޯލިޝަން ބަލިކޮށް ދެއްވާ. އެއީ މިއަދު އަޅުގަނޑަށްޓަކާ ތިޔަ ބޭފުޅުންނަށް ކޮށްދެވޭނެ އެންމެ މުހިންމު މަސައްކަތް. ދިވެހި ރައްޔިތުންގެ ހައްގުގައި ވާންޖެހުނު ކޮންމެ ގުރުބާނީއެއް ވާން އަޅުގަނޑު މި ހުރީ ތައްޔާރަށް. އިރާދަކުރެއްވިއްޔާ ކޮންމެ ފަދަ ހާލަތެއްގައިވެސް ރާއްޖެ ދޫކޮށް އަޅުގަނޑު ނުދާނެ ކަމުގެ ޔަގީންކަން އަރުވަން. ލޯކަލް ކައުންސިލް އިންތިހާބުގައި މި ސަރުކާރު ބަލިކޮށްލުމަށް ހުރިހާ ރައްޔިތުން ސާބިތުކަމާ ހިތްވަރާއެކު މަސައްކަތް ކޮށްދެއްވާ\nއިދިކޮޅު ލީޑަރު އަދި ކުރީގެ ރައީސް އަބްދުﷲ ޔާމީންގެ މެސެޖް\nރައީސް ޔާމީން މިނިވަން ކުރުމަށް ގޮވާލާ މުޅި ރާއްޖޭގައި މިއަދު ވަނީ މުޒާހަރާ ކޮށްފައެވެ. މާލެ ސަރަހައްދުގައި މާފުށީ ބޭރުން ކަނޑުމަތީ ވަނީ މުޒާހަރާކޮށްފައެވެ.\nމުޒާހަރާގެ ބައިވެރިންނާއި ރައީސް ޔާމީންގެ މެސެޖް އަބްދުއްރަހީމް ވަނީ ހިއްސާ ކުރައްވާފައެވެ. އަދި އިދިކޮޅު ކޯލިޝަންގެ އިސް ބޭފުޅުން ވަނީ ރައީސް ޔާމީނަށް ހެޔޮއެދުމުގެ ޝުއޫރުތައް ފާޅުކުރައްވާ ވާހަކަަދައްކަވާފައެވެ. މުދާ އުފުލާ ތިން ދޯނީގައި ގިނަ ބަޔަކާއެކު ކަނޑުމަތީ މުޒާހަރާ ކުރިއަށްދިޔަ ވަގުތު ރާއްޖޭގެ ގިނަ ރަށްތަކެއް ވަނީ ހިނގާލުންތަކާއި އެއްވުންތައް އަދި ހަރުގެ ޖަލްސާތައް ކުރިއަށް ގެންގޮސްފައެވެ. މުޒާހަރާ ނިންމާލީ ދޯނިތަކުގައި ތިބި މީހުން މަޣުރިބް ނަމާދު ކުރުމަށްފަހު އެވެ.\nރައީސް އަބްދުﷲ ޔާމީން އެމްޑީޕީ ޕީޕީއެމް + ރައީސް އިބްރާހިމް މުހައްމަދު ސޯލިހު އަބްދުއްރަހީމް އަބްދުﷲ އަދާލަތު ޕާޓީ ލޯކަލް ކައުންސިލްތަކުގެ އިންތިހާބު ޖުމްހޫރީ ޕާޓީ އިދިކޮޅު ފަރާތްތައް އެމްއާރުއެމް


އުއްތަމަފަނޑިޔާރަކީ ގޮނޑި ދިފާޢުކުރައްވަން "ޙުކުމް ވިއްކަވާ" ބޭފުޅަކަށް ވެގެން ނުވާނެ: ޑރ. އިޔާޟް\nއުއްތަމަފަނޑިޔާރަކީ ގޮނޑި ދިފާޢުކުރައްވަން "ޙުކުމް ވިއްކަވާ" ބޭފުޅަކަށް ވެގެން ނުވާނެ ކަމަށާއި އަދި ބައަކު މީހުން ދައްކާ ބިރަށް ގުޑާ ބޭފުޅަކަށްވެސް ވެގެން ނުވާނެ ކަމަށް ޑރ. މުޙައްމަދު އިޔާޟް ޢަބްދުއްލަޠީފް ވިދާޅުވެއްޖެއެވެ.\n"އުއްތަމަ ފަނޑިޔާރަކަށް ހުންނަވާ ބޭފުޅަކީ ޝަރީޢާ ބެކްގްރައުންޑުގެ އިތުރުން ނަޒާހަތްތެރި އިންޞާފުވެރި ބޭފުޅަކަށް ވާންޖެހޭނެއެވެ. ގޮނޑި ދިފާޢުކުރައްވަން "ޙުކުމް ވިއްކަވާ" ބޭފުޅަކަށް" ވެގެން ނުވާނެއެވެ. އަދި ބައަކު މީހުން ދައްކާ ބިރަށް ގުޑާ ބޭފުޅަކަށްވެސް ވެގެން ނުވާނެއެވެ.\nތިމާއަކީ ކުށެއް ނުކުރާ މީހެއް ނަމަ އެބުނާ މަޖިލީހަކަށް ހާޒިރުވެ ސާބިތުކަންމަތީގައި ވާހަކަ ދައްކަންވީ ނޫންތޯއެވެ؟ ބޮޑާކަމަކީ މީހާ ހަލާކުކޮށްލާފަދަ ނުބައި ކަމެކެވެ." –ޑރ. މުޙައްމަދު އިޔާޟް ޢަބްދުއްލަޠީފް\nމޫނަށްފަހު ދެއަތުގަ ފެންލާނަވާނީ ދެއަތްތިލައިގެ އިނގިލިތަކާއިއެކު!: ޑރ. އިޔާޟް\nބިސްމި ނުކިޔާ ކާން ފަށާފަހުން ބިސްމި ނުކިޔާކަން ހަނދާންވެއްޖެ ނަމަ ޢަމަލުކުރަންވީ ގޮތް!: ޑރ. އިޔާޟް\nމަޖިލީހުގެ ޖަލްސާތައް ތަޅުމުގަ ބޭއްވޭނަމަ މިސްކިތްތަކަށް ދެވެން ޖެހޭނެ!: ޑރ. އިޔާޟް\nރަމަޟާން މަހާ އެއްވަރަށް ނުކުރެވުނު ނަމަވެސް ކޮންމެހެން ހިފަހައްޓަން ޖެހޭ ކަންކަން!: ޑރ. އިޔާޟް\nނަރަކަ ޙައްޤުވެ ނަރަކައިން ސަލާމަތް ނުވެވޭނެ މީހުން ދެނެގަންނާށެވެ!: ޑރ. އިޔާޟް\nމިއީ ނަރަކައިގެ ޢަޛާބުން ކުޑަ މިންވަރެއް! އެ ނަރަކައާމެދު ބިރުވެތިވެ ތިމާ އާ ޢާއިލާ ސަލާމަތްވާން މަސައްކަތްކުރޭ!: ޑރ. އިޔާޟް


ޤައުމީ މަންހަޖަށް އދ އާ އެމެރިކާއިން ބޭނުންވާ ބަދަލު ގެނެސްފިނަމަ ރާއްޖޭގެ ވެސް ދުވަސް ދިއައީ!\nދިވެހިރާއްޖޭގެ ޤައުމީ މަންހަޖަށް އދ އާއި އެމެރިކާއިން ބޭނުންވާ ބަދަލު ގެނެސްފިނަމަ ރާއްޖޭގެ ވެސް "ދުވަސް ދިއައީ" ކަމަށް ބައެއް ބޭފުޅުން ވިދާޅުވަމުން އެބަ ގެންދަވައެވެ. އެކަމުގެ ހެއްކެއްގެ ގޮތުގައި ދައްކަވަނީ ސައުދިއަރަބިޔާއަށް ކުރިމަތިވެފައިވާ މައްސަލަތަކެވެ.\n"އިސްލާމް ދީނުގެ އަޞްލުތަކާ ދުރުކުރުވަން ބޭނުންވީމާ ހުރިހާ ކަންކަމެއް ގެންގޮސް ގުޅުވާނީ ހައްދުފަހަނައަޅައި ދިއުމާއި ޓެރަރިޒަމާ. މުސްލިމަކަށް ތަންކޮޅެއް ބާރަށް ކިނބިއްސެއް އެޅުނު ނަމަވެސް އެއޮތީ ހައްދުފަހަނައަޅައި ގޮސްފަ. ވިދިވިދިގެން ކިނބިހި އަޅައިފިނަމަ ޓެރަރިސްޓަކަށްވެސް ބަދަލުވާނެ. އެހެން ދީންތަކުގެ މީހުން ބަޑިޖަހަޢާއި ބޮން ގޮއްވި ނަމަވެސް އެކަން ވާނީ ބުއްދި ހަމަނުޖެހޭ މީހަކު ކުރިކަމަކަށް. މިސްކިތްތަކަށް ހަމަލާ ދީ މުސްލިމުން ނަމާދަށް ތިއްބައި ޝަހީދުކޮށްފިނަމަ އެމީހަކު ވާނީ ނަފްސާނީ ބަލި ތަންކޮޅެއް ބޮޑު މީހަކަށް. ދެން އެހެން ގޮތެއް ނެތިގެން ބަންދު ކުރިނަމަވެސް އަވަސް ގޮތަކުން ދޫކޮށްލާނެ. ޙުކުމެއް ކުރި ނަމަވެސް އެކަން ވެފައި އޮންނަނީ ކަމެއް ކުރިކަން ދައްކަން ކުރާ ކަމަކަށް. އިސްލާމް ދީނަށް އެހެން ދީންތަކުގެ މީހުން ކުރާ ޖެއްސުމާއި މަލާމާތާއި ފުރައްސާރަ މުސްލިމުން އެހެން ދީންތަކަށް ކުރާނަމަ މިކަންކަން އަޅުވައިލެވޭނީ."\nކައުންޓަރ ޓެރަރިޒަމްގެ މަސައްކަތް ކުރުމުގެ ނަމުގައި ސައުދި އަރަބިޔާގެ ރިޔާޟްގައިވެސް މިހާރު ވަނީ އެމެރިކާގެ އޮފީހެއް ހުޅުވައިފައެވެ. އެތަނުން ކުރާ މައިގަނޑު މަސައްކަތަކީ އިސްލާމް ދީނަށް "ހަމަލާ"ދިނުމެވެ. ސައުދިއަރަބިޔާގެ ދަރިވަރުން ހައްދުފަހަނައަޅައި ދިއުމާއި ދުރުކުރުމުގެ ނަމުގައި އިސްލާމް ދީނާއި ދުރުކުރުވުމެވެ.\n"އަޅުގަނޑުގެ އަތުގައި މިހާރު ބޭނުންކުރާ މަންހަޖު އެބައޮތް. އިޞްލާޙްކުރަން މިއުޅޭ މަންހަޖު އިސްލާޙްކޮށް ނިމިގެން ކޮޕީއެއް ލިބިއްޖެނަމަ އަޅުވައި ކިޔައިލެވޭނީ. އެއިގެ ކުރިން އެއްވެސް ކޮމެންޓެއް ކުރާކަށް ނެތިން. ނަމަވެސް އެނގޭކަމަކީ ސައުދިއަރަބިޔާއަށް ކުރިމަތިވެފައިވާ ޙާލަތަށް ބަލާއިރު އެމެރިކާ އާއި އދ އިން ދޭ ލަފައާއި އެއްގޮތަށް މަންހަޖަށް ބަދަލު ގެނެސްފިނަމަ ރާއްޖޭގެ ވެސް ދުވަސް ދިއައީކަން."\nބައެއް ބޭފުޅުން ވިދާޅުވާގޮތުގައި މުސްލިމުންނާއި ގުޅުވައިގެން ފަތުރާ ހައްދުފަހަނައަޅައި ދިއުމާއި ޓެރަރިޒަމުގެ ވާހަކަތަކަކީ އިސްލާމް ދީން ބަލިކަށިކުރަން މަގުފަހިކުރަން ބޭނުންކުރާ ހަތިޔާރެކެވެ. "މުސްލިމުންނަށް އެބަ އެނގޭ ވަރަށް ރަނގަޅަށް އެމީހުންކަން ޙައްޤުމަގުގައި ތިބީ. އިސްލާމް ދީން މާތް ﷲ ހިމާޔަތްކުރައްވަވާނެ ކަމަށް އޮތްއޮތުމަކީ އިސްލާމް ދީނުގެ ހިމާޔަތުގައި މަސައްކަތް ނުކޮށް ތިބެން ޖެހޭ ސަބަބެއް ނޫންކަން. އެހެންވީމާ މުސްލިމުން އެކަމަށް މަސައްކަތްކުރަންޖެހޭނެ. އެމަސައްކަތް މުސްލިމުންނަށް ކުރެވެން އޮތް މިންވަރަކަށް އަބަދުވެސް ވަނީ ކޮށްފަ. ކުރިއަށް އޮތްތަނުގައިވެސް ކުރާނެ."\nރާއްޖޭގެ ޤައުމީ ކައުންޓަރ ޓެރަރިޒަމް ސެންޓަރުގެ ޑިރެކްޓަރ ޖެނެރަލް ބްރިގޭޑިއަރ ޖެނެރަލް ޒަކަރިއްޔާ މަންސޫރު ދާދިފަހުންވެސް ވަނީ ރާއްޖެއަކީ ސައްތައިން ސައްތަ މުސްލިމް ޤައުމެއް ކަމާއި ރާއްޖޭގައި އިސްލާމް ދީން ޙިމާޔަތްކުރުމުގެ މުހިންމުކަން ފާހަގަކުރައްވައިފައެވެ.\nމުޙައްމަދު ނަސީމް ޙަސަންގެ މައްޗަށް ކަށުނަމާދުކުރުން މިރޭގެ ތަރާވީސް ނަމާދުގެ ފަހަށް ބަދަލުކޮށްފި\nދިވެހިންނަށް ދަތިވާ ކަންކަމުގަ ސަރުކާރުން އެދުމުން ބޭރު ޤައުމުތަކުން އެހީތެރިކަން ފޯރުކޮށްދީފަ އެބަހުރި!\nކުރިން ޚާއްޞަ މަޖިލީހުގެ މެންބަރުންނަށް ބެހީ ބިދޭސީން ގެނައުމުގެ ކޯޓާ - ރައީސް ޔާމީނުގެ ވެރިކަމުގަ ޙައްޖު ކޯޓާ!\nމީހުން ދިރިއުޅޭ ރަށްރަށުގަ ނިވާކަން ކުޑަ ހެދުން ލައިގެން އުޅުން ހުއްޓުވަން މަސައްކަތްތަކެއް ކުރަނީ!\nރުއްގަސް ނެގުމުގެ ޤަވާއިދަށް އާންމުންގެ ޚިޔާލު ހޯދަން ފޯރަމެއް ބާއްވަނީ!


މަބްރޫކަކީ އާންމުންނާ ދެމެދު އެޅުނު ވަރުގަދަ ބްރިޖެއް: އަމީން – Dhen.mv\nމަބްރޫކަކީ އާންމުންނާ ދެމެދު އެޅުނު ވަރުގަދަ ބްރިޖެއް: އަމީން\nJuly 2, 2020 - 10:37 am\nނެޝަނަލް އިމަޖެންސީ އޮޕަރޭޝަން ސެންޓަރު (އެންއީއޯސީ) ގެ ތަރުޖަމާނު މަބްރޫކް އަޒީޒް އަކީ، ރައްޔިތުންނާއި ކޮވިޑް-19 އާއި ދެމެދު އެޅުނު ވަރުގަދަ ބްރިޖެއް ކަމަށް ހެލްތު މިނިސްޓަރު އަބްދުﷲ އަމީން ވިދާޅުވެއްޖެއެވެ.\nރޭ ބޭއްވި އެންއީއޯސީގެ ފަހު ނޫސްވެރިންގެ ބައްދަލުވުމުގައި މިނިސްޓަރުގެ ވާހަކަފުޅު މުޅިން އަމާޒުކުރެއްވީ މަބްރޫކަށެވެ މިރޭ ޚާއްސަވަނީ މަބްރޫކަށްކަމަށް މިނިސްޓަރ ވިދާޅުވިއެވެ.\nމިނިސްޓަރު އަމީން މަބްރޫކް ސިފަކުރެއްވީ މި އުނދަގޫ ޙާލަތުގައި ސަރުކާރުން ކުރެއްވި ބުރަ އެހާމެބޮޑު މަސައްކަތްޕުޅާއި، ވަރުގަދަ އެމަޖެންސީ އޮޕަރޭޝަނުގެ މަޢުލޫމާތު ރައްޔިތުންނަށް ސާފުކޮށްދެއްވި ސަރުކާރުގެ "ދޫ" ކަމުގައެވެ.\nރައްޔިތުންނަށް މައުލޫމާތު ފޯރުކޮށްދިނުމުގައި މަބްރޫކް ދެއްކެވި ކެތްތެރިކަމާއި، ހާމަކަމާއި އަދި ފޮރުވުމެއް ނެތި މައުލޫމާތު ފޯރުކޮށްދިނުމުގައި މަބްރޫކް ދެއްކެވި ނަމޫނާ އަކީ މިކަމުގައި މަސައްކަތް ކުރާ އެންމެން ވެސް ހިފަހައްޓަންޖެހޭ ނަމޫނާއެއް ކަމަށްވެސް އަމީން ވިދާޅުވިއެވެ.\n"އެއްވެސް ސިޔާސީ ކުލައެއް ނެތި، އެއްވެސް ފަރާތަކަށް ބުރަވުމެއް ނެތި، އެއްވެސް ފަރާތެއްގެ ނުފޫޒެއް ނެތި، ނޫސްވެރިން ކުރާ ހުރިހާ ސުވާލުތަކަށް އަދި ރައްޔިތުން އެދޭ ހުރިހާ މައުލޫމާތެއް ސާފު ބަހުން ކިޔައި ދެވި، ފޯރުކޮށްދެވުމަކީ ފަހުން ވެސް ފާހަގަކުރަންޖެހޭ ކަމެއް" އަމީން ވިދާޅުވިއެވެ.\nމާލޭ “ލޭންޑް ޔޫސް” ޕްލޭނާ ބެހޭގޮތުން މިރޭ ރައްޔިތުންނާ ބައްދަލުކުރަނީ\nކޯވިޑް-19 ދިފާޢު: އިތުރު 690 މީހުން ވެކްސިން ފުރިހަމަކޮށްފި\nއެސްޓްރޮޒެނިކާގެެ ނޭދެވޭ އަސަރެއް ފެނިއްޖެނަމަ 2ވަނަ ޑޯޒް ޖަހަނީ އެހެން ވެކްސިނަކުން: ޑރ. ފައިސަލް\nހިސާންގެ ސެކިޔުލާ ބިލާ ދެކޮޅު ހެދުމަށް ސަރުކާރުގެ ޑެޕިޔުޓީ މިނިސްޓަރެއް ވެސް ގޮވައިލައްވައިފި\nނޮވަވެކްސް ކޮވިޑް ވެކްސިން ހުރިހާ ވޭރިއެންޓަކަށް ވެސް 90 އިންސައްތަ ކާމިޔާބު


Maldivian Pearls: އުޚްތާއެވެ! ތިބާގެ އަބުރާއި ޢިއްޒަތެވެ\nއުޚްތާއެވެ! ތިބާގެ އަބުރާއި ޢިއްޒަތެވެ\nއަލް އުޚްތު އުއްމުޢައްމާރު\nނޯޓް: މިލިޔުން ނަގާފައިވަނީ ދިސަލަފިއްޔާ.ނެޓް އިންނެވެ.\nޕޯސްޓުކުރީ: Maldivian Pearls | ގަޑި: 01:12\nލޭބަލްތައް: ޙިޖާބު, އަލްއުޚްތު އުންމު ޢައްމާރު, ދީނީ


ރާއްޖޭގައި މަރުގެ އަދަބު ނުދެވިގެން އުޅެނިކޮށް، ލަންކާގައި މަރުގެ އަދަބު ދިނުމަށް ތައްޔާރުވަނީ | Jazeera\tރާއްޖޭގައި މަރުގެ އަދަބު ނުދެވިގެން އުޅެނިކޮށް، ލަންކާގައި މަރުގެ އަދަބު ދިނުމަށް ތައްޔާރުވަނީ - Jazeera\nރާއްޖޭގައި މަރުގެ އަދަބު ނުދެވިގެން އުޅެނިކޮށް، ލަންކާގައި މަރުގެ އަދަބު ދިނުމަށް ތައްޔާރުވަނީ\nއީމާ މުހައްމަދު ވަހީދު June 30, 2019 100 views0\nދިވެހިރާއްޖޭގައި މަރުގެ އަދަބު ދިނުމަށް އެތައް މަސައްކަތެއް ކޮށްގެންވެސް އެކަން، ކާމިޔާބު ނުވެ އުޅެނިކޮށް، ބުޑިސްޓުންގެ މެޖޯރިޓީ އޮންނަ އަވައްޓެރި ސްރީލަންކާގައި މަރުގެ އަދަބު ދިނުމަށް ދެ ޖައްލާދުން އައްޔަނުކޮށްފިއެވެ.\n43 އަހަރަށް ފަހު ލަންކާގައި މަރުގެ އަދަބު ތަންފީޒުކުރަން ތައްޔާރުވަމުން ދާއިރު، އެގައުމުގެ ރައީސް މައިިތިރިޕާލާ ސިރިސޭނާ ވަނީ، އެގައުމުގައި މަރުގެ އަދަބު ތަންފީޒު ކުރާނެ ކަމަށް މިއަހަރުގެ ފެބްރުއަރީ މަހު ވިދާޅުވެފައެވެ.\nލަންކާގައި ޖައްލާދުން ހޯދަން އިއުލާން ކުރުމުން އެ މަގާމަށް ވަނީ 100 އަށްވުރެ ގިނަ މީހުން ކުރިމަތި ލާފައެވެ.\nސްރީލަންކާގައި 1976 ވަނަ އަހަރަށް ފަހު މީހަކު ދަންޖައްސައި، މަރުގެ އަދަބު ދީފައެއް ނުވެއެވެ.\nސްރީލަންކާގައި އެކި މައްސަލަތަކުގައި މަރުގެ ހުކްމު އިއްވާފައި މިވަގުތު ގާތްގަނޑަކަށް 1300 މީހުން އެބަ ތިބި ކަމަށް އެގައުމުގެ ނޫސްތަކުގައި ވަނީ ރިޕޯޓް ކޮށްފައެވެ.\nސްރީލަންކާގައި، މަރުގެ ހުކްމު ތަންފީޒުކުރުމަށްޓަކައި، އައްޔަނުކުރި ޖައްލާދުންނަށް ދޭ ހާއްސަ ތަމްރީނު ދެހަފްތާ ފަހުން ފަށާނެ ކަމަށްވެސް ރިޕޯޓްތައް ބުނެއެވެ.


Kurunba Fen: Miee Hashigandah Varah Faidhaahuri Buimeh\nކުރުނބާ ފެން: މިއީ ހަށިގަނޑަށް ވަރަށް ފައިދާހުރި ބުއިމެއް\nފޭޑި | ސިއްހަތު | 1 ސެޕްޓެމްބަރ 2017 |0ކޮމެންޓް\nކުރުނބާ ފެނަކީ، ހަށިގަނޑަށް ވަރަށް ގިނަ ފައިދާތަކެއް ކުރާ އެއްޗެކެވެ.\nމޮޑެލް ކުރާ މީހުންނާއި މަޝްހޫރު އެތުލީޓުންވެސް ކުރުނބާ ފެން ބޭނުންކުރެއެވެ.\nމި ލިޔުމުގައި މި ބަލާލަނީ ކުރުނބާ ފެނުން ލިބޭ ކުރުނބާ ފެނުން ލިބޭ ބައެއް ފައިދާތަކަށެވެ.\nކުރުނބާ ފެން ބުއިމުގެ ސަބަބުން ހަށިގަނޑުގައި ހަކަތަ އިތުރުކޮށްދެއެވެ. ބައެއް އެތުލީޓުން ވަނީ ވޯކްއައުޓްގެ ކުރިންނާއި ވޯކްއައުޓްގެ ތެރެއިން އަދި ވޯކްއައުޓަށްފަހުވެސް ކުރުނބާ ފެން ބުއިމަށް ލަފާ ދީފައެވެ.\nކުރުނބާ ފެނަކީ ބަރުދަން ލުއިކުރަން ބޭނުންވާ ފަރާތްތަކަށް ވަރަށް ރަނގަޅު ބުއިމެކެވެ. ސިއްހީ މާހިރުން ބުނާ ގޮތުގައި ކުރުނބާ ފެނަކީ "ލޯ-ކެލޮރީ" ބުއިމެކެވެ.\nހަމަޖު ކުރުމުގެ ނިޒާމަށް ރަނގަޅު ބުއިމެއް\nކުރުނބާ ފެނަކީ ހަމަޖު ކުރުމުގެ ނިޒާމަށްވެސް ރަނގަޅު ބުއިމެކެވެ. ވޯލްޑް ހެލްތު އޮގަނައިޒޭޝަން އިން ވަނީ ކުރުނބާ ފެނުގެ ސަބަބުން ކުޑަކުދިންގެ ޑައިރިއާއަށް ފަރުވާ ލިބިފައިވާ ކަން ހާމަކޮށްފައެވެ.\nލޭގެ ޕްރެޝަރު ދަށްކޮށްދޭ\nކުރުނބާ ފެނަކީ ލޭ މައްޗަށް ދާ ފަރާތްތަކަށްވެސް ފަރުވާއެކެވެ. ދިރާސާތަކުން ވަނީ އެކަން ކަށަވަރުކޮށްދީފައެވެ.\nކުރުނބާ ފެނަކީ ހަންގަނޑަށްވެސް ރަނގަޅު އެއްޗެކެވެ. ކުރުނބާ ފެނުގެ ސަބަބުން ހަންގަނޑު އޮމާންކޮށްދެއެވެ. ކޮންމެ ދުވަހުވެސް މޫނުގައި ކުރުނބާ ފެން އުނގުޅާނަމަ އޭގެ ނަތީޖާ ފެންނާނެއެވެ.\nސްޓްރެސްގެ މައްސަލަ ކުރިމަތިވެފައިވާ ފަރާތްތަކަށް ކުރުނބާ ފެނަކީ ވަރަށް ރަނގަޅު ބުއިމެކެވެ. އޭގައި ހިމެނޭ ވިޓަމިންތަކުގެ ސަބަބުން މީހާގެ މޫޑު ރަނގަޅު ކޮށްދީ މީހާގެ ޕްރޮޑަކްޝަން އިތުރުކޮށްދެއެވެ.\nޕްރިޔަންކާގެ އެންގޭޖްމެންޓް އަނގޮއްޓި އެންމެ ފަހުން ފެނިއްޖެ\nކަރަން އާއި ކްރިސްޓަލް މިހާރު ސޯޝަލް މީޑިއާގައި އެކަކު އަނެކަކު ފޮލޯ ވެސް ނުކުރޭ\nކެއްސާ ނަމަ މާމުއި ވަރެއް ނެތް


SunOnline: Payer medhuverikoh Medianet bill dhekkey goi hadhaifi\nޕޭޔާ މެދުވެރިކޮށް މީޑިއާނެޓު ބިލް ދެއްކޭ ގޮތް ހަދައިފި\nފަސޭހައިން ބިލްތައް ދައްކާލެވޭ ޕޭޔާ އެޕްލިކޭޝަނުން މިހާރު މީޑިއާނެޓްގެ ބިލް ދެއްކޭނެ ކަމަށް ޕޭޔާ އިން ބުނެފި އެވެ.\nޕޭޔާ އިން ބުނީ މިވަގުތު މިޑިއާ ނެޓު ބިލު ދެއްކޭނީ ހަމައެކަނި އައިއޯއެސް އެޕްލިކޭޝަނުން ކަމަށާއި ކަސްޓަމަރުންގެ ފީޑްބެކަށް ބަލައި ވަރަށް އަވަހަށް އެންޑްރޮއިޑް އެޕްލިކޭޝަނަށް ވެސް މި ފީޗާ ތައާރަފު ކުރާނެ ކަމަށެވެ.\n"އަޅުގަނޑުމެން ބޭނުން ވަނީ ކަސްޓަމަރުންގެ ފާޑުކިޔުމަށް ބެލުމަށް ފަހު، ކަސްޓަމަރުންނަށް އެއްމެ ފަސޭހައިން މި ހިދުމަތް ބޭނުން ކުރެވޭނެ ގޮތަކަށް ޕޭޔާ ފަރުމާކުރެވެގެން ދިޔުން." ޕޭޔާ އިން ބުންޏެވެ.\nޕޭޔާ އިން ބުނީ ފައިސާދެއްކުމުގެ އިތުރުން މީޑިއާނެޓް ކަސްޓަމަރުންނަށް ސެލްފް- ސާވިސްގެ ހިދުމަތް ވެސް ޕޭޔަ މެދުވެރިކޮށް ލިބިގެންދާނެ ކަމަށެވެ. އެ ގޮތުން ޕޭޔާ މެދުވެރިކޮށް ޕެކޭޖް އަޕްގްރޭޑްކޮށް، އެޑްއޮންތައް ގަނެވޭނެ ކަމަށާއި މީޑިއާނެޓް އެކައުންޓް ބެލެންސް ބަލާލައި އެ ބެލެންސް ބޭނުކްކޮށްގެން ވެސް ފައިސާދެއްކޭނެ ކަމަށެވެ.\nޕޭޔާ އަކީ މީގެ ނުވަ މަސް ކުރިން، ނަގުދު ފައިސާއަށް ބަރޯސާވާ މިންވަރު ކުޑަކޮށް، އެއްތަނަކުން ހުރިހާ ބިލަކަށް ފައިސާދެއްކޭނެ ވަސީލަތެއް ގާއިމުކުރުމުގެ މަގްސަދުގައި ޒުވާން ޓީމަކުން އުފެއްދި އެޕްލިކޭޝަނެކެވެ. ޕޭޔާ މެދުވަރިކޮށް ރާސްޓަސް، ރީލޯޑް، ދިރާގު އަދި އުރީދޫގެ ބިލްތަކަށް ފައިސާ ދެއްކުމުގެ އިތުރަށް ލަވަފޮށި، އައިޓިޓުންސް، ގޫގަލް، ސްޕްޓޮއިފައި، ޕްލޭސްޓޭޝަން ގިފްޓްކާޑް ވެސް ގަންނަންލިބެ އެވެ.


ސަރުކާރުން ދޭ ޕެކޭޖުގެދަށުން ރިޒޯޓުތަކުގެ މުވައްޒިފުންގެ މުސާރަ ދެވޭނެ!: ރައީސް ޞާލިޙް\nއާރޓިކަލްކިޔުމަށް ހޭދަވާނެކަމަށް ބެލެވެނީ : 1 މިނެޓް, 20 ސިކުންތު\nކޮރޯނާ ވައިރަސްގެ ޙާލަތުން އަރައިގަތުމަށް ސަރުކާރުން ރިޒޯޓުތަކަށް ދޫކުރާ އެހީގެ ޕެކޭޖުގެ ދަށުން މުވައްޒިފުންނަށް ހަމަ މުސާރަ ދެވޭވަރުވާނެ ކަމަށް އުންމީދުކުރައްވާ ކަމަށް ރައީސް އިބްރާހީމް މުޙައްމަދު ޞާލިޙް ވިދާޅުވެއްޖެއެވެ.\nނޫސްވެރިންނަށް މައުލުމާތު ދެއްވަމުން ރައީސް ޞާލިޙް މިއަދު ވިދާޅުވީ އެހީގެ ޕެކޭޖަށް އެދި ހުށަހެޅުމުގެ ފުރުޞަތު އަންނަ ހަފްތާގައި ހުޅުވައިލައްވާނެ ކަމަށެވެ.\nރައީސް ޞާލިޙް ވިދާޅުވީ އެމެރިކާ ފަދަ ބޮޑެތި އިޤްޠިޞާދުތައް ކޮރޯނާ ވައިރަސް އަށް ތައްޔާރު ނުވާ ކަމަށާއި އެކަމަށް ތައްޔާރުވެފައިވާ އެއްވެސް ޤައުމެއް ދުނިޔޭގައި ނެތް ކަމަށެވެ. ކޮންމެ ޤައުމަކަށްވެސް ވަނީ ބޮޑެތި ދަތިތައް ކުރިމަތިވެފައި ކަމަށާއި ރާއްޖެ ފަދަ އިމްޕޯޓަށް ބަރޯސާވެފައިވާ ޤައުމަކަށް ކުރާނެ އަސަރު ބޮޑުވާނެ ކަމަށެވެ. ނަމަވެސް ބޭރު ފައިސާ އާއި އެހެން މައްސަލަތައް ހައްލުކުރަން މިހާރުވެސް މަސައްކަތްކުރެވެމުން އަންނަ ކަމަށެވެ.\nކޮވިޑް އިން އަރައިގަތުމަށް ވޯލްޑް ބޭންކުން މިހާރުވެސް 10 މިލިއަން ޑޮލަރު ދީފައިވާ ކަމަށާއި އެކުވެރި ޤައުމުތަކުގެ އެހީތެރިކަންވެސް ލިބެމުން އަންނަ ކަމަށް ވެސް ރައީސް އިބްރާހީމް މުޙައްމަދު ޞާލިޙް ވިދާޅުވިއެވެ.\nއާދީއްތަ ދުވަހުން ފެށިގެން ސަރުކާރު އޮފީސްތަށް ހުޅުއްވަން ރައީސް ނިންމަވައިފި\nމި އަހަރުގެ ބަޖެޓް އަލުން އެކުލަވާލައި އަންނަ އަހަރުގެ ބަޖެޓާބެހޭގޮތުން މަޝްވަރާކޮށްފި\nސަރުކާރުގެ އޮފީސްތައް މާދަމާ އާއި ބުރާސްފަތި ދުވަހު ނުހުޅުވަަނެ!\nކޮރޯނާގެ ޙާލަތު ބަދަލުކުރެވުނީ ޞިއްޙީ ޚިދުމަތްތެރިން، އިމުން ބޭރުންވެސް ކޮށްދިން މަސައްކަތުން!: ރައީސް ޞާލިޙް\nސަރުކާރުގެ އޮފީސްތަކާއި ކެފޭ ރެސްޓޯރަންޓްތައްވެސް މާދަމާ ހުޅުވަނީ!


މިއީ ފާއިތުވި 10 އަހަރުގެ ތެރޭ ރޭންޖާސްއިން ލީގު ހޯދި ފުރަތަމަ ފަހަރު\nލީގުގައި މިހާތަނަށް ކުޅުނު އެއްވެސް މެޗަކުން ރޭންޖާސް ބަލިވެފައެއް ނުވޭ\n8 މާރޗް 2021 | ހޯމަ 00:04\nރޭންޖާސް ޓީމުގެ ކުޅުންތެރިން އުފާފާޅުކުރަނިކޮށް\nސްކޮޓްލެންޑް ލީގު (ސްކޮޓިޝް ޕްރިމިއާޝިޕް) ގެ ޗެމްޕިއަންކަން ސްޓީވެން ޖެރާޑް އިރުޝާދުދެމުން އަންނަ ރޭންޖާސްއިން ކަށަވަރުކޮށްފިއެވެ.\nރޭންޖާސްއިން ލީގު ޗެމްޕިއަންކަން ކަށަވަރުކުރީ ބާކީ ހަ މެޗު އޮއްވައި، ހޮނިހިރު ދުވަހުގެރޭ ސެއިންޓް މިރެން އަތުން 3-0 ގެ ނަތީޖާއަކުން މޮޅުވެގެންނެވެ. މިއީ ފާއިތުވި 10 އަހަރުގެ ތެރޭ ރޭންޖާސްއިން ލީގު ޗެމްޕިއަންކަން ހޯދި ފުރަތަމަ ފަހަރެވެ.\nމި ސީޒަނުގެ ލީގު ޗެމްޕިއަންކަން ރޭންޖާސްއިން ކަށަވަރުކުރިއިރު، މި ސީޒަނުގައި ޖެރާޑުގެ ކޯޗުކަމުގައި ރޭންޖާސް އޮތީ ތަފާތު ފޯމެއްގައެވެ. އެގޮތުން ލީގުގައި މިހާތަނަށް ރޭންޖާސްއިން 32 މެޗު ކުޅެފައިވާއިރު، އެ ޓީމު އެއްވެސް މެޗަކުން ބަލިވެފައެއް ނުވެއެވެ. އެގޮތުން 28 މެޗުން ރޭންޖާސް މޮޅުވިއިރު، އަނެއް ހަތަރު މެޗު ނިމުނީ އެއްވަރުވެގެންނެވެ. މީގެ އިތުރުން މި ސީޒަނުގެ ލީގުގައި ރޭންޖާސްއިން 77 ލަނޑު ޖަހާފައިވާއިރު، އެ ޓީމު ކޮޅަށް ވަދެފައިވަނީ އެންމެ ނުވަ ލަނޑެވެ.\nސްކޮޓްލެންޑް ލީގު ރޭންޖާސްއިން ކާމިޔާބުކުރިއިރު، މިއީ ކޯޗިންގ ކެރިއަރުގައި ލިވަޕޫލުގެ ލެޖެންޑް ޖެރާޑުގެ ފުރަތަމަ ކާމިޔާބީއެވެ. އުމުރުން 40 އަހަރުގެ ޖެރާޑް 2016 ވަނަ އަހަރު ފުޓްބޯޅަ ކުޅުން ހުއްޓާލިއިރު، އޭނާ ކޯޗިންގ ކެރިއަރު ފެށީ ލިވަޕޫލުގެ ޔޫތު ޓީމުންނެވެ. އަދި އެއަށްފަހު ރޭންޖާސްއާ ހަވާލުވީ 2018 ވަނަ އަހަރުގެ އޭޕްރީލް މަހުގައެވެ.\nމި ސީޒަނުގައި ޖެރާޑާއެކު ރޭންޖާސްއިން ރަނގަޅު ނަތީޖާތަކެއް ނެރެމުން އަންނައިރު، މި ސީޒަނުގެ ޔުއެފާ ޔޫރޮޕާ ލީގުގެ މެޗަކުންވެސް ރޭންޖާސް ބަލިވެފައެއް ނުވެއެވެ. އެއާއެކު އެ ޓީމު ވަނީ ޔޫރޮޕާ ލީގުގެ ގަދަ 16 އިންވެސް ޖާގައެއް ހޯދާފައެވެ.\nސްކޮޓްލެންޑް ލީގު ރޭންޖާސް ސްޓީވެން ޖެރާޑް


މިޞްރުގެ ރައީސް ޙުސްނީ މުބާރަކު އިސްތިޢުފާ ދެއްވުމާ ގުޅިގެން ރައީސުލްޖުމްހޫރިއްޔާ މަރްޙަބާ ވިދާޅުވެއްޖެ – Maldivian Democratic Party\nމިޞްރުގެ ރައީސް ޙުސްނީ މުބާރަކު އިސްތިޢުފާ ދެއްވުމާ ގުޅިގެން ރައީސުލްޖުމްހޫރިއްޔާ މަރްޙަބާ ވިދާޅުވެއްޖެ\nމިޞްރުގެ ރައީސް ޙުސްނީ މުބާރަކު އިސްތިޢުފާ ދެއްވުމާގުޅިގެން، ރައީސުލްޖުމްހޫރިއްޔާ މުޙަންމަދު ނަޝީދު މަރުޙަބާ ވިދާޅުވެއްޖެއެވެ.\nރައީސުލްޖުމްހޫރިއްޔާ، މިކަމަށް މަރުޙަބާ ވިދާޅުވީ، ޙުސްނީ މުބާރަކުގެ 30 އަހަރުވީ ވެރިކަން ނިމުމަކަށް ގެނެސް އެ ޤައުމަށް ޑިމޮކްރަސީ ގެނައުމަށް ގޮވާލައި، މިޞްރުގެ ވެރިރަށް ޤާހިރާއާއި، މިޞްރުގެ އެހެން ސިޓީތަކުގައި އެ ޤައުމުގެ ގިނަ އަދަދެއްގެ ރައްޔިތުން މުޒާހަރާ ކުރަމުން ގެންދާތާ 18 ދުވަސް ފަހުން، މިޞްރުގެ ރައީސް މިއަދު އިސްތިޢުފާ ދެއްވުމާ ގުޅިގެންނެވެ.\nފުޅާދާއިރެއްގައި ކޮރަޕްޝަނާއި، އިންސާނީ ޙައްޤުތަކަށް އަރައިގަތުމާއި އަނިވާރިކަމުގެ ތުހުމަތު ކުރެވެމުންދާ، މުބާރަކުގެ ހުދުމުޚްތާރު ވެރިކަން ނިމުމަކަށް އައުމުން ރައީސުލްޖުމްހޫރިއްޔާ އުފާފުޅު ކުރައްވައެވެ.\nޢަރަބި ދުނިޔޭގެ ގިނަ ޤައުމުތަކެއްގައި ޑިމޮކްރަސީއަށް ގޮވާލާ މިހާރު ކުރިއަށްދާ ގޮވާލުންތަކަކީ، ރައްޔިތުންގެ އަސާސީ ޙައްޤުތަކަށް އަރައިގަންނަމުންދާ ސަރުކާރުތަކަށް ލިބޭ އިންޒާރަކަށް ވާނެކަމަށް ރައީސުލްޖުމްހޫރިއްޔާ އުންމީދު ކުރައްވައެވެ.\nއިސްލާމީ ދުނިޔޭގެ ގިނަ ޤައުމުތަކުގައި، ޑިމޮކްރަސީއަށް ގޮވާލެވޭ ގޮވާލުންތަކާމެދު ޖެހިލުންނުވެ، މި ޤައުމުތަކުގައި ޑިމޮކްރަސީއަށް ގޮވާލާ ރައްޔިތުންނަށް ތާއީދު ކުރެއްވުމަށް، ހުޅަނގުގެ ޤައުމުތަކަށް، ރައީސުލްޖުމްހޫރިއްޔާ ގޮވާލައްވާފައިވާ ގޮވާލެއްވުން މިދަނޑިވަޅުގައި އެމަނިކުފާނު ތަކުރާރު ކުރައްވައެވެ.\nއަނިޔާނުލިބި ދިރިއުޅުމުގެ ޙައްޤާއި، ޚިޔާލުފާޅު ކުރުމުގެ މިނިވަންކަމާއި، ރައްޔިތުންނަށް އެމީހުން ބޭނުންވާ ސަރުކާރެއް ހޮވުމުގެ މިނިވަންކަމަކީ، ހަމައެކަނި ހުޅަނގުގެ ޤައުމުތަކުގައި ލިބިދޭންޖެހޭ ޙައްޤުތަކެއް ނޫންކަމާއި، މިއީ މުޅިދުނިޔޭގެ ހުރިހާ ރައްޔިތުން ބޭނުންވާ ޙައްޤުތަކެއް ކަމަށް ރައީސުލްޖުމްހޫރިއްޔާ ދެކެވަޑައިގަންނަވައެވެ.\nމިޞްރަށް ޑިމޮކްރެޓިކް އިޞްލާޙީ ބަދަލުތައް ގެނެސް، އެ ޤައުމުގައި އިޢުލާން ކޮށްފައިވާ ކުއްލި ޙާލަތު ނިމުމަކަށް ގެނެސް، އެ ޤައުމުގެ ރައްޔިތުންގެ އަސާސީ ސިޔާސީ މިނިވަންކަން ޤާއިމް ކޮށްދީ، ވީއެންމެ އަވަހަކަށް މިޞްރުގައި މިނިވަން އިންސާފުވެރި އިންތިޚާބެއް ބޭއްވުމަށް ރައީސުލްޖުމްހޫރިއްޔާ ގޮވާލައްވައެވެ. އަދި މިކަމުގައި އެއްބާރުލުން ދިނުމަށް، ބައިނަލްއަޤްވާމީ ދުނިޔެއަށް ރައީސުލްޖުމްހޫރިއްޔާ ގޮވާލައްވައެވެ.\nމިޞްރުގައި ކާމިޔާބު އަދި ހަރުދަނާ ޑިމޮކްރަސީއެއް ޤާއިމް ކުރުމުގައި، ސިޔާސީ ޕާޓީތަކާއި، މިނިވަން މީޑިއާއަކާއި، ހަރުދަނާ މަދަނީ މުޖްތަމަޢެއް ތަރައްޤީ ވެގެން ދިއުމަކީ ކޮންމެހެން މުހިންމު ކަމެއްކަމުގައި ރައީސުލްޖުމްހޫރިއްޔާ ދެކެވަޑައިގަންނަވައެވެ.\nމިދިޔަ މަހު، މިޞްރުގެ ރައްޔިތުން އެޤައުމުގައި ޑިމޮކްރަސީ ޤާއިމް ކުރުމަށް ގޮވާލާ ކުރަންފެށި މުޒާހަރާތައް ފެށުމާއެކު، ރައީސުލްޖުމްހޫރިއްޔާ މުޙަންމަދު ނަޝީދުވަނީ، އެ ޤައުމުގައި ޑިމޮކްރަސީއަށް ގޮވާލެވުނު ގޮވާލެވުންތަކުގައި އިސްކޮށް ހުންނެވި އެއްބޭފުޅެއް ކަމުގައިވާ މުޙަންމަދު އަލްބަރާދޭއާ ފޯނުން ވާހަކަފުޅު ދައްކަވައި، އެ ޤައުމުގައި ޑިމޮކްރަސީ ޤާއިމް ކުރުމަށް ކުރާ މަސައްކަތަށް ރާއްޖެއިން ތާއީދު ކުރާކަން ހާމަކުރައްވާފައެވެ.


RKC gai Raajje in baiveri vejje - AO News\nރާއްޖޭގެ ފަރާތުން އާރުކޭސީ ގައި ބައިވެރިވުމުގެ ލިޔުން ޑަބްލިއުސީއޯގެ ސެކްރެޓަރީ ޖެނެރަލް ކުނިއޯ މިކްރިއާގެ އަތްޕުޅަށް އަރުވަނީ - ފޮޓޯ: ޑަބްލިއުސީއޯ\nދުނިޔޭގެ އެކި ޤައުމުތަކުގެ ކަސްޓަމްސްގެ އިޖުރާއަތުތައް ފަސޭހަކޮށް އެއްގޮތް ކުރުމާއި ގުޅެ މުއާހަދާ، އިންޓަނޭޝަނަލް ކޮންވެންޝަން އޮން ދަ ސިމްޕްލިފިކޭޝަން އެންޑް ހާމަނައިޒޭޝަން އޮފް ކަސްޓަމްސް ޕްރޮސީޖަރސް ނުވަތަ ރިވައިޒްޑް ކިޔޯޓީ ކޮންވެންޝަން (އާރުކޭސީ)ގައި ރާއްޖެއިން ބައިވެރިވެއްޖެއެވެ.\nބެލްޖިއަމްގެ ބްރަސަލްސްގައި ހުންނަ ދުނިޔޭގެ ކަސްޓަމްސް ޖަމިއްޔާ (ޑަބްލިއުސީއޯ)ގެ މައި އިދާރާގައި އިއްޔެ އޮތް ބައްދަލުވުމެއްގައި ރާއްޖޭގެ ފަރާތުން ކޮންވެންޝަންގައި ބައިވެރިވުމުގެ ލިޔުން ޑަބްލިއުސީއޯގެ ސެކްރެޓަރީ ޖެނެރަލް ކުނިއޯ މިކްރިއާގެ އަތްޕުޅަށް އެރުވީ ރާއްޖެއިން ބެލްޖިއަމް އަށް ކަނޑައަޅުއްވާފައި ހުންނަވާ ސަފީރު، ޙަސަން ޞާބިރެވެ.\nއާރުކޭސީ އަކީ ކަސްޓަމުން ފޯރުކޮށްދޭ ޚިދުމަތްތަކުގެ މައިގަނޑު އަސާސްތަކާއި ސްޓޭންޑާޑްތައް ބަޔާންކުރާ ދުނިޔޭގެ ކަސްޓަމްސް ޖަމިއްޔާ (ޑަބްލިއުސޯއީ)ގެ މުޢާހަދާއެވެ. އާރުކޭސީގެ މަޤްޞަދަކީ ދޭދޭ ޤައުމުތަކުގެ ކަސްޓަމްސްތަކުގެ އުސޫލުތަކާއި މިންގަނޑުތައް ވީހާވެސް އެއްގޮތްކޮށް، ލުއިފަސޭހަކަޮށް ކަސްޓަމްސްގެ ކޮންޓްރޯލް ހަރުދަނާ ކުރެވޭނެ ގޮތުގެ މަތިން ވިޔަފާރިއަށް ވީހާވެސް ބޮޑަށް ލުއިފަސޭހަ ކޮށްދިނުމެވެ. ޑަބްލިއުސީއޯއިން އަންދާޒާ ކުރާ ގޮތުގައި ދުނިޔޭގެ ވިޔަފާރީ 70% ހިނގަނީ އާރުކޭސީ ކޮންޓްރެކްޓިންގ ޤައުމުތަކުގެ މެދުގައެވެ. ރާއްޖެ އަކީ އެ ކޮންވެންޝަންގެ 124 ވަނަ ކޮންޓްރެކްޓިންގ ޕާޓީއެވެ.\nކަސްޓަމްސް އިން ހާމަކުރާ ގޮތުގައި އާރުކޭސީ ގައި ބައިވެރިވުމުން އެ ޤައުމަކީ ބައިނަލްއަޤްވާމީ ކަސްޓަމްސްގެ މިންގަނޑުތައް ބޭނުންކުރާ ޤައުމެއްގެ ގޮތުގައި ބަލައިގަނެއެވެ. އެ މުއާހަދާ އަކީ ބައިނަލްއަޤްވާމީ ބެސްޓް ޕްރެކްޓިސްގެ ގޮތުގައި ނަގާކިޔޭ މިންގަނޑެއް ކަމުގައި ވާއިރު، އެ މުޢާހަދާގައި ސޮއިކުރުމުގެ ސަބަބުން ރާއްޖޭގެ ކަސްޓަމްސްގެ އުސޫލުތައްވެސް ބިނާވެފައި ވާނީ އެހެން ޤައުމުތަކުގައިވެސް ބޭނުންކުރާ މިންގަނޑުތަކާ އެއްގޮތަށް ކަމަށް ވެގެންދާނެއެވެ. އަދި އާރުކޭސީގެ މިންގަނޑުތަކުގެ ތެރޭގައި އައިޓީ ނިޒާމްތައް ފުޅާ ދާއިރާއެއްގައި ބޭނުންކުރުމާއި، ރިސްކް މެނޭޖްމަންޓް ޤާއުމްކުރުމާއި، ޕްރީ-އެރައިވަލް އިންފޮމޭޝަން ފަދަ ނިޒާމްތަކުން ކަސްޓަމުން މުދާ ކްލިއަރ ކުރުމުގެ ވަގުތު ކުޑަވެގެންދާނެ ކަމަށާއި، އަވަހަށް މުދާ ކްލިއަރ ކުރެވުމަކީ ކަސްޓަމްސް އަށާއި ވިޔަފާރިވެރިންނަށްވެސް ފައިދާކުރާނެ ކަމެއް ކަމުގައިވެސް ކަސްޓަމްސް އިން ބުނެފައި ވެއެވެ.\nއާރުކޭސީގައި ބައިވެރިވުމަށް ނިންމާފައިވާ ޑބްލިއުސީއޯގެ މެންބަރުންނަށް އެ ޤައުމެއްގެ ޤާބިލްކަން އިތުރުކުރުމަށް ޑަބްލިއުސީއޯ އާއި، ބައިނަލްއަޤްވާމީ ޖަމާޢަތްތަކުންނާއި އެހީތެރިވެދޭ އެހެން ޤައުމުތަކުން އެހީތެރިކަން ފޯރުކޮށްދިނުމުގެ ފުރުސަތު ބޮޑުވެގެންދާނެ ކަމަށް ކަސްޓަމްސް އިން ބުންޏެވެ. އެގޮތުން ވަސީލަތްތައް ޤާއިމްކުރުމާއި، މުވައްޒަފުން ތަމްރީނު ކުރުމާއި، ފަންނީ ގޮތުން ލިބޭ އެހީތެރިކަން އިތުރުވެގެންދާނެއެވެ.\nމީގެ އިތުރުން ކަސްޓަމްސް އިން ހާމަކުރާ ގޮތުގައި އާރުކޭސީގެ މިންގަނޑެއް ކަމަށްވާ ކަސްޓަމްސް-ބިޒްނަސް ޕާޓްނާޝިޕް، ޓްރާންސްޕޭރެންސީ، އެޕީލް ޕްރޮސީޖާގެ ސަބަބުން ރާއްޖެއަށް އަންނަ ފޮރިން އިންވެސްޓްމަންޓް އިތުރުކުރެވި، ވާދަވެރި އިޤްތިޞާދަކަށް ވެގެންދާނެއެވެ. ވާލްޑް ބޭންކުން ހަދާފައިވާ ސާވޭތަކުން ދައްކާ ގޮތުގައި ޤައުމެއްގައި އިންވެސްޓް ކުރުމުގެ ކުރިން އިންވެސްޓަރުން ރިޢާޔަތްކުރާ މުހިންމު ކަންތައްތަކުގެ ތެރެއިން އެއް ކަމަކީ އެ ޤައުމެއްގައި ހަރުދަނާ އަދި ފަސޭހަ ބޯޑަރުގެ އުސޫލުތަކެއް ވޭތޯޢެވެ. ކަސްޓަމްސްގެ އުސޫލުތަކާއި މިންގަނޑުތަކަކީ ދުނިޔޭގެ އެހެން ޤައުމުތަކާ އެއްގޮތަށް އެކަށައެޅިފައިވާ އުސޫލުތަކަށް ވާނަމަ، އިންވެސްޓަރުންގެ އިތުބާރު އިތުރުވެ، އިތުރު އިންވެސްޓްމަންޓްތައް އައުމަށް މަގުފަހިވެގެންދާނެ ކަމަށްވެސް ކަސްޓަމްސް އިން ބުންޏެވެ.\nއަދި ދެފުއް ފެންނަ، ފަސޭހައިން ދޭހަވާ ކަސްޓަމްސް އުސޫލުތަކުގެ ސަބަބުން މުވައްޒަފުންގެ ނަޒާހަތްތެރިކަން ހިފެހެއްޓި، ޚިދުމަތުގެ ފެންވަރު ރަނގަޅު ކުރެވޭނެ ކަމަށާޢި، ކަސްޓަމްސްގެ ތަންފީޒީ މަސައްކަތްތައްވެސް އެކަމުގެ ސަބަބުން ހަރުދަނާވެ، ދޮރޯށި ބެލެހެއްޓުމާއި ދައުލަތުގެ އާމްދަނީ ހިމާޔަތް ކުރުމުގައި އިތުރު ކުރިއެރުން ލިބިގެންދާނެ ކަމަށް ކަސްޓަމްސް އިން ބުންޏެވެ.\nކަސްޓަމްސްއާރުކޭސީމޯލްޑިވްސް ކަސްޓަމްސް ސަރވިސް\nރާއްޖެއަށް މަސްތުވާތަކެތި އެތެރެކުރި ހަތަރު މީހަކު ހައްޔަރުކޮށްފި


Barahanaa Haalugai Huri Anhenaku Imaaraatheh Ge Mathin Fummaalaifi - Vaguthu\nބަރަހަނާ ހާލުގައި ހުރި އަންހެނަކު އިމާރާތެއްގެ މަތިން ފުންމާލައިފި\nއިންޑިއާގައި ކޮންމެ ދުވަހަކުވެސް އެތައް އަންހެނުންނާއި ކުޑަކުދިންތަކެއް ރޭޕްކުރެއެވެ. އެ މައްސަލަތައް އިތުރުވި ނަމަވެސް ހުއްޓާލުމަށް މާބޮޑު މަސައްކަތްތަކެއް ކުރަމުން އަންނަ ތަނެއް ނުފެނެއެވެ. ކޮންމެ ދުވަހަކުވެސް އިންޑިއާގައި މިފަދަ އެތައް ހާދިސާއެއް ހިނގަމުންދާއިރު އޭގެ ތެރެެއިން ސިއްރު ކުރެވި، މީޑިއާތަކަށް ތިލަ ނުވާ އެތައް މައްސަލަތަކެއް ހުރެއެވެ.\nމިއީވެސް ގޭންގަކުން ރޭޕްކުރި އަންހެނެއްގެ ވާހަކައެވެ. އޭނާއަކީ އުމުރުން 23 އަހަރުގެ ނޭޕާލްއަށް ނިސްބަތްވާ އަންހެނެެކެވެ. އިންޑިއާގެ ޖައިޕޫރްގައި އެ އަންހެން މީހާ ރޭޕްކޮށްފައި ވަނީ ގުރޫޕަކުންނެވެ.\nއެ އަންހެން މީހާ ބުނިގޮތުގައި، އެ މީހުން އޭނާ ރޭޕްކުރުމުގެ އިތުރުން، އަނިޔާތައް ދެމުން ދިޔަ ކަމަށެވެ. އަދި އެކަމުގެ ސަބަބުން އޭނާއަަށް މަޖުބޫރުވީ ބަރަހަނާ ހާލުގައި އެ އިމާރާތުގެ ތިން ވަނަ ބުރިން ފުންމާލުމަށެވެ. އެއީ އެ މީހުން ކައިރިން ސަލާމަތް ވެވޭނެ އިތުރު ގޮތެއް ނެތުމުންނެވެ. އިންޑިއާ ފުލުހުން ބުނީ، އެ މައްސަލާގައި މިހާރު ދެ މީހަކު ހައްޔަރު ކޮށްފައިވާކަަމަށެވެ.\nމިދިޔަ ހުކުރު ދުވަހުގެ ރޭގެ ވަގުތެއްގައި ބަރަނަހާ ހާލުގައި އެ އަންހެން މީހާ އެ އިމާރާތުގެ ތިން ވަނަ ބުރިން ފުންމާލިއިރު ވެސް، އެ އަންހެން މީހާއަށް އަނިޔާތަކެއް ލިބިފައި ހުރިކަމަށް ވެއެވެ. އޭނާ މަރުވީ އިމާރާތުގެ މަތިން ފުންމާލައިގެން ލިބުނު ސީރިއަސް އަނިޔާތަކަށް ޖައިޕޫރް ހޮސްޕިޓަލްގައި ފަރުވާދެމުން ދަނިކޮށްކަަމަށް ވެއެވެ.\nއޮކްޓޯބަރ 22, 2018 20:31\nއޮކްޓޯބަރ 22, 2018 22:04\nއިންޑިޔާ ވެއްޓިފަވާ ދަށުދަރަޖައިގެ ސަބަބުން މަގޭ ބޯހަލާކު.\nއޮކްޓޯބަރ 22, 2018 22:31\nއެވަރު ގައުމަކަށް މިގައުމުގެ ގިނަބަޔަކު ތާއީދުކޮށްފަ ވަނީ. އިތުރަށް އިނޑީޔަ ގޯސް ނުކުރޭ،\nއޮކްޓޯބަރ 22, 2018 22:43\nއިންޑިޔާއިން އަދިވެސް ބަލަންވީ އެހެން ޤައުމުތަކުގެ ދާޚިލީ ކަންތައްތަކާ ބެހެވޭތޯ ބަލަންވީތަ ނުވަތަ އިންޑިޔާގެ ގޯހުންގޯހަށް ގޮސްފައިވާ ރަނގަޅުކުރަންނޫންތަވީ


Japan ge foreign minister ah Shahidh hamdharudheege message eh fonuvaifi | ThePress\nޖަޕާނަށް ތޫފާނެއް އަރާ ބޮޑެތި ގެއްލުންތަކެއް ލިބެމުންދާތީ ޝާހިދު ހަމްދަރުދީގެ މެސެޖެއް ފޮނުއްވައިފި\n12 October 2019, 23:28\nތޫފާން ހާގިބިސް ގައި ޖަޕާނަށް ލިބިފައިވާ ގެއްލުން ދައްކުވައިދޭ ފޮޓޯއެއް\nތޫފާން ހާގިބިސް ޖަޕާނަށް އަރައި ބޮޑެތި ގެއްލުންތަކެއް ލިބެމުން ދިޔުމާ ގުޅިގެން، ފޮރިން މިނިސްޓަރު އަބްދުﷲ ޝާހިދު، ޖަޕާނުގެ ފޮރިން މިނިސްޓަރު ޓޮޝިމިޓްސޫ މޮޓެގީއަށް ހަމްދަރުދީގެ މެސެޖެއް ފޮނުއްވައިފިއެވެ.\nމިނިސްޓަރު ޝާހިދުގެ މެސެޖްގައި ތޫފާނުގެ ސަބަބުން ބަޔަކު މަރުވެ، ބޮޑެތި ގެއްލުންތަކެއް ލިބުމާއި ގުޅިގެން ހިތާމަކުރައްވާކަމަށް ވިދާޅުވިއެވެ. އަދި މިހިތާމަވެރި ދަނޑިވަޅުގައި ޖަޕާނުގެ ރައްޔިތުންނާއި ސަރުކާރާއެކު ދިވެހިން ތިބިކަމަށް ވިދާޅުވިއެވެ. މީގެ އިތުރުން މިތޫފާނުގެ ސަބަބުން މަރުވި މީހުންގެ އާއިލާތަކަށް ތައުޒިޔާ ވިދާޅުވެ، ތޫފާނުގެ އަސަރުކުރި ފަރާތްތަކަށް ޙަމްދަރުދީ ފޮނުއްވައި، ތޫފާނުގެ ސަބަބުން ލިބުނު ގެއްލުންތަކުން އަރައިގަތުމަށް ކުރަމުންދާ މަސައްކަތަށް ކާމިޔާބީއަށް އެދިވަޑައިގަންނަވާކަމަށް މިނިސްޓަރު ޝާހިދު ވިދާޅުވިއެވެ.\nކަމާއި ބެހޭ އިދާރާތަކުން ބުނެފައިވަނީ މި ތޫފާނަކީ ފާއިތުވި 60 އަހަރުގެ ތެރޭގައި ޖަޕާނަށް އައި އެންމެ ވަރުގަދަ އަދި އެންމެ ބޮޑު އެއް ތޫފާން ކަމަށެވެ. މި ތޫފާނުގެ ސަބަބުން7މިލިއަނަށް ވުރެ ގިނަ މީހުން އެމީހުންގެ ގެދޮރު ދޫކޮށްލަން ޖެހިފައިވަނީ ވިއްސާރައިގައި ފެންބޮޑުވެ ކޯރު ބަންޑުންވުމުގެ ސަބަބުންނާއި ގެދޮރަށް ލިބިފައިވާ ގެއްލުމުގެ ސަބަބުންނެވެ. މިއަދު ހިނގާދިޔަ ހާދިސާގައި2މީހަކު މަރުވެފައިވާ އިރު9މީހަކު ގެއްލިފައިވެއެވެ.\nހަބަރު އަބްދުﷲ ޝާހިދު މޫސުން ޖަޕާން


J-136935 , J-147802\nސަޕޯޓް ސަރވިސް ގްރޭޑް 1\nސްކޫލް ގޯތިތެރެ ކުނިކެހުމާއި، ހޯލުކުނިކަހާ މޮޕުލުން.\nސްކޫލްގެ ކްލާސްރޫމްތައް ކުނިކެހުމާއި މޮޕުލުން އަދި ބިއްލޫރިތައް ފޮހެ ސާފުކުން.\nސްކޫލްގެ ފަންކާތައް ފޮހެ ސާރުކުރުން.\nކްލާސްތަކަށް ގެންދަންޖެހޭ ތަކެއްޗާއި ދަރިވަރުންނަށް ބަހަންޖެހޭ ސްލިޕްކޮޅުތައް ފަރުވާތެރިކަމާއެކު ރައްދުކުރުން.\nދަރިވަރުންނާއި މުވައްޒަފުން ބޭނުންކުރާ ފާޚާނާތައް ދޮވެ ސާފުކުރުން.\nއެކިއެކި ހަފްލާތަކާއި އެކިއެކި އިމްތިހާނުތަކަށް ހޯލު ތައްޔާރުކުރުން.\nމެންދުރުފަހު ސެޝަންގައި ފްލޯރ ޑިއުޓީކުރުން.\nސްކޫލް އެތެރޭގައި ހައްދާފައިވާ ގަސްތައް ބެލެހެއްޓުން.\nރަސްމީ ލިޔެކިޔުންތައް ޙަވާލުކުރަންޖެހޭ ފަރާތްތަކާއި ފަރުވާތެރިކަމާއެކު ހަވާލުކުރުން\nސްކޫލްގެ އެކިއެކި ރަސްމިއްޔާތުތަކަށް ސްކޫލް ތައްޔާރުކުރުމުގައި އެހީތެރިވުން.\nވަޒީފާގެ މަސްއޫލިއްޔަތާ ގުޅޭގޮތުން ޙަވާލުކުރެވޭ މަސައްކަތްތައް ކުރުން\nމަޤާމުގެ ޝަރުޠުތައް: 1- ލިޔަން ކިޔަން އެނގުން\n5. ވަޒީފާގެ މަސަކަތުގެ ދާއިރާއާ ގުޅޭ ކުރު މުއްދަތުގެ ކޯސްތަކާއި ތަމްރީނު ސެޓްފިކެޓްތަކުގެ ކޮޕީ.\n6. ސިވިލް ސާރވިސްގެ ވަޒީފާއަށް ވަނުމަށް ދެވޭ އިމްތިޙާނު ފުރިހަމަކޮށް ސެޓްފިކެޓް ލިބިފައިވާނަމަ، އެ ސެޓްފިކެޓްގެ ކޮޕީ.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 ޖުލައި 21 ގެ 14:00 ގެ ކުރިން، ހިރިޔާ ސްކޫލް އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] އަދި ފެކްސް 3305815 މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 2019 ޖުލައި 22 އާއި 2019 ޖުލައި 25 އާ ދެމެދު، ހިރިޔާ ސްކޫލް ގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\n08 ޛުލްޤައިދާ 1440\nސުންގަޑި: 21 ޖުލައި 2019 1400


Best of the decade awards ge emme Romantic manzilakah raajje - vNews.mv\nބެސްޓް އޮފް ދަ ޑިކޭޑް އެވޯޑްސްގެ އެންމެ ރޮމޭންޓިކް މަންޒިލަކަށް ރާއްޖެ\nހަދީޖާ އާނަސްތު 07 October 2020, 23:16\nސްމާރޓް ޓްރެވަލް އޭޝިއާއިން ފުރަތަމަ ފަހަރަށް ކުރިއަށް ގެންދިޔަ "ބެސްޓް އޮފް ދަ ޑިކޭޑް އެވޯޑްސް" އިން އެންމެ ރޮމޭންޓިކް މަންޒިލްގެ އެވޯޑް ދިވެހިރާއްޖެ އަށް ލިބިއްޖެ އެވެ.\nސްމާރޓް ޓްރެވަލް އޭޝިއާ ގެ "ބެސްޓް އިން ޓްރެވަލް ޕޯލް" އަކީ 2005 ވަނަ އަހަރުން ފެށިގެން މެދުކެނޑުމެއްނެތި މާކެޓް ރިސާރޗްގެ މަސައްކަތް ކުރުމަށްފަހު ދެވޭ އެވޯޑެކެވެ. މި ޕޯލް އަކީ މިނިވަންކަމާއި އިންސާފުވެރިކަމާއެކީ އެއާލައިންތަކާއި އެއާޕޯޓްތަކާއި ފަތުރުވެރިންގެ އެކި މަންޒިލްތަކުގެ އިތުރުން ހޮޓަލްތައް ވެސް ހިމަނައިގެން ކުރިއަށްގެންދާ ޕޯލެއް ކަމަށް އެމްއެމްޕީއާރްސީން ބުންޏެވެ.\nމޯލްޑިވްސް މާކެޓިންގ އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރްސީ) އިން ބުނީ ކޯވިޑް-19 އާއިއެކު ފަތުރުވެރިންގެ ދަތުރުތައް މަޑުޖެހުމުގެ ސަބަބުން ސްމާރޓް ޓްރެވަލް އޭޝިއާއިން ނިންމީ އެހެން އަހަރުތަކާއި ހިލާފަށް މިފަހަރުގެ އެވޯޑުތައް ތަފާތު ގޮތަކަށް ދިނުމަށް ކަމަށެވެ. އެގޮތުން 2010-2019 ގެ އަހަރުތަކުގައި ހިންގުނު ޕޯލްތަކުގެ ތެރެއިން މާކްސް އާއި ރޭންކިން އަށް ބެލުމުގެ އިތުރުން ކިޔުންތެރިންގެ ކޮމެންޓްތަކާއި ފޯކަސް ގްރޫޕްތަކުގެ ހިޔާލާއި އަދި ނޫސްވެރިންގެ ހިޔާލު ވަނީ މި އަހަރުގެ އެވޯޑު ދިނުމުގައި ބަލާފަ ކަމަށް އެމްއެމްޕީއާރްސީން މައުލޫމާތުދެއެވެ. މީގެ ސަބަބުން އިތުރު ކެޓަގަރީތަކެއް ވަނީ އުފެދިފައިވާ ކަމަށާ އެގޮތުން ރޮމޭންސް، އެޑްވެންޗަރ، ރޫމްސް، ހޮޓެލްސް އަދި ކޮމެންޑޭޝަން ލިސްޓަކީ މުޅިން އަލަށް މި އެވޯޑަ ށް އިތުރުރުކުރެވުނު ކެޓަގަރީތަކެއް ކަމަށްވެސް އެމްއެމްޕީއާރްސީން މައުލޫމާތުދެއެވެ.\nއެމްއެމްޕީއާރްސީން ބުނީ ކުރީ އަހަރުތަކުގައި ބައެއް ކެޓަގަރީތަކުން 25 ފަރާތް ހޮވާފައިވާއިރު މިފަހަރު ވަނީ ލިސްޓް ކުރު ކުރެވި ބައެއް ކެޓަގަރީތަކުން އެންމެ ގިނަވެގެން 10 ފަރާތް ހޮވާފަ އެވެ. މިއީ އޭޖް ކެޓަގަރީ އަދި ދަތުރުކުރުމުގައި އަންނަ ބަދަލުތަކުގެ އިތުރުން ހޮޓަލް ތަކުން މިހާރު ފޯރުކޮށްދޭ ހިދުމަތްތަކަށް ބަލައިގެން ގެނެވުނު ބަދަލުތަކެއް ކަމަށެވެ. މޯސްޓް ރޮމޭންޓިކް އެސްކޭޕް އެވޯޑްގެ އިތުރުން ވެސް ދިވެހިރާއްޖެ ވަނީ އެހެން އެވޯޑްތަކެއް ހާސިލް ކޮށްފަ އެވެ.\nމި އެވޯޑް ތަކަކީ:\n• ބެސްޓް ސްޕާ ހޮޓެލްސް އިން3ވަނަ - ކޮންރެޑް މޯލްޑިވްސް، ރަންގަލި އައިލެންޑް\n• ބެސްޓް ލަގްޒަރީ ހޮޓެލްސް (އޭޝިއާ) އިން4ވަނަ – ޗެވަލް ބްލެންކް ރަންދެލި، މޯލްޑިވްސް\n• ޓޮޕް ރޫމްސް ވިތް އަ ވިއު އިން4ވަނަ – ވޮލްޑޯފް އެސްޓޯރިއާ މޯލްޑިވްސް އިތާފުށި\n• ބެސްޓް ނިއު ހޮޓެލްސް (2017-2019 ) އިން9ވަނަ - ވޮލްޑޯފް އެސްޓޯރިއާ މޯލްޑިވްސް އިތާފުށި މޯލްޑިވްސް\nމާކެޓިންގ އެންޑް ޕަބްލިކް ރިލޭޝަންސް ކޯޕަރޭޝަން (އެމް.އެމް.ޕީއާރް.ސީ)ގެ މެނޭޖިންގް ޑިރެކްޓަރ ޠައްޔިބް މުޙައްމަދު ވަނީ ދިވެހިރާއްޖެއިން މި އެވޯޑުތަަައް ހާސިލްކުރި ހުރިހާ ފަރާތްތަކަށް މަރުހަބާ ކިޔާފަ އެވެ. ޠައްޔިބް ވިދާޅުވީ މުޅި ދުނިޔޭގައި ވެސް ގުދުރަތީ ގޮތުން އެންމެ ރީތި އަދި އެންމެ ރޮމޭންޓިކް އެއް މަންޒިލްގެ ގޮތުގައި ދިވެހިރާއްޖެ ހިމެނި މިފަދަ އެވޯޑެއް ލިބުމަކީ ވަރަށްވެސް ބޮޑު އުފަލެއް ކަމަށެވެ. ސަބަބަކީ، މި އެވޯޑަކީ ސީދާ ފަތުރުވެރިންނާއި ކިޔުންތެރިންގެ ފަރާތުން ލިބުނު އެވޯޑެއް ކަމަށް ވުމުން ކަމަށާ މި އެވޯޑްގެ ސަބަބުން ހަނީމޫނަށް އަންނަ ފަތުރުވެރިންގެ މެދުގައި ދިވެހިރާއްޖެ މި ސަރަހައްދުގައި އިތުރަށް މަޝްހޫރުވެ ދުނިޔޭގެ އެކި ކަންކޮޅުތަކުގައިވެސް ދިވެހިރާއްޖެ މަގުބޫލު މަންޒިލެއްގެ ގޮތުގައި ބެލެވި، ރާއްޖޭގެ ހައިބަތު އުފުލޭނެ ކަމަށް ޠައްޔިބް ވިދާޅުވިއެވެ.\nސްމާރޓް ޓްރެވަލް އޭޝިއާ އަކީ ސަރަހައްދުގެ ހޮޓެލްތައް ރިވިއުކޮށް، އެއާލައިން ސީޓް ސާވޭގެ އިތުރުން ވިޔަފާރިތަކާއި ސްޕާތައް ރިވިއުކުރާ ފަރާތެކެވެ. ސްމާރޓް ޓްރެވަލް އޭޝިއާގެ ކިޔުންތެރިންގެ އޯޑިއަންސްގެ ގޮތުގައި 5.1 މިލިއަން ފަރާތް ހިމެނޭ އިރު މި ކިޔުންތެރިން އެވްރެޖްކޮށް އަހަރެއްގެ ތެރޭގައި 14 ދަތުރު ކުރެއެވެ.


ފުވައްމުލަކުން މަސްތުވާތަކެއްޗާއެކު މީހަކު ހައްޔަރު ކޮށްފި | Jazeera\tފުވައްމުލަކުން މަސްތުވާތަކެއްޗާއެކު މީހަކު ހައްޔަރު ކޮށްފި - Jazeera\nފުވައްމުލަކުން މަސްތުވާތަކެއްޗާއެކު މީހަކު ހައްޔަރު ކޮށްފި\nމޫސާ ހުސެއިން December 4, 2018 142 views0\nވައިގެ މަގުން ފުވައްމުލަކަށް މަސްތުވާތަކެތި އެތެރެކުރަން އުޅުން މީހަކު ފުލުހުން ހައްޔަރު ކޮށްފިއެވެ. ފުލުހުންގެ އިންޓެލިޖެންސަށް ލިބުނު މަޢުލޫމާތަކާއި ގުޅިގެން ފުވައްމުލަކު ޕޮލިސް ސްޓޭޝަނުން ހިންގި އޮޕަރޭޝަނެއްގައި ހައްޔަރުކޮށްފައިވަނީ 43 އަހަރުގެ ދިވެހި ފިރިހެނެކެވެ.\nނޮވެމްބަރ 30ވަނަ ދުވަހުގެރޭ 21:35 ހާއިރު ފުވައްމުލަކު އެއަރޕޯރޓުން މި މީހާ ފުލުހުންގެ ބެލުމުގެ ދަށައް ގެނެސް ހަށިގަނޑު ބަލައިފާސްކުރިއިރު، ފުރަގަސްފަރާތުގައި މަސްތުވާތަކެތި ފޮރުވާފައި ހުރިކަން ފާހަގަކުރެވިގެން، ފުވައްމުލަކު ހޮސްޕިޓަލަށް ގެންގޮސް ބެލިބެލުމުން، މަސްތުވާތަކެތި ކަމަށް ޝައްކުރެވޭ އެއްޗެއް ހުރި ރަބަރު ކޮތަޅަކާއި މަސްތުވާ ތަކެތި ކަމަށް ޝައްކުރެވޭ އެއްޗެއް އަޅާފައިވާ ދެ ރަބަރު ޕެކެޓު ފެނިފައިވެއެވެ.\nމި މީހާގެ ބަންދާއި މެދު ގޮތެއްނިންމުމަށް ޏ. ފުވައްމުލަކު މެޖިސްޓްރޭޓް ކޯޓަށް ހާޒިރުކުރުމުން، މިނިސްޓްރީ އޮފް ހޯމް އެފެއާރޒުން ކަނޑައަޅާ ތަނެއްގައި ބަންދުގައި ބެހެއްޓުމަށް 15 ދުވަހުގެ މުއްދަތެއް ކަނޑައަޅާފައެވެ.\nމި މައްސަލަ ފުވައްމުލަކު ޕޮލިސް ސްޓޭޝަނުން ދަނީ އިތުރަށް ތަޙުޤީޤު ކުރަމުންނެވެ.


“ކޮންމެ ލީގެއްގައި ކުޅުނަސް ރޮނާލްޑޯ ތަށި ހޯދާނެ” – Dhen.mv\n"ކޮންމެ ލީގެއްގައި ކުޅުނަސް ރޮނާލްޑޯ ތަށި ހޯދާނެ"\nކްރިސްޓިއާނޯ ރޮނާލްޑޯއަކީ މިވަގުތު ދުނިޔޭގައި ހުރި އެންމެ މޮޅު އެއް ފޯވާޑެވެ. ފުޓްބޯޅައިގެ ގިނަ ރެކޯޑްތަކެއް އޭނާގެ އަތުގައި އޮތްއިރު، ރޮނާލްޑޯ ހޯދާފައިވާ ކާމިޔާބީތަކާއި ހަމައަށް އެހެން ކުޅުންތެރިއަކަށް ދިޔުމަކީ ފަސޭހަކަމެއް ނޫނެވެ.\nރޮނާލްޑޯއަކީ އޭނާއާއިއެކު ކުޅޭ ކުޅުންތެރިންގެ މެދުގައި މަގުބޫލު ކުޅުންތެރިއެކެވެ. އޭނާގެ އެކުވެރިން އެންމެ ބޮޑަށް ރޮނާލްޑޯ ފާހަގަކުރަނީ އަބަދުވެސް ބުރަކޮށް މަސައްކަތްކޮށް މޮޅުވުމަށް ހިތްވަރުކުރާ ކުޅުންތެރިއެއް ގޮތުގައެވެ.\nޕޯޗުގަލްގެ ކުރީގެ ޑިފެންޑަރު އަބެލް ހަވިއޭ ބުނެފައިވަނީ ރޮނާލްޑޯ ދާ ކޮންމެ ޓީމެއްގައިވެސް އޭނާ ކާމިޔާބީ ހޯދާނެ ކަމަށެވެ. އިންޑިވިޖުއަލް އެވަރޑްތަކާއި ޓީމަށް ލިބޭ ކާމިޔާބީތައްވެސް ރޮނާލްޑޯ ހުންނަ ޓީމަކަށް ލިބޭނެއެވެ. އަދި އޭނާ ފާހަގަކުރަނީ ރޮނާލްޑޯއަކީ އަބަދުވެސް "ކޮންފޯޓް ޒޯނުން" ބޭރުގައި ކުޅެން ބޭނުންވާ ކުޅުންތެރިއެއް ގޮތަށެވެ.\n"ރޮނާލްޑޯ ބޭނުމެއް ނުވާނެ އަބަދު އެއް ޓީމަކާއިއެކު މޮޅުވާން، އަބަދު އެއް ޓީމަކާއިއެކު ތަށި ހޯދަން އޭނާ އެހާ ގަޔާ ނުވާނެ. ރޮނާލްޑޯ ބޭނުންވާނީ އަބަދުވެސް ޗެލެންޖެއް. ޗެލެންޖިންގ ލީގެއްގައި ކުޅެން."\nރޮނާލްޑޯގެ ކާމިޔާބީތަކުގެ ފެށުމަކީ މެންޗެސްޓަރ ޔުނައިޓެޑެވެ. އިނގިރޭސި ކުލަބާއިއެކު އޭނާ ހޭދަކުރި6ސީޒަންގައި3ފަހަރު އިނގިރޭސި ޕްރިމިއަރ ލީގު، ދެ ފަހަރު ލީގު ކަޕް، އެފްއޭ ކަޕް އަދި 2008ގެ ޗެމްޕިއަންސް ލީގުވެސް އޭނާ އުފުލާލިއެވެ. މީގެ އިތުރުން ދުނިޔޭގެ ފުޓްބޯލައިގެ އިންޑިވިޖުއަލް އެވޯޑްތައް ހޯދައި އެންމެ އުހަށް ދަތުރުކުރިއެވެ.\nއޭގެ ފަހުން އޭރު ދުނިޔޭގެ ރެކޯޑު ފީއަކަށް ރޮނާލްޑޯ ބަދަލުވީ ސްޕެއިންގެ ރެއާލް މެޑްރިޑަށެވެ. އެކުލަބުގައި ހޭދަކުރި9ސީޒަންގައި ކުލަބުގެ ގިނަ ރެކޯޑުތަކެއް އޭނާ މުގުރާލިއެވެ. ދެ ފަހަރު ލަލީގާ، ދެ ފަހަރު ކޮޕަ ޑެލްރޭ އަދި4ފަހަރު ޗެމްޕިއަންސް ލީގު ހޯދިއިރު، ކުލަބުގެ ތާރީޚުގައި އެންމެ ގިނަ ލަނޑު ޖެހި ކުޅުންތެރިޔާގެ ރެކޯޑުވެސް ރޮނާލްޑޯ ހޯދިއެވެ.\n2018ގައި ދެން ރޮނާލްޑޯ ބަދަލުވީ ޔުވެންޓަސްއަށެވެ. އެކުލަބާއިއެކު ސެރީއާ ހޯދައި، ސުޕަ ކޮޕަ އިޓަލިއާނާ އުފުލާލިއެވެ. އަދި މި ސީޒަންގައިވެސް ލީގު ހޯދުމުގެ ރޭހުގައި ޔުވެންޓަސް އޮތީ ކުރީގައެވެ.\n35 އަހަރުގެ ރޮނާލްޑޯ މި ސީޒަން ފެށުމުގެ ކުރިން ބުނީ އޭނާ ކުޅެން ހުއްޓާލަން އަދި ނުވިސްނާކަމަށާއި، އެއް ފެންވަރެއްގައި ކުޅެން އިތުރަށް މަސައްކަތްކުރާނެކަމަށެވެ. އުއްމީދަކީ 40 އަހަރު ވަންދެން މިހާރު ހުރި ފެންވަރުގައި ކުޅެ ކުލަބަށާއި ޤައުމަށް ގިނަ ކާމިޔާބީތައް ހޯދައިދިނުންކަމަށްވެސް އޭނާ ބުންޏެވެ.\nއެންގުންތަކަށް ބޯ ނުލަނބާ، ކާފިއު ގަޑީގައި ބޭރުގައި އުޅުނު 65 މީހަކު ޖޫރިމަނާ ކޮށްފި\nތިން ބާރުގެ ވެރިންގެ ސެކިއުރިޓީ ކަށަވަރުކުރަން ރައީސް ޞާލިޙް އަންގަވައިފި\nދިރާގުޓީވީގެ ވީޑިއޯ އޮން ޑިމާންޑަށް ތަފާތު އާ ކޮންޓެންޓް!\nފީއަލީން އިތުރު 8 މީހަކު ކޮވިޑް-19 އަށް ފައްސި، ރަށުތެރެއަށް ބަލި ފެތުރި ނުރައްކާ ވަރަށް ބޮޑު!\nލޮކްޑައުންގެ ހާލަތަށް އެޗްޕީއޭއިން ތައްޔާރުވަމުން އަންނަކަމަށް އަންގައިފި


12 Rashehgge School Ah Principal In Hoadhan Iulaanu Kohffi - Vaguthu\nއަތޮޅު ތެރޭގެ 12 ރަށެއްގެ ސްކޫލަށް ޕްރިންސިޕަލުން ހޯދަން އެޑިއުކޭޝަން މިނިސްޓްރީން އިއުލާނުކޮށްފިއެެވެ.\nއެ މިނިސްޓްރީން ކުރި އިއުލާންގައި ވަނީ، ހއ. އަތޮޅުގެ ތިން ރަށަކާއި ށ. އަތޮޅު ރަށަކާއި، ހދ. އަތޮޅު ތިން ރަށަކާއި، ރ އަތޮޅުގެ ރަށަކާއި، ގއ. އަތޮޅުގެ ރަށަކާއި، ވާދޫ އަދި މ އަތޮޅާއި ނ އަތޮޅުގެ ރަށަކަށް ޕްރިންސިޕަލުން ބޭނުންވާ ކަމަށް ބުނެފައެވެ.\nއެ އިއުލާނުގައިވާގޮތުން ލިބިފައިވާ ސަނަދަށް ބަލައި މުސާރަ ކަނޑައެޅޭނެއެވެ. އެގޮތުން އެލަވެންސް ނުލައި، އެންމެ ދަށް މުސާރައިގެ ގޮތުގައި 8795 ރުފިޔާ ލިބޭނެ ކަމަށް ބުނެފައިވާއިރު، އެންމެ ބޮޑު މުސާރައިގެ ގޮތުގައި އެލަވެންސް ނުލައި 18،000 ގެ މުސާރައަށް ލިބޭނެއެވެ.\nރާއްޖޭގެ 12 ސްކޫލަކަށް ޕްރިންސިލުން ހޯދަން އިއުލާނުކޮށްފައިވާއިރު، އެޑިއުކޭޝަން މިނިސްޓްރީން ވަނީ ޕްރިންސިޕަލް ކަމުގެ ދާއިރާއިން ކުރިއަށްދާން ބޭނުންވާ ފަރާތްތަކަށް ފުލް ފަންޑެޑް ސްކޮލާޝިޕްގެ ފުރުސަތު ހުޅުވާލާފައެވެ.\nމިހާރުވެސް ރާއްޖޭގެ ގިނަ ރަށްރަށުގައި ޕްރިންސިޕަލުންގެ ގޮތުގައި ބިދޭސީން މަސައްކަތް ކުރަމުންދާ ކަން ފާހަގަކޮށްލަން ޖެހެއެވެ.\nނޮވެމްބަރު 27, 2021 21:08\nކަމަނާ އިންޑިއާ މީހުން ގެންނަން ވެގެން ދިވެހިން ސުކޫލުތަކުން ބޭރުކުރީ ނޫން ތޯ\nނޮވެމްބަރު 27, 2021 21:44\n................... ބުނީތޯ އިއުލާންކުރަން ބުނާގޮތަށް ކަންނުރެވޭނަމަ ލޯބިވެރިން ނުރުހިދާނެ،3ފިރިން ގެންގުޅޭ އަންހެނުން ވަރަށް މުވާނެ!\nނޮވެމްބަރު 27, 2021 22:13\nބޮޑުފޮތުން ކިޔަވައިގެންތިބި މަބުރޫކުއާއި ތިނަދޫ ގު ސުޖާ ވ.އަތޮޅުގެ ތަޢުލީމު ހަލާކު ކޮށްފި،\nނޮވެމްބަރު 28, 2021 00:22\nހެދޭނުހެދޭ އެނގޭވަރުމީހެއް ވެސް މިސަރުކާރަށް ނުލިބުނީތޯ މިނިސްޓަރުކަންދޭން؟؟؟؟؟\nނޮވެމްބަރު 28, 2021 05:14\nޥަންދޫގައި ނެތް. 5މަސްވީ. ނުފެންނަނީ ތޯ؟\nޑިސެމްބަރު 8, 2021 02:22\nކަމަނާ ނަހައްދަވާނެ ތެދުފުޅެއް.


Anas ge maru: Dhuvasthakakah fahu angaara dhuvahu adu ehumeh baahvanee\nއަނަސްގެ މަރުގެ މައްސަލަ\nއަނަސް މަރުގެ ޝަރީއަތުގެ އަޑުހުން ތާވަލުކޮށްފައިވަނީ އަންގާރަ ދުވަހުގެ މެންދުރުފަހު 13:00 އަށް\nމި މައްސަލައިގައި ދައުލަތުން ހަތް މީހެއްގެ މައްޗަށް ދައުވާކޮށްފައިވާއިރު، ދައުވާ ލިބޭ ހަތް މީހުންވެސް ދައުވާއަށް އިންކާރުކުރޭ\nކ. މާލެ |3އޯގަސްޓް 2020 | ހޯމަ 12:39 | 2,542\nވަޅިން ޙަމަލާދީ މަރާލާވިފައިވާ ރ. މީދޫ ފެންފިޔާޒުގޭ މުޙައްމަދު އަނަސް: ހަތް މީހެއްގެ މައްޗަށް ދައުވާ ކޮށްފައިވޭ - ފޭސްބުކް\nރ. މީދޫ ފެންފިޔާޒުގޭ މުޙައްމަދު އަނަސްގެ މަރުގެ މައްސަލައިގެ ޝަރީއަތުގެ އަޑުއެހުމެއް އަންގާރަ ދުވަހު ބޭއްވުމަށް ކްރިމިނަލް ކޯޓުގައި ތާވަލުކޮށްފިއެވެ.\nއަނަސްގެ މަރުގެ މައްސަލާގައި އަންގާރަ ދުވަހު ކްރިމިނަލް ކޯޓުން ބޭއްވުމަށް ތާވަލުކޮށްފައިވާ އަޑުއެހުން ބާއްވަން ތާވަލް ކޮށްފައިވަނީ މެންދުރުފަހު 13:00 އަށެވެ.\nއެންމެފަހުން، އަނަސްގެ މަރުގެ މައްސަލައިގެ އަޑުއެހުމެއް ތާވަލުކޮށްފައިވަނީ މިދިޔަ މާޗު މަހުގެ ދެވަނަ ދުވަހުއެވެ. އެދުވަހު ސިއްރު ނޫން ހެކިވެރިންގެ ހެކިބަސް ނެގުމަށް ތާވަލުކުރި އަޑުއެހުން ވަނީ ކެންސަލް ކޮށްފައެވެ.\nމި މައްސަލައިގައި އަނަސްއަށް ހަމަލާދިނުމުގައި އަމަލީގޮތުން ބައިވެރިވިކަމުގެ ދައުވާ ލިބޭ ތިން މީހުންނަކީ ޅ. ކުރެންދޫ އަސުރުމާގޭ، އަޙްމަދު ޒަޔާނާއި، މ. ދިމިޝްގު، އުސްމާން ޝަރީފް އަދި މ. ލޮނުމިދިލިގޭ، އަފްރާހު އަބްދުއްރައްޒާޤެވެ.\nއޭގެ އިތުރުން، ތޫނު އެއްޗެއް ބޭނުންކޮށްގެން ގަސްތުގައި މީހަކު މެރުމުގައި ބައިވެރިވުމުގެ ދައުވާ އުފުލާފައިވަނީ ހަތަރު މީހެއްގެ މައްޗަށެވެ. އެއީ ލ. ގަން ތުނޑީ ނަންނާރިގޭ، ޖުނައިހު ޢަބްދުﷲ އާއި، ސ. ފޭދޫ ވެސްޓަންވިލާ، ހަސަން މަހްފޫޒާއި، ތ. ކިނބިދޫ ގުލްފާމުގޭ، މުޙައްމަދު ޝާޒާއި، ދަފްތަރު ނަންބަރު 1746، ސިމާހް މޫސާއެވެ.\nމި މައްސަލައިގައި، މިދިޔަ ފެބްރުއަރީ މަހުގެ 12 ވަނަ ދުވަހު އަޑުއެހުމެއް ބާއްވާފައިވެއެވެ.\nމި މައްސަލައިގައި ދައުވާ ލިބޭ މީހުންގެ މައްޗަށް ކުށް ސާބިތުކުރަން ދައުލަތުގެ ފަރާތުން ގިނަ ހެކިތަކެއް ހުށަހަޅާފައިވާއިރު، ދައުވާ ލިބޭ ފަރާތްތަކުންވެސް ވަނީ ދިފާއީ ހެކި ހުށައަޅާފައެވެ. އެގޮތުން ދިފާއީ ގިނަ ހެކިތަކަކީ ދައުވާ ލިބޭ ފަރާތް ހާދިސާ ހިނގި ވަގުތު އެތަނުގައި ނެތްކަން ސާބިތު ކުރުމުގެ ގޮތުން ހުށައަޅާފައިވާ ހެކިތަކެކެވެ.\nއަނަސްގެ މަރާއި ގުޅިގެން އާންމުވެފައިވާ ވީޑިއޯއިން ފެންނަ ގޮތުގައި ގްރޫޕަކުން ތޫނު ހަތިޔާރާއެކު ލިޓަސް ސާވިސް ސެންޓަރު ތެރެއަށް ވަދެ ތޫނު އެއްޗަކުން އަނަސްގެ ހަށިގަނޑުގެ އެކި ތަންތަނަށް ހަމަލާދީފައިވެއެވެ. ލިޓަސް ސާވިސް ސެންޓަރަށް އަނަސް ދުވެފައިގޮސް ވަދެފައިވަނީ އެމީހުން އޭނާގެ ފަހަތުން ދުވެފައި ދިއުމުން ކަން ވީޑިއޯއިން ފެނެއެވެ. އަދި އަނަސްއަށް ހަމަލާދިން އެންމެންވެސް ތިބީ މާސްކް އަޅައިގެންނެވެ.\nމި މައްސަލައިގައި ދައުލަތުން ހަތް މީހެއްގެ މައްޗަށް ދައުވާކޮށްފައިވާއިރު، ދައުވާ ލިބޭ ހަތް މީހުންވެސް ދައުވާއަށް އިންކާރުކުރެއެވެ.


Minister Aslam ge javaabuthakaa medhu Nasheed ruhivadaeh nugaiy | Mihaaru\nމަޖިލިސް އިންތިހާބުގެ ކެމްޕޭނުގައި ނަޝީދު އަރިހުގައި އަސްލަމް ބައިވެރިވެވަޑައިގަންނަވަނީ\nމިނިސްޓަރު އަސްލަމްގެ ޖަވާބުތަކާ މެދު ނަޝީދު ރުހިވަޑައެއް ނުގަތް\n11 އޯގަސްޓް 2020 - 10:32 71 comments\nފުވައްމުލަކުގެ ގިރާ ސަރަހައްދު ހިމާޔަތްކުރަން ނުފެށި ލަސްވާ މައްސަލައިގައި ފުވައްމުލަކު އުތުރު ދާއިރާގެ މެމްބަރު މުހައްމަދު ރަޝީދު ކުރެއްވި ސުވާލަށް ނޭޝަނަލް ޕްލޭނިން، ހައުސިން އެންޑް އިންފްރާސްޓްރަކްޗަރު މިނިސްޓަރު މުހައްމަދު އަސްލަމް ދެއްވި ޖަވާބުތަކާ މެދު މަޖިލީހުގެ ރައީސް މުހައްމަދު ނަޝީދު މިއަދު ނުރުހުން ފާޅުކުރައްވައިފި އެވެ.\nފުވައްމުލަކުގެ ގިރާ ސަރަަހައްދު ހިމާޔަތްކުރުމުގެ ޕްރޮޖެކްޓު ފުރަތަމަ އިއުލާނު ކުރީ ނަޝީދުގެ ވެރިކަމުގައި 2011 ގަ އެވެ. އޭރު ވެސް މިނިސްޓަރަކަށް ހުންނެވީ އަސްލަމެވެ.\nމަޖިލީހުގެ މިއަދުގެ ޖަލްސާގައި ފުވައްމުލަކު އުތުރު ދާއިރާގެ އެމްޑީޕީގެ މެމްބަރު މުހައްމަދު ރަޝީދުގެ ސުވާލު އަމާޒު ކުރެއްވީ އެ މަޝްރޫއު މިހާ ހިސާބަށް އައި އިރު ވެސް ނުނިމި ދިގުލައިގެންދާ މައްސަލައާ ގުޅޭ ގޮތުންނެވެ.\nއެ ސުވާލުތަކުގެ ޖަވާބުގައި މިނިސްޓަރު އަސްލަމް ވިދާޅުވީ، ފުވައްމުލަކުގެ ގިރާ ސަރަހައްދު ހިމާޔަތްކުރުމުގެ މަސައްކަތް ކުރަން އުޅެނީ ނެދަލެންޑްސްގެ އެންޓަޕްރައިޒް އެޖެންސީ (އޯރިއޯ)ގެ ހިލޭ އެހީގަައި ކަަމަށާއި އެ ކުންފުންޏާ އެކަމުގައި މުއަމަލާތު ކުރަމުން އަންނަ ކަމަށެވެ.\nއެ ޖަވާބާ މެދު ހިތްޕުޅުހަމަޖެހިވަޑައިގެން ނަޝީދު ވިދާޅުވީ، ފުވައްމުލަކުގެ ގިރާ ސަރަހައްދު ހިމާޔަތް ކުރުމަކީ އަސްލަމް ވިދާޅުވި ގޮތުން ނަމަ، ބޭރުގެ ހިލޭ އެހީގައި ނޫނީ ނުހިންގޭނެ މަޝްރޫއެއްކަން ދޭހަވާ ކަމަށެވެ.\n"އިއްޒަތްތެރި ވަޒީރުގެ ނުކުތާއަކީ މިއީ ގްރާންޓެކޭ. ގްރާންޓެއް ނޫން ގޮތަކަށް، ހިލޭ އެހީއެއް ނޫން ގޮތަކަށް މިކަން ކުރަން އުޅުނީމާ ހަގީގަތުގައި ބަޖެޓުގެ ބާރުވެރިކަމާ އެކީގައި އެކަމެއް އެ ކުރެވެނީ. ގްރާންޓެއްގެ ގޮތުގައި، ހިލޭ އެހީގެ ގޮތުގައި ބަޖެޓުގައި އެ ފެންނަ ކަންކަމަކީ ސަރުކާރުގެ އުއްމީދު،" ނަޝީދު ވިދާޅުވި އެވެ.\nރައްޔިތުންގެ މަޖިލީހުގެ މިއަދުގެ ޖަލްސާގައި މިނިސްޓަރު އަސްލަމް، މެމްބަރުންގެ ސުވާލުތަކަށް ޖަވާބު ދެއްވަނީ.---ފޮޓޯ: މަޖިލިސް\nނަޝީދު ވިދާޅުވި ގޮތުގައި، ފުވައްމުލަކުގެ ގިރާ ސަރަހައްދު ހިމާޔަތް ކުރުމަކީ އެ މަނިކުފާނުގެ ސަރުކާރުގެ އޭރުގެ އުންމީދެކެވެ. އަދި އޭގެ ފަހުން ތިން ސަރުކާރަކުން އެކަން ކުރިއަށް ގެންދާ ކަމަށް ވިދާޅުވި އެވެ.\nނަޝީދު އެންމެ ބޮޑަށް މިއަދު ނުރުހުން ފާޅުކުރެއްވީ ގުޅިފަޅުން ހިއްކާ ބިމުން މާލޭގެ ރައްޔިތުންނަށް ގޯތި ދޫކުރަން ހަމަޖެހިފައިވަނީ އަދި ހައުސިން ޔުނިޓް އަޅާނީ ކިހާވަރަކަށްތޯ އާއި އެކަމުގެ ޕްލޭނެއް އެބައޮތްތޯ މާފަންނު އުތުރު ދާއިރާގެ އެމްޑީޕީގެ މެމްބަރު އިމްތިޔާޒު ފަހުމީ ކުރެއްވި ސުވާލަށް އަސްލަމް ދެއްވި ޖަވާބާ ގުޅިގެންނެވެ.\nއަސްލަމް ވިދާޅުވީ، ގުޅިފަޅު ތަރައްގީ ކުރާ ގޮތުގެ ޕްލޭނެއް މާލޭގެ ދާއިރާތަކުގެ މެމްބަރުންނާ ހިއްސާ ކުރައްވާފައިވާ ކަމަށެވެ. އެކަމަކު އެހާ ސާފު ޖަވާބެއް އެ ސުވާލަށް ނުދެއްވައި ކުރިއަށް ވަޑައިގަންނަވަން އަސްލަމް އުޅުއްވުމުން އޭނާގެ ވާހަކަ މެދުކަނޑާލައްވައި ނަޝީދު ސުވާލުކުރެއްވީ ޕްލޭން އޮތީ ކޮންތާކުތޯ އެވެ.\n"ޕްލޭނެއް އޮތުމަކީ، ޕްލޭނެއް ގެޒެޓް ކުރެވިފައި އޮތުން އިއްޒަތެރި ވަޒީރު. ޕްލޭނެއް އޮތުމަކީ އާއްމު ރައްޔިތުންނަށް އެ ޕްްލޭނެއް ފެންނާން އޮތުން. އެހެން ނޫނީ އެ އޮންނަނީ ޑްރާފްޓެއް،" ނަޝީދު ވިދާޅުވި އެވެ.\nއަސްލަމްގެ ޖަވާބާ މެދު ހިތްހަމަޖެހިވަޑައިގެން ދެތިން ފަހަރު ނަޝީދު ވާހަކަފުޅު ދެއްކެވުމުން މަރަދޫ ދާއިރާގެ އެމްޑީޕީގެ މެމްބަރު އިބްރާހީމް ޝަރީފް (މަވޯޓާ) ނިޒާމާ ބެހޭ ނުކުތާއެއް ނަންގަވައިގެން އެކަމާ ކަންބޮޑުވުން ފާޅުކުރެއްވި އެވެ. ޝަރީފް ވިދާޅުވީ މަޖިލީހުގެ ތަޅުމުގައި މިނިސްޓަރުން ދެއްވާ ޖަވާބާ ގުޅިގެން، މަޖިލީހުގެ ރައީސް ނަޝީދު ދައްކަވާ ވާހަކަފުޅުތަކުން އޮޅުން އަރާ ކަމަށެވެ.\n"ވަޒީރުން މިތާނގައި އިތުރުފުޅު ހައްދަވަނީއޭ ވެސް ހީވާ ފަހަރު އާދޭ،" ޝަރީފު ވިދާޅުވި އެވެ.\nނިޒާމީ ނުކުތާ އިތުރަށް ކުރިއަށް ގެންދަވަން ނަޝީދު ފުރުސަތު ނުދެއްވުމުގެ ނަތީޖާ އަކީ ޝަރީފު އަޑުގަދަކުރައްވަން ފެއްޓެވެމުވެ. އެހެންވެ، މަޖިލީހުގެ ތަޅުމުގައި އެގޮތަށް ކަންތައް ނުކުރައްވާނެ ކަމަށް 100 ފަހަރު ލިޔުއްވަން ނަޝީދު ފަހުން ޝަރީފަށް އެންގެވި އެވެ.\nއިތުރު ލިޔުންތައް ރައީސް މުހައްމަދު ނަޝީދު ފުވައްމުލައް ރައްޔިތުންގެ މަޖިލިސް މުހައްމަދު އަސްލަމް، ނޭޝަނަލް ޕްލޭނިން މިނިސްޓަރު ނެޝަނަލް ޕްލޭނިން އެންޑް އިންފްރާސްޓްރަކްޗަރު މެމްބަރު މުހައްމަދު ރަޝީދު (ފުވައްމުލަކު އުތުރު)\n"ވެށިފަހި މާލެ ލިޔުންތައް ސަރުކާރުން ފެންނާކަށް ނެތް"\nއަސްލަމަށް މަޖިލީހުން ރުހުން ދީފި


Indiage furathama fenu adeege restaurant hulhuvaifi\nއިންޑިޔާގެ ފުރަތަމަ ފެނު އަޑީގެ ރެސްޓޯރެންޓް ހުޅުވައިފި\nރެސްޓޯރެންޓު ހަދާފައިވަނީ ޓޭންކެއްގެ ތެރޭގައި\nޓޭންކަށް ދެ ލައްކަ ލިޓަރުގެ ފެން އަޅާފައިވޭ\nމިތަނުގައި 40،000 މަސް ދިރިއުޅޭ\nއިންޑިޔާގެ ފުރަތަމަ ފެނު އަޑީގެ ރެސްޓޯރެންޓް.--\nއިންޑިޔާގެ ފުރަތަމަ ފެނު އަޑީގެ ރެސްޓޯރެންޓް އަހްމަދުއާބާދުގެ، ގުޖަރާތުގައި ހުޅުވައިފި އެވެ.\nއިންޑިޔާގެ ނޫސްތަކުގައިވާ ގޮތުން މޫދުގެ 20 މީޓަރު އަޑީގައި ހަދާފައިވާ މި ރެސްޓޯރެންޓް ވެގެން ގޮސްފައިވަނީ އިންޑިޔާގައި ހުޅުވި މިފަދަ ފުރަތަމަ ރެސްޓޯރެންޓަށް ކަމަށެވެ.\nރެސްޓޯރެންޓުގެ އޯނަރު ބަރަތް ބަޓް ވިދާޅުވީ ރެސްޓޯރެންޓް ހެދުމުގެ މަސައްކަތް ކުރަމުން އަންނަތާ ދެ އަހަރުވެފައިވާ ކަމަށެވެ. އޭނާ ވިދާޅުވީ މިތަން ހަދަމުން ދިޔައިރު އިންޑިޔާގައި މިފަދަ ރެސްޓޯރެންޓެއް ނުހުންނަކަން ނޭނގޭ ކަމަށެވެ.\n"މީގެ ހަތަރު އަހަރު ކުރިން އައި ހިޔާލެއް މިއީ. އަހަރެންނާއި ދަރިފުޅު މިކަމާމެދު ވިސްނައި ގިނަ ކުރެހުންތަކެއް ކުރެހިން. އެއަށްފަހު ފައިނަލް ކުރެހުމެއް ހަދައި މި ރެސްޓޯރެންޓް ހުޅުވީ،" ބަރަތް ވިދާޅުވި އެވެ.\nފެން ޓޭންކެއްގެ އަޑީގައި ހަދާފައިވާ ރެސްޓޯރެންޓުގައި ތިބޭއިރު މަސްތަކުގެ ދިރިއުޅުން ފެނިގެންދެ އެވެ. ގާތްގަނޑަކަށް 33 މީހުންނަށް ކެއުމަށް އިންސާފުކު ރެވޭ ގޮތަށް ހަދާފައިވާ މިތަން ފެނުގެ އަޑީގައި ހެދުމަށް ދެ ލައްކަ ލީޓަނުގެ ފެން ބޭނުންކޮށްފައިވެ އެވެ. އަދި އެކި ކުލަ ކުލައިގެ 40،000 މަސް އެތަނުގައި އުޅެ އެވެ.\nމޫދު އަޑީގެ ރެސްޓޯރެންޓްތަކަކީ ދުނިޔޭގައި މަޝްހޫރު ތަންތަނެވެ. ރާއްޖެއަކީ މޫދު އަޑީގެ ރެސްޓޯރެންޓު ހުރި އެންމެ މަޝްހޫރު އެއް ގައުމެވެ. ރާއްޖޭގައި ދެ ރެސްޓޯރެންޓެއް ހުރިއިރު، އިތުރު ތަނެއް ދަނީ ހަދަމުންނެވެ. ރާއްޖޭގައި ހުޅުވާފައިވާ އިތާ އަންޑަވޯޓާ ރެސްޓޯރެންޓަކީ ދުނިޔޭގައި ހުޅުވި މިފަދަ ފުރަތަމަ ރެސްޓޯރެންޓެވެ.\nރާއްޖޭގެ ޓޫރިޒަމްގެ ދެވަނަ މާކެޓަކަށް އިންޑިއާ\nރާއްޖެ އިޝްތިހާރުކުރަން ދުނިޔޭގެ ދެކޮޅުގައި!


Report: Vikkaalaa resort thakun dhaulatahah loa laarieh ves nulibey!\nވިއްކާލާ ރިސޯޓުތަކުން ދައުލަތަށް ލޯލާރިއެއް ވެސް ނުލިބޭ!\nކެޕިޓަލް ގެއިން ޓެކްހެއް ރާއްޖޭގްއި ޕްރެކްޓިސް ނުކުރުމުގެ ސަބަބުން ލިބެމުންދާ މާލީ ގެއްލުން ދައްކުވައިދޭ ވީޑިއޯ ރިޕޯޓް | އަވަސް\nރާއްޖޭގެ ތާރީހުގައި ތާރީހުގައި ހިންގި އެންމެ ބޮޑު ވިޔަފާރީގެ މުއާމަލާތަކީ ޓީއެމްއޭގެ މެޖޯރިޓީ ހިއްސާ އެމެރިކާގެ ބްލެކްސްޓޯން ކުންފުނިން އެ ގައުމު ބައިން ކެޕިޓަލް ކުންފުންޏަށް ވިއްކާލުމެވެ. ދެހާސް ސަތާރަ ވަނަ އަހަރު ހިންގި އެ ބިޔަ މުއާމަލާތުގެ އަގު 550 މިލިއަން ޑޮލަރު (ގާތްގަނޑަކަށް 8.4 ބިލިއަން ރުފިޔާ) އަށް އަރަ އެވެ. އެއާއެކު ދުނިޔޭގެ އިންވެސްޓަރުންގެ ލޯ ރާއްޖެއަށް އަމާޒުވެ ރާއްޖޭގެ ޕްރޮޕަޓީތައް ގަނެ، ވިއްކުމުގެ ބޮޑު ބާޒާރެއް އުފެދިގެން ދިޔަ އެވެ. ރިސޯޓު ތަަރައްގީކޮށް، ފައިދާ ނެރުމަށް ފަހު ވިއްކާލުމަކީ ބޮޑު ވިޔަފާރިއަކަށްވި އެވެ.\nއެ ފަދަ ހަބަރުތައް ކިޔައި ގިނަ ބަޔަކު އުފާކޮށް، އަތް ޖަހާ ހެދި ނަމަވެސް ހަގީގަތުގައި އެފަދަ ބޮޑެތި މުއާމަލާތް ތަކުން ރާއްޖެއަށް، ދިވެހި ދައުލަތަށް އެއްވެސް ފައިދާއެއް ހޯދިފައެއް ނެތެވެ. އަމުދުން މި ފަދަ މުއާމަލާތް ތަކުން ދައުލަތުގެ އާމްދަނީއަށް ލޯލާރިއެއް ވެސް ނުވަދެ އެވެ. އެކަމަކު އެއީ ކީއް ވެގެން ހެއްޔެވެ ؟\nދުނިޔޭގެ މަޝްހޫރު އެކައުންޓިން ފާމް، ކްރޯ ގްލޯބަލްގެ ރާއްޖޭގެ ކުންފުނި، ކްރޯ މޯލްޑިވްސްގެ މެނޭޖިންގް ޕާޓްނަ ހަސަން މުހައްމަދު ވިދާޅުވި ގޮތުގައި ރިސޯޓެއް ވިއްކާލިއަސް މިހާރު ރާއްޖެއަށް ޓެކުހުގެ އާމްދަނީއެއް ނުލިބެ އެވެ.\n"އެހެން ވެފައި ވަނީ ކެޕިޓަލް ގެއިން ޓެކްސް ނެތީމަ. މިއީ ވަރަށް ބޮޑު އާމްދަނީއެއް ދިވެހި ދައުލަތަށް ގެއްލިގެންދާ،"\nދެން އޮތް ސުވާލަކަށް ވާނީ ފައިދާ ނެރުމަށް ފަހު އެހެންވިއްޔާ ރާއްޖޭގައި އަހަރަކު ކިތައް ރިސޯޓު ވިއްކާލާ ހެއްޔެވެ؟ ރާއްޖޭގައި ރިސޯޓެއްގެ އާންމު އަގު އެނގޭ ހެއްޔެވެ؟ މިހާތަނަށް މިފަދަ މައުލޫމާތު ތަކަކީ ސަރުކާރުން އާއްމު ކުރާ އެއްޗެއް ނޫނެވެ. އެންމެ ކުޑަ މިނުން މިވެނި ރިސޯޓެއް ވިއްކާލިއޭ ވެސް ސަރުކާރަކުން ނުބުނާނެ އެވެ. އެހެންވެ އެފަދަ ބޮޑެތި މުއާމަލާތްތައް ހިނގަނީ މޭޒުގެ ދަށުންނެވެ.\nޓޫރިޒަމް މިނިސްޓްރީގެ ތެރެއިން އަވަސް އަށް ލިބިފައިވާ މައުލޫމާތު ތަކަށް ބަލާއިރު، ވޭތުވެދިޔަ ފަސް އަހަރު ރާއްޖޭގައި 106 ރިސޯޓެއް ފައިދާ ނެރުމަށްފަހު ވިއްކާލާފައި ވެއެވެ. މީގެ އިތުރުން މެނޭޖުމަންޓް ވިއްކާލުމާއި މަތީ ފަންތީގެ ވިލާތައް ހަދައި މަހުޖަނުނަށް ވިއްކުމަކީ ރާއްޖޭގައި އާއްމު ވިޔަފާރި މުއާމަލާތެކެވެ.\nހޯދިފައިވާ ޔަގީން އެ މައުލޫމާތު ތަކުން އެނގޭ ގޮތުގައި އާއްމު ގޮތެއްގައި ރާއްޖޭގައި އަހަރަކު ދެ ރިސޯޓު ވިއްކާލަ އެވެ. އެ މުއާމަލާތްތަކުގެ އަގު އުޅެނީ 50 މިލިއަން ޑޮލަރާއި 90 މިލިއަން ޑޮލަރާ ދެމެދުގަ އެވެ. އެހެންނަމަވެސް މި މުއާމަލާތްތަކަކީ މޭޒު ދަށުން ހިނގާ ބޮޑެތި ސިއްރުތަކެވެ. މިއިން އެއްވެސް މުއާމަލާތެއްގެ ހަމަ އަގެއް މިހާތަނަށް ހާމަކޮށްފައެއް ނުވެ އެވެ. ރާއްޖޭގެ ޕްރޮޕަޓީއެއް ވިއްކި ނަމަވެސް އެއިން މުއާމަލާތެއްގެ އަގު ސަރުކާރަކަށް ނޭނގެ އެވެ. އެދިމާއިން ސަރުކާރުގެ ލޯ އަބަދުވެސް "ކަނު" ވެއެވެ.\nއެހެންވެ، އެފަދަ މުއާމަލާތްތަކުގެ އަގު އެތައް ބިލިއަން ޑޮލަރަކަށް އެރުމުގެ ފުރުސަތު އެބައޮތެވެ. ސަބަބަކީ ރާއްޖޭގައި ރިސޯޓެއް ހަދައި ހަ އަހަރާއި 10 އަހަރުގެ ތެރޭގައި އިންވެސްޓްމަންޓް ކަވަރުކޮށް ގިނަ ތަންތަނުގެ މެނޭޖުމަންޓާއި ޕްރޮޕަޓީ ވިއްކާލާފައިވާތީ އެވެ. އެ މުއާމަލާތްތައް ހިންގާފައި ވަނީ ރާއްޖޭން ބޭރުގަ އެވެ. އަދި އެއީ ވަރަށް ބޮޑު ސިއްރުތަކެވެ.\nތާރީހުގައި ރާއްޖޭގައި މިހާތަނަށް ހިންގި ވިޔަފާރީގެ އެންމެ ބޮޑު މުއާމަލާތަކީ ދުނިޔޭގެ އެންމެ ބޮޑު ސީޕްލޭން ނެޓްވޯކް ޓީއެމްއޭގެ މެޖޯރިޓީ ހިއްސާ އޮންނަ އެމެރިކާގެ ބްލެކްސްޓޯން ކުންފުނިން، އެ ގައުމުގެ ބައިން ކެޕިޓަލް އާއި ޗައިނާގެ ޓެމްޕަސް ގްރޫޕަށް ވިއްކާލުމެވެ.\nފައިނޭންޝަލް ޓައިމްސްގައި ބުނެފައިވާ ގޮތުން އެ ކުންފުނިން ޓީއެމްއޭގެ ހިއްސާ ގަންނަން ހުށަހެޅީ 550 މިލިއަން ޑޮލަރު (ގާތްގަނަކަށް 8.4 ބިލިއަން ރުފިޔާ) އެވެ. އޭގެ ފަހުން ވެސް ރާއްޖޭގައި މިފަދަ ބިޔަ މާލީ ބޮޑެތި މުއާމަލާ ތަކެއް ހިންގި އެވެ. ހާއްސަކޮށް ބޮޑު އަގުގައި ވިއްކާލީ ރިސޯޓުތަކުގެ އަދަދު ވަރަށް ގިނަ އެވެ.\nޓީއެމްއޭގެ މަތިންދާބޯޓެއް: ސީޕްލޭންގެ ހިއްސާ ވިއްކާލުމަކީ ރާއްޖޭގައި މިހާތަނަށް ހިންގި އެންމެ ބޮޑު މުއާމަލާތް: ދައުލަތަށް އެ މުއާމަލާތުގެ މަންފާއެއް ނެތް\nމި ފަދަ އެންމެ މަޝްހޫރު އެއް މުއާމަލާތަކީ ކްރައުން ކުންފުނިން ހިންގާ ކޮންރެޑް މޯލްޑިވްސް ރަންގަލި ރިސޯޓު ބްލެކްސްޓޯ އަށް ވިއްކާލުމެވެ. މި އަހަރުގެ ޖެނުއަރީ މަހު މި ރިސޯޓު ވިއްކާލީ ބޮޑު މަރާމާތެއް ވެސް ކުރުމަށްފަހު އެވެ. ނަމަވެސް ވިއްކާލި އަގެއް އެއްވެސް ދިމާއަކުން އެއްވެސް ބަޔަކަށް ނޭނގެ އެވެ.\nއެކަމަކު އެނގޭ ކަމަކީ ރިސޯޓު ވިއްކާލީ ބޮޑު މަރާމާތަކަށްފަހު ކަމެވެ. އެހެންވެ އަގު ހުންނާނީ ވަރަށް ބޮޑަށް މަތިކޮށްފަ އެވެ. ބ. އަތޮޅުގައި ހިންގާ ފިނޮޅު މޯލްޑިވްސް ރިސޯޓް ވަނީ ޖަރުމަނުގެ ސީސައިޑް ހޮޓެލްސް އަށް 90 މިލިއަން ޑޮލަރު (ގާތްގަނޑަކަށް 1.4 ބިލިއަން ރުފިޔާ) އަށް ވިއްކާލާފަ އެވެ. ފަހުން ފެތުރިފައިވާ އަޑުތައް ބުނާ ގޮތުގައި ބްލެކްސްޓޯން ކުންފުނިން ވަނީ އަނަންތަރާ އިން މާލެ އަތޮޅުގައި ހިންގާ ތިން ރިސޯޓެއް ގަނެފަ އެވެ.\nހާމަވި ބައެއް މުއާމަލާތްތަކާއި ބައެއް އަދަދު\nޓީއެމްއޭގެ ހިއްސާ ވިއްކުން 500 މިލިއަން ޑޮލަރު\nރަންގަލި ރިސޯޓު ވިއްކާލުން: އަގު ނޭނގެ\nފިނޮޅު ރިސޯޓު ވިއްކާލުން 90 މިލިއަން ޑޮލަރު\nބްލެކްސްޓޯން ކުންފުނިން ތިން ރަށް ގަތުން\nޕްރޮޕަޓީ ވިއްކުމުގައި ހަރަކާތްތެރިވާ ކޮންސަލްޓަންސީ ފާމް ސިންގަޕޫރުގެ ޖޭއެލްއެލް ހޮޓެލްސް އެންޑް ހޮސްޕިޓަލިޓީ އިން ބުނެފައިވާ ގޮތުގައި މި އަހަރުގެ މިހާތަނަށް ރާއްޖޭގައި ހިންގި ޕްރޮޕަޓީ ވިއްކުމުގެ މުއާމަލާތްތަކުގެ އަގު ހަތް ބިލިއަން ރުފިޔާ އަށް އަރަ އެވެ.\nއެ ކުންފުނިން ބުނާ ގޮތުގައި މީގެ ކުރިން ރާއްޖޭގެ ރިސޯޓުތައް ގަންނަނީ އޭޝިއާގެ އިންވެސްޓަރުންނެވެ. ނަމަވެސް މިކަން ބަދަލުވެ ޔޫރަޕުގެ މަޝްހޫރު އިންވެސްޓަރުން ރާއްޖޭގެ ރިސޯޓުތައް ގަންނަން ފަށާފައިވާކަން އެ ކުންފުންޏަށް މިހާރު ފާހަގަ ވެއެވެ.\nމި އަހަރުގެ ޖެނުއަރީ މަހުން ފެށިގެން މޭ މަހުގެ ނިޔަލަށް އޭޝިއާ އިން ބޭރުގެ އިންވެސްޓަރުން ރާއްޖޭގެ ޓޫރިޒަމް ސިނާއަތުގައި ހިންގި މިފަދަ މުއާމަލާތްތަކުގެ އަގު 300 މިލިއަން ޑޮލަރު (ގާތްގަނޑަކަށް 4.6 ބިލިއަން ރުފިޔާ) އަށް އަރަ އެވެ. ނަމަވެސް މި މުއާމަލާތް ތަކުން އެންމެ ފައިސާ ފޮއްޗެއް ވެސް ދިވެހި ރާއްޖެއަކަށް ދިވެހި ރައްޔިތުންނަކަށް ނުލިބެ އެވެ. އެ ހުރިހާ ޑޮލަރެއް ރާއްޖެއިން ބޭރުވެގެން ދަނީ އެވެ.\nބޮޑެތި މުއާމަލާތްތަކުން ދައުލަތަށް އާމްދަނީ ނުލިބުނެއް ކަމަކު އާއްމު ރައްޔިތުން ވިއްކާ ބިންތަކުން ޓެކްސް ނަގަ އެވެ. ރާއްޖޭގައި ގެއެއް ނޫނީ ބިމެއް ވިއްކާލާނަމަ އެއްން ޓެކުހެއް ނަގަ އެވެ. ނަމަވެސް މިހާރު ނަގާ ލޭންޑް ސޭލްސް ޓެކުހުން ދައުލަތަށް ލިބެނީ ނިސްބަތުން އަހަރަކު ކުޑަކުޑަ އާމްދަނީއެކެވެ. ހިސާބުތައް ބަލާލާއިރު ލޭންޑް ސޭލްސް ޓެކުހުން އެވްރެޖު ގޮތެއްގައި އަހަރަކު ލިބެނީ 90 ވަރަކަށް މިލިއަން ރުފިޔާ އެވެ.\nފަސް އަހަރުގެ ލޭންޑް ސޭލްސް ޓެކްސް\n2014: 28 މިލިއަން ރުފިޔާ\n2015: 29 މިލިއަން ރުފިޔާ\n2016: 23 މިލިއަން ރުފިޔާ\n2017: 93 މިލިއަން ރުފިޔާ\n2018: 38 މިލިއަން ރުފިޔާ\nހުޅުމާލެ: އާއްމު ބިންތައް ވިއްކުމުން ޓެކްސް ނެގިއަސް ރިސޯޓެއް ވިއްކާލުން ދައުލަތަށް އާމްދަނީއެއް ނުލިބޭ\nރާއްޖޭގެ އިގްތިސޯދަށް އަދި ވިޔަފާރިއަށް މިއީ އިންސާފެއް ހެއްޔެވެ؟ އެންމެ އާދައިގެ ރައްޔިތުން މީހާ ވިއްކާލާ ބިން ކައިވަރުން ބޮޑު ޓެކްހެއް ނަގާފައި މަހުޖަނު ވިއްކާ ބިމުން ފައިދާއެއް ދައުލަތަށް ނުލިބި ހިލޭ އޮންނަ އުސޫލަކީ ވަރަށް ބޮޑު އިހުމާލެއް އަދި ތަފާތު ކުރުމެވެ.\nމިއީ ފަހަރުގައި ގަސްތުގައި ކޮށްފައިވާ ކަމަކަށްވުން ވަރަށް ކައިރި އެވެ. ރާއްޖޭގެ ޓޫރިޒަމްގެ 47 އަހަރުވީ ތާރީހުގައި ވިއްކި ރިސޯޓު ތަކުން ދައުލަތަށް އެތައް ބިލިއަން ޑޮލަރުގެ އާމްދަނީ އެއް ނުލިބި ގެއްލި، ގައުމުން ބޭރުވެފައިވެ އެވެ. މިއީ ދިވެހި ދައުލަތަށް ލިބިފައިވާ އިއާދަ ނުކުރެވޭނެ މާލީ ގެއްލުމެކެވެ.\nއިންކަމް ޓެކްސް ބިލުގައި ހައްލެއް\nސަރުކާރުގެ ލެޖިސްލޭޓިވް އެޖެންޑާގެ ތެރެއިން މިހާރު އައިސްފައިވާ އިންކަމް ޓެކްސް ބިލުގެ ސަބަބުން މި މައްސަލަ އަށް ހައްލެއް ގެނެވިދާނެ އެވެ. އެކަމަކު މި ވާހަކަ މިދައްކަނީ ކިތައް އަހަރު ފަހުން ކިތައް ބިލިއަން ޑޮލަރު ގެއްލުނު ފަހުން ހެއްޔެވެ؟\nފިނޭންސް މިނިސްޓްރީގެ ޓެކްސް ޕޮލިސީ ކޮންސެލްޓެންޓް އަރުޝަދު ޖަމީލް އަވަސް އަށް ވިދާޅުވި ގޮތުގައި މިހާރު މަޖިލީހުގައި އޮތް އިންކަމް ޓެކްސް ބިލުގައި މި ގޮތަށް ވިއްކާލާ ޕްރޮޕަޓީތަކުން ދައުލަތަށް އާމްދަނީ ހޯދަން "ކެޕިޓަލް ގެއިން ޓެކްސް" ހިމަނާފައިވާނެ އެވެ.\nވިއްކާލި ފިނޮޅު ރިސޯޓް: މި ރިސޯޓު ވިއްކީ 90 މިލިއަން ޑޮލަރަށް: މުއާމަލާތުން ދައުލަތަށް އެއްޗެއް ނުލިބޭ\n"ކެޕިޓަލް ގެއިން ޓެކްސް ލީމަ، އެއްވެސް މުދަލެއް ނޫނީ އެގްރީމެންޓެއް ވިއަސް ވިއްކާލާނަމަ ޓެކްސް ނަގާނެ. ރިސޯޓެއް ދީފައި އޮންނަ ރަށަކީ ހުރިހާ ރައްޔިތުންގެ މުދަލެއް. މީގައި ކޮންޓްރެކްޓް ވިއްކާލުން ވެސް ވާނީ ކެޕިޓަލްގެއިން އަށް. ރާއްޖޭގައި ފަރުދުންގެ ބިމަށް ވުރެ މާ އަގު ބޮޑުކޮށް ރިސޯޓު ވިއްކަނީ. އެހެންވެ މި ޓެކްސް ނެގޭނީ ރިސޯޓު ހޯދަން ކުރި ހަަރަދު ކަނޑާފަ އާމްދަނީ އިން ޕްރޮފިޓަޓް ލިބޭ ފައިދާ އަށް،" އަރުޝަދު ވިދާޅުވި އެވެ.\nރިސޯޓެއް ދީފައި އޮންނަ ރަށަކީ ހުރިހާ ރަށްޔިތުންގެ މުދަލެއް. މީގައި ކޮންޓްރެކްޓް ވިއްކާލުން ވެސް ވާނީ ކެޕިޓަލްގެއިން އަށް. ރާއްޖޭގައި ފަރުދުންގެ ބިމަށް ވުރެ މާ އަގު ބޮޑުކޮށް ރިސޯޓު ވިއްކަނީ. އެހެންވެ މި ޓެކްސް ނެގޭނީ ރިސޯޓު ހޯދަން ކުރި ހަަރަދު ކަނޑާފަ އާމްދަނީ އިން ޕްރޮފިޓަޓް ލިބޭ ފައިދާއަށް،\nއަރުޝަދު ޖަމީލް | ޓެކްސް ޕޮލިސީ ކޮންސެލްޓަންޓް\nސަރުކާރުން ލަފާ ކޮށްފައިވާ ގޮތުގައި އިންކަމް ޓެކުހުން އަހަރަކު 600 މިލިއަން ރުފިޔާވަރު ހޯދޭނެ އެވެ. ނަަމަވެސް ރިސޯޓު ވިއްކުން ފަދަ ބޮޑެތި މުއާމަލާތްތައް މި ޓެކުހުގައި ހިމަނައި ކެޕިޓަލް ގެއިން ނަގަން ފެށުމުން އެ އާމްދަނީ މަތިވުމުގެ ފުރުސަތު ވަރަށް ބޮޑެވެ. އަދި އެއީ ދިވެހި ދައުލަތް މުއްސަނދިދާނެ އަދި އާއްމު ރައްޔިތުންނަށް ބޭނުންވާ ހިދުމަތާއި ތަރައްގީ ހޯދަން ރިޒާވަށް އިތުރުވާ ފައިސާ އެކެވެ.\nއަރުޝަދު ވިދާޅުވި ގޮތުގައި ރިސޯޓު ވިއްކައިގެން ވެސް 15 ޕަސެންޓް ނަގާނެ އެވެ. އެހެންކަމުން ލަފާކޮށްފައިވާ 600 މިލިއަން ރުފިޔާގެ އާމްދަނީ އިތުރުވުމުގެ ފުރުސަތު އޮންނާނެ އެވެ.\n"މިހާރު މައުލޫމާތު ހޯދަން ދަތި. މިހާރު މި އެނގެނީ ނޫސް ތަކުން. އެހެންވެ ހިސާބު ހަދަން ދަތި ވަނީ... ޓެކްސް ނަގަން ފެށުމުން އެ ސާފުކޮށް އެނގެން ފަށާނީ. ރިސޯޓެއް ވިއްކުމުގެ ޓްރާންސެކްޝަންތައް ވަަރަށް ބޮޑު. އެހެންވެ، މީގެ ދެތިން މުއާމަލާތް ހިނގާއިރަށް ވެސް އާމްދަނީގެ ބޮޑު ބައެއް ބޮޑުތަނުން އިތުރުވާނެ،" އަރުޝަދު ވިދާޅުވި އެވެ\nކެޕިޓަލް ގެއިން ޓެކުހާއެކު ދައުލަތަށް ކިހާވަރެއްގެ އާމްދަނީއެއް ލިބިދާނެ ހެއްޔެވެ ؟\nއެވްރެޖު ގޮތެއްގައި އަހަރަކު ދެ ރިސޯޓް ވިއްކާލާނެ ކަމަށް އަންދާޒާ ކުރެވިދާނެ އެވެ. ޓްރެންޑް ހުރި ގޮތުން މި ގޮތަށް ހިސާބު ޖަހައިގެން ބަލާނަމަ 15 ޕަސެންޓުގެ ޓެކުހެއް ނެގި ނަމަވެސް ކޮންމެ މުއާމަލާތަކުން 100 މިލިއަން ރުފިޔާއާ ގާތަށް ދައުލަތަށް ލިބޭނެ އެވެ. ދެ ރިސޯޓު ވިއްކާލި ނަމަވެސް އާމްދަނީގެ ގޮތުގައި ދައުލަތަށް 200 މިލިއަން ރުފިޔާ އަހަރަކު ލިބޭނެ އެވެ. މި ދާއިރާ އިން އާމްދަނީ އިތުރުވުމާއި މަދުވުން ބިނާވެފައި ވާނީ ކުރެވޭ މުއާމަލާތްތަކުގެ މައްޗަށެވެ. އެހެންވެ މިހާރު ރާއްޖޭން ބޭރު ވެގެންދާ ބޮޑު އާމްދަނީ އެއް އިންކަމް ޓެކުހާއެކު، ރާއްޖޭގައި ހިފެހެއްޓުމުގެ މަގު ފަހި ވެގެންދާނެ އެވެ. މިއީ މިހާރު ވިއްކާލާ ރިސޯޓުތަކުން ލޯލާރި ނުލި ދާދިއުން ހުއްޓި އާމްދަނީ އިތުރުވާނެ މަގެކެވެ.\nއާމްދަނީން ދެބިލިއަން މަދުވެ ހާސްކަން!


Maamigilee Rayyithun ge aamdhanee ekaku ge mah'chah baroasaa vefai oiy othun badhalu kuravvaane kamah Economic Minister Mohamed Saeed vidhaalhuvejje. Maamigilee Rayyithun ge aamdhanee ekaku ge mah'chah baroasaa vefai oiy othun badhalu kuravvaane kamah Economic Minister Mohamed Saeed vidhaalhuvejje.\nމާމިގިލީ ތަރައްޤީ އެކެއްގެ މައްޗަށް ބަރޯސާވެފައި އޮތުން ނިމުމަކަށް ގެންނާނަން - މިނިސްޓަރ ސަޢީދު\nއދ.މާމިގިލިގައި ސަރުކާރުން ޤާއިމްކުރި ވިޔަފާރި ބަނދަރު މިނިސްޓަރ ސަޢީދު ރަސްމީކޮށް ހުޅުވައިދެއްވަނީ / ފޮޓޯ: ޕީއެސްއެމް ނިއުސް\nއދ.މާމިގިލީގެ ރައްޔިތުންގެ ކުރިއެރުން އެކެއްގެ މައްޗަށް ބަރޯސާވެފައި އޮންނަ އޮތުން ބަދަލުކުރައްވާނެކަމަށް މިނިސްޓަރ އޮފް އިކޮނޮމިކް މުޙައްމަދު ސަޢީދު ވިދާޅުވެއްޖެއެވެ.\nއިކޮނޮމިކް މިނިސްޓަރ މިހެން ވިދާޅުވީ މާދަމާ އެމަނިކުފާނު އދ. މާމިގިއްޔަށް ކުރައްވަން ހަމަޖެހިފައިވާ އޮތް ދަތުރުފުޅާ ގުޅޭގޮތުން ޕީއެސްއެމް ނިއުސްއަށް މަޢުލޫމާތުދެއްވަމުންނެވެ. އިކޮނޮމިކް މިނިސްޓަރ މުހައްމަދު ސަޢީދު ވިދާޅުވީ މާމިގިލި ޒުވާނުންގެ ކުރިމަގަށާއި މާމިގިލީގެ ތަރައްޤީއަށް މިހާރުވެސް އެތައް ކަމެއް ޕްލޭން ކުރެވިފައިވާކަމަށެވެ.\nމާމިގިލި ރައްޔިތުންގެ ވިޔަފާރިއާއި ކުރިއެރުން އެންމެ މީހެއްގެ މައްޗަށް ބަރޯސާވެފައި އޮތް އޮތުމުގެ ސަބަބުން ރައްޔިތުންނަށް މާޒީގައި އެތަކެއް ހުރަސްތަކެއް ކުރިމަތިވެފައިވާކަން މިނިސްޓަރ ސަޢީދު ފާހަގަކުރެއްވިއެވެ. އަދި އެހުރަސްތައް ލަސްތަކެއް ނުވެ، މާމިގިލިން ނައްތާލާނެކަމަށްވެސް މިނިސްޓަރ ވިދާޅުވިއެވެ.\nއދ.މާމިގިލިގައި ސަރުކާރުން ޤާއިމްކުރި ވިޔަފާރި ބަނދަރު މިނިސްޓަރ ސަޢީދު ރަސްމީކޮށް ހުޅުވައިދެއްވަނީ\nމާމިގިލި ތަރައްޤީއަށް ގިނަ ޕްލޭންތަކެއް ސަރުކާރުން ރާވާފައިވާއިރު، މިދިޔަ މޭމަހު ސަރުކާރުން ވަނީ ރާއްޖޭގައި މިހާތަނަށް ހެދި އެންމެ ބޮޑު އިންޓަނޭޝަނަލް ޕޯޓު މާމިގިލީގައި ހުޅުވާފައެވެ. މާމިގިލީގައި މިބަނދަރު ސަރުކާރުން ހަދާފައިވަނީ އެ ސަރަޙައްދަކީ ރިސޯޓުތައް ގިނަ ތަރައްޤީގެ ބޮޑެތި މަޝްރޫޢުތައް ކުރިއާށްގެންދާ ސަރަޙައްދަކަށް ވުމުންނެވެ. މީގެއިތުރުން މި ބަނދަރުގެ ސަބަބުން އެ ސަރަޙައްދަށް މުދާ އުފުލުމަށްކުރާ ޚަރަދު ކުޑަވުމާއި މާލޭ ބަނދަރުގެ ތޮއްޖެހުން އެތައް ގުނައަކަށް ކުޑަވެގެންދާނެކަމަށް ސަރުކާރުން ބުނެއެވެ.


vnews - Nawaz Shareef ge anbikanbalun avahaara vejje\nނަވާޒް ޝަރީފުގެ އަނބިކަނބަލުން އަވަހާރަވެއްޖެ\nނަވާޒް ޝަރީފް އަނބިކަނބަލުން ކުލްސުމް ނަވާޒްއާ އެކު\nޕާކިސްތާނުގެ ޖަލެއްގައި ހުކުމް ތަންފީޒު ކުރައްވަމުން ގެންދަވާ އެ ގައުމުގެ ކުރީގެ ބޮޑުވަޒީރު ނަވާޒް ޝަރީފްގެ އަނބިކަނބަލުން ކުލްސުމް ނަވާޒު އަވަހާރަވެއްޖެ އެވެ.\nލަންޑަނުގައި ކެންސަރު ބައްޔަށް ފަރުވާ ހޯއްދަވަމުން ގެންދަވަނިކޮށް އުމުރުން 68 އަހަރުފުޅުގައި ކުލްސުމް އަވަހާރަވީ އިއްޔެގެ ވަގުތެއްގަ އެވެ.\nކުލްސުމް އަވަހާރަވުމާ ގުޅިގެން އެކަމަނާގެ ހަށިގަނޑު ޕާކިސްތާނުގެ ލާހޯރަށް ގެނައުމަށް ވަނީ ނިންމާފަ އެވެ.\nނަވާޒުގެ މައްޗަށް ދައުވާކުރެވުނު ހިޔާނާތުގެ މައްސަލައެއް ސާބިތުވެ 10 އަހަރަށް ނަވާޒު ޖަލަށް ލުމަށް ޕާކިސްތާނުގެ ކޯޓަކުން ހުކުމް ކުރީ މިދިޔަ ޖުލައި މަހުގެ ތެރޭގަ އެވެ. ނަވާޒާއި އެކު ދަރިކަނބަލުން މަރިޔަމް ނަވާޒް ޝަރީފާއި އެކަމަނާގެ ފިރިކަލުން މުހައްމަަދު ސަފްދާރު ވެސް ޖަލަށް ލުމަށް ހުކުމްކޮށްފައިވެ އެވެ.\nކުލްސުމް އަވަހާރަވުމާ ގުޅިގެން ޖަނާޒާގައި ބައިވެރިވުމަށް ނަވާޒްއާއި މަރިޔަމާއި އަދި ސަފްދާރަށް ވަނީ ބާރަގަޑިއިރުގެ ޕެރޯލް ހަމަޖައްސައިދީފަ އެވެ. ޕެރޯލް ހަމަޖެހުމާ ގުޅިގެން ރާވަލްޕިންޑީގެ އަޑިއަލާ ޖަލުގައި ހުންނެވި ނަވާޒް ހާއްސަ މަތިންދާ ބޯޓެއްގައި މިހާރު ވަނީ ލާހޯރަށް ގެންގޮސްފަ އެވެ.\nނަވާޒް ޝަރީފްގެ ކޮއްކޮ ޝަހުބާޒް ޝަރީފް ވިދާޅުވީ މިހާރު ދީފައިވާ ޕެރޯލްގެ މުއްދަތު ފަސް ދުވަހަށް އިތުރުކޮށްދިނުމަށް ޕަންޖާބު ސަރުކާރަށް ހުށަހަޅާފައިވާ ކަމަށެެވެ. އަދި އެ މުއްދަތު އިތުރުކޮށްދޭނެ ކަމަށް އުއްމީދު ކުރައްވާ ކަމަށެވެ. ނަވާޒުގެ ޕެރޯލްގެ މުއްދަތު އިތުރުކޮށްދޭނެ ކަމުގެ އިޝާރާތެއް ޕަންޖާބު ސަރުކާރުން ވަނީ ދީފަ އެވެ.


Palestine rahyithunnah dhookohfaivaa roadha permit Israel in hifahahtai\nފަލަސްތީނު ރައްޔިތުންނަށް ދޫކުރި ރޯދަ ޕާމިޓް އިޒްރޭލުން ހިފަހައްޓައިފި\nއިޒްރޭލުގެ ދެ ވަނަ އަށް އެންމެ ބޮޑު ސިޓީ އަދި ވިޔަފާރީގެ މައި ރަށް، ތެލް އަވީވްގައި ފަލަސްތީނުގެ ދެ މީހަކު ރޭ ދިން ބަޑީގެ ހަމަލާތަކާއި ގުޅިގެން ފަލަސްތީނުގެ 83000 ރައްޔިތުންނަށް ދޫކޮށްފައިވާ ރޯދަ ޕާމިޓް އިޒްރޭލު ސަރުކާރުން ހިފަހައްޓައިފި އެެވެ.\n"ރޯދަ މަހަށް ދޫކޮށްފައިވާ ޕާމިޓްތައް، ހާއްސަކޮށް ޖޫދިޔާ އަދި ސަމާރާގައި ދިރިއުޅޭ ފަރާތްތަކަށް ދޫކޮށްފައިވާ ޕާމިޓްތައް މިހާރު ހިފެހެއްޓިފައިވާނެ،" ކަމަށް ހުޅަނގު އައްސޭރީގެ ކަންކަން މެނޭޖްކުރާ ޔުނިޓުން އާންމުކޮށްފައިވާ އިއުލާނެއްގައި ބުނެފައިވެ އެވެ.\nމި ހަަަމަލާތަކާއި ގުޅިގެން އިޒްރޭލުގެ ބޮޑުވަޒީރު ބެންޖަމީން ނަތަންޔާހޫ ވިދާޅުވެފައި ވަނީ ހަމަލާ ދިން މީހުންނަށް ރައްދު ދިނުމަށާއި އިޒްރޭލުގެ އާންމުންގެ ސަލާމަތާއި ރައްކާތެރިކަމަށް އަޅަން ޖެހޭ ފިޔަވަޅުތައް އަޅުއްވާނެ ކަމަށެވެ.\nދަތިކުރުމުގެ ފިޔަވަޅުތައް އަޅާފައި ވަނީ މިދިޔަ ހަފްތާގައި ފަަލަސްތީނު ރައްޔިތުންނަށް ރޯދަ މަހު ފަސޭހަ ކޮށްދޭނެ ކަމަށް އިޒްރޭލު ސަރުކާރުން އިއުލާންކުރުމަށްފަހު އެވެ. އެގޮތުން، 500 މީހުންނަށް އަގްސާ މިސްކިތުގައި ނަމާދު ކުރުމަށް ފުރުސަތު ދޭނެ ކަމަށް އިޒްރޭލު ސަރުކާރުން ވަނީ ބުނެފަ އެވެ. ނަމަވެސް، ރޭގެ ހަަމަލާ އާއި ގުޅިގެން މިކަމަށް ބަދަލު އަންނާނޭ ކަމަށް ލަފާކުރެވިފައިވެ އެެވެ.\nތެލް އަވީވްގެ މެދުތެރޭގައި އޮންނަ މަޝްހޫރު ސަރޯނާ ބާޒާރުގައި ދިން މި ހަމަލާގައި އިޒްރޭލުގެ ފަސް މީހަކު ޒަޚަމްވެފައިވާއިރު ހަތަރު މީހެއްގެ ހާލު ވަރަށް ސީރިއަސް އެވެ. ފުލުހުން ބުނެފައި އެ ހަމަލާގައި ފަލަސްތީނުގެ ތިން ވަނަ މީހަކު ވެސް ބައިވެރިވި ކަމަށް ލަފާކުރެވޭ ކަމަށެވެ. މަންޒަރު ދުށް ފަރާތްތަކުން ބުނެފައި ވަނީ ހަމަލާ ދިން ދެ މީހުން ވެސް ތިބީ ކޯޓު ފަޓުލޫނާއި ޓައީ އަޅައިގެންނެވެ. އަދި ބާޒާރުގެ ރެސްޓޯރަންޓްތަކުގައި އެ ދެ މީހުން ވަގުތު ހޭދަކޮށްފައިވެ އެވެ.\nމި ހަމަލާ އަށް ފަހު އިޒްރޭލުގެ ފުލުހުން ވަނީ ހަމަލާގައި ބައިވެރިވި ދެ މީހުން އަތުލައިގަނެފަ އެވެ. އޭގެ ތެރެއިން އެކަކު ވަނީ ކުރިމަތިލުންތަކުގައި ޒަޚަމްވެފައެވެ.


Mathee grade hoadhan pressure bodukurumun dharin halaaku vedhaane: Dhiraasaa | Mihaaru\nމަތީ ގްރޭޑްތައް ހޯދަން ބެލެނިވެރިން ދަރިންނަށް ކުރާ ޕްރެޝަރުން ނަފްސާނީ ބޮޑެތި މައްސަލަތައް ކުރިމަތިވޭ\nމަތީ ގްރޭޑް ހޯދަން ޕްރެޝަރު ބޮޑުކުރުމުން ދަރިން ހަލާކުވެދާނެ: ދިރާސާ\n29 ޖޫން 2016 - 08:05\nމަތީ ގްރޭޑް ހޯދަން ދަރިންވަރުންނަށް މައިންބަފައިންގެ ފަރާތުން މާބޮޑަށް ޕްރެޝަރު ކުރުމުން އަމިއްލަ ނަފްސަށް އިތުބާރު ނުކުރެވުމާއި ޑިޕްރެޝަންގެ ނުރައްކާ އެ ކުދިންނަށް ބޮޑުވެގެން ހިނގައިދާނެ ކަމަށް އާ ދިރާސާއެއްގައި ބުނެފި އެވެ.\n"ކުޑަކުދިންގެ ދިރިއުޅުމުގެ ތެރެއަށް ބެލެނިވެރިން މާބޮޑަށް ނުފޫޒު ފޯރުވަން ފަށައިފި ނަމަ އެއީ އެ ކުދިންނަށް އެއްވެސް ކަމެއް ރަނގަޅަށް ނުުކުރެވޭ ކަމަށް އަމިއްލަ އަށް ގަބޫލުކުރަން ފަށާ ސަބަބަކަށް ވެދާނެ،" ސިންގަޕޫރުގެ ނެޝަނަލް ޔުނިވަސިޓީގެ ޑިޕާޓްމަންޓް އޮފް ސައިކޮލޮޖީގެ އެސިސްޓެންޓް ޕްރޮފެސަރު ރަޔާން ހޮންގް އޭނާގެ ދިރާސާއަށް ފަހު ވިދާޅުވެފައިވެ އެވެ.\nސިންގަޕޫރުގެ ޕްރައިމަރީ ސްކޫލްތަކުގައި ފަސް އަހަރު ދުވަހުގެ މުއްދަތަކަށް ކުރިއަށް ގެންދިޔަ މި ދިރާސާއަށް ފަހު ބުނެފައި ވަނީ ދަރިންގެ ފަރާތުން ރަނގަޅު ނަތީޖާ ލިބޭނެ ކަމަށް އެންމެ ބޮޑަށް ގަބޫލުކޮށްގެން އުޅުނު ބެލެނިވެރިންނާއި ދަރިވަރުންނަށް ގޯހެއް ހެދުމުން އެކަން މާބޮޑު ކަމަކަށް ހަދައިގެން އުޅުނު ބެލެނިވެރިވެރިންގެ ދަރިން އަމިއްލަ ނަފްސަށް އިތުބާރު ނުކުރުމުގެ މައްސަލަ ބޮޑު ކަމަށެވެ. އަދި މި ކުދިންގެ ކިބައިން، ކަންކަމާ ކަންބޮޑުވުމާއި ޑިޕްރެޝަންގެ އަސަރު ބޮޑަށް ފެނުނުކަން ފާހަގަކޮށްފައިވެ އެވެ. ނަމަވެސް މިއީ ބެލެނިވެރިންގެ ޕްރެޝަރުގެ ސަބަބުން ކުރިމަތިވާ ކަމެއްކަން ކަނޑައެޅިގެން ބުނެފައެއް ނުވެ އެވެ.\n"ނަތީޖާއެއްގެ ގޮތުން، ކުޑަކުޑަ ގޯހެއް ހެދުމަކީ ވެސް އެ ކުދިން ވަރަށް ބިރު ގަންނަ ކަމަކަށް ވޭ. އަދި އެފަދަ ކޮންމެ ގޯހަކާ އެކު އަމިއްލަ ނަފްސު ކުށްވެރިކުރޭ،" ޔުނިވަސިޓީގެ ނިއުސް ރިލީޒެއްގައި ހޮންގް ވިދާޅުވެފައިވެ އެވެ.\nދުވަސްވީ ވަރަކަށް މިކަން ނަފްސާނީ ބޮޑެތި މައްސަލަތަކަށް ބަދަލުވެގެންދާ ކަމަށް ދިރާސާގައި ފާހަގަކޮށްފައިވެ އެވެ.\nމި ދިރާސާ ކުރުމަށް ބައިވެރިކޮށްފައި ވަނީ ސިންގަޕޫރުގެ 10 ސްކޫލަކުން ހަތް އަހަރުގެ ދަރިވަރުންނާއި އެ ދަރިވަރުންގެ ބެލެނިވެރިންނެވެ. ދިރާސާގެ ބޭނުމަށް، ދަރިންވަރުންގެ އެސައިންމަންޓްތަކާއި އެ ދަރިވަރުންގެ އެހެން މަސައްކަތްތަކާއި އެ ކަންކަމަށް ބެލެނިވެރިން އިޖާބަ ދީފައިވާ ގޮތް ވަޒަންކޮށްފައިވެ އެވެ. އަދި ކޮންމެ އަހަރަކު މި ކުދިންނާއި ބެލެނިވެރިންގެ ހާލަތު ފަހުން ވަޒަންކުރަމުން ދިޔަ އެވެ.\n"މި ދިރާސާއިން ފެންނަނީ އެކަޑަމިކް ގޮތުން މަތީ ފާސް ހޯދުމަށް ބާރު އެޅުން މުޖުތަމައުގައި އިތުރުވެއްޖެ ނަމަ ބެލެނިވެރިންގެ ފަރާތުން ދަރިވަރުންނާ މެދު، ހަގީގަތަށް ވުރެ މާ ބޮޑުކޮށް އުންމީދުކުރޭ. ސިންގަޕޫރުގެ ހާލަތަކީ ވެސް އެއީ،" ހޮންގް ވިދާޅުވި އެވެ.\nއޭނާ ވިދާޅުވި ގޮތުގައި ބެލެނިވެރިންގެ ޕްރެޝަރު މާ ބޮޑު ނުކޮށް، ދަރިވަރުންނަށް މިނިވަންކަމާ އެކު ކިޔެވުމަށް މާހައުލެއް ތަނަވަސްކޮށްދީގެން ނޫނީ ހުޅުވިފައިވާ ސިކުނޑިއަކުން ކަންކަން ދަސްކުރުމުގެ ހުނަރު ދަރިވަރުންގެ ކިބައިގައި އަށައެއް ނުގަންނާނެ އެވެ.\nމި ދިރާސާ މިހާރު ވަނީ ޖާނަލް އޮފް ޕާސަނަލިޓީގައި ޝާއިއުކޮށްފަ އެވެ.\nއިތުރު ލިޔުންތައް ކުޑަކުދިން ދަރިން ތަރުބިއްޔަތުކުރުން ސައިންޓިފިކް ރިސާޗް ސައިކޮލޮޖީ\nދަރިފުޅު "ބަސް ނާހަނީ" ކީއްވެ؟


Raees Yamin hayyaru kuri massalaiga Nasheed ge massala PG ah | Mihaaru\nކުރީގެ ރައީސް މުހައްމަދު ނަޝީދު: އިތުރު ދައުވާއަކާ ކުރިމަތިވެވަޑައިގަތުން ކައިރި --ފޮޓޯ: ސޯޝަލް މީޑިއާ\nރައީސް ޔާމީން ހައްޔަރުކުރި މައްސަލާގައި ނަޝީދަށް ދައުވާކުރަން ޕީޖީ އަށް ފޮނުވައިފި\n10 ޖެނުއަރީ 2017 - 15:16 70 comments\nއެމްޑީޕީގެ ވެރިކަމުގައި ރައީސް އަބްދުﷲ ޔާމީން ހައްޔަރުކުރި މައްސަލާގައި ކުރީގެ ރައީސް މުހައްމަދު ނަޝީދުގެ މައްޗަށް ދައުވާކުރަން ޕްރޮސެކިއުޓާ ޖެނެރަލްގެ އޮފީހަށް ފުލުހުން ފޮނުވައިފި އެވެ.\nޕްރޮސެކިއުޓާ ޖެނެރަލް އައިޝަތު ބިޝާމް ވިދާޅުވީ ނަޝީދުގެ މައްޗަށް އުފުލަން ފުލުހުން ފޮނުވީ ޖުލައި، 2010 ގައި ސިފައިންގެ ބެލުމުގެ ދަށުން ރައީސް ޔާމީން ހައްޔަރުކޮށް އާރަށުގައި ބެހެއްޓި މައްސަލަ ކަމަށެވެ.\nއެކަމަކު އޭނާ ވިދާޅުވި ގޮތުގައި އެ މައްސަލާގައި އިޖްރާއީ ބައެއް ކަންކަން ފުރިހަމަ ނުވާތީ ދައުވާ ކުރުމާ މެދު ގޮތެއް ނުނިމެ އެވެ. އެކަންކަން ފުރިހަމަކުރަން ފުލުހުންނާ އެކު މަސައްކަތްކުރަމުން އަންނަ ކަމަށް އޭނާ ވިދާޅުވި އެވެ.\nއެ މައްސަލާގައި އޭރުގެ ޑިފެންސް މިނިސްޓަރު އަމީން ފައިސަލްގެ މައްޗަށް ޓެރަރިޒަމްގެ ދައުވާ އުފުލައި، މިހާރު ދަނީ ޝަރީއަތް ހިންގަމުންނެވެ.\nނަޝީދަށް ދައުވާކުރަން ފޮނުވިއިރު ކްރިމިނަލް ކޯޓުގެ ކުރީގެ އިސް ގާޒީ އަބްދުﷲ މުހައްމަދު ހައްޔަރުކުރި މައްސަލާގައި ނަޝީދަށް ވަނީ 13 އަހަރުގެ ޖަލު ހުކުމެއް އިއްވައިފަ އެވެ. އެކަމަކު ބޭސްފަރުވާ އަށް އިނގިރޭސިވިލާތަށް ފޮނުވި ފަހުން އެމަނިކުފާނު ރާއްޖެ ވަޑައެއް ނުގަންނަވަ އެވެ.\nހިމާޔަތް ދޭން ކަމަށް ބުނެ ރައީސް ޔާމީން ހައްޔަރުކޮށް، ގެންގުޅުނު މައްސަލާގައި އެމަނިކުފާނަށް ބަދަލު ދޭން ވެސް ސިވިލް ކޯޓުން ކުރިން ހުކުމް ކުރިއެވެ. އެކަމަކު ބަދަލުގެ ގޮތުގައި ލިބެން ޖެހޭ ފައިސާ އެމަނިކުފާނު ބޭނުންފުޅެއް ނުކުރެއްވި އެވެ.\nއިތުރު ލިޔުންތައް ރައީސް މުހައްމަދު ނަޝީދު ޓެރަރިޒަމް ޕްރޮސެކިއުޓާ ޖެނެރަލް ރައީސް އަބްދުﷲ ޔާމީން އައިޝަތު ބިޝާމް ޕޮލިސް


ފޯކައިދޫގައި ބަޔަކު ކާނާ ވިހަވެ، އެކަކު ސީރިއަސް | Sandhaanu\nފޯކައިދޫގައި ބަޔަކު ކާނާ ވިހަވެ، އެކަކު ސީރިއަސް\nށ. ފޯކައިދޫ ބަޔަކު ކާނާވިހަވެ، އެކަކު ހާލު ސީރިއަސް ވެއްޖެއެވެ.\nކާާނާހަވުމުގެ ސަބަބުން ހާލު ސީރިއަސް ވި މީހާ މިހާރުވަނީ ހދ. ކުޅުދުއްފުށީގައި ހ ހުންނަ ކުޅުދުއްފުށީ ރީޖަނަލް ހޮސްޕިޓަލް ގެންގޮސްފައެވެ.\nފޯކައިދޫ ކައުންސިލުން މައުލޫމާތު ދިންގޮތުގައި ކަނާ ވިހަވީ އެމްޑީޕީގެ އަހަރީ ދުވަހާ ގުޅިގެން ރޭ އެ ރަށުގައި ބޭއްވި ހަފްލާއެއްގައި ހުރި ކާތަކެތި ކައިގެން ކަމަށް ބެލެވޭކަމަށެވެ.\nއެރަށުން ވާހަކަ ދެއްކި މީހަކު ބުނީ ގިނަ އަދެއްގެ މީހުން ކާނާ ވެހަވެ އެކި ގޮތްގޮތް ވިކަމަށެވެ. ނަަމަވެސް ކައުންސިލުން ބުނަނީ ކާނާ ވިހަވެފައިވާކަމަށް މިހާތަނަށް އެގިފައިވަނީ ދެ މީހުންގެ ކަމަށެވެ.\nއެތަނުން އެކަކަށް ފޯކައިދޫ ހޮސްޕިޓަލުގައި ފަރުވާ ދެމުން ދާއިރު، އެކަކުގެ ހާލު ސީރިއަސް ވެގެން ކުޅުދުއްފުށީ ހޮސްޕިޓަލަށް ގެންގޮސްފައިވާކަމަށް ކައުސިލުން ބުނެއެެވެ.


ކުރީގެ ރައީސް އަބްދުﷲ ޔާމީންގެ މައްޗަށް ތުހުމަތުކުރާ މަނީ ލޯންޑަރިންގެ މައްސަލައިގައި އެމަނިކުފާނުގެ ވަކީލު އަދި ކުރީގެ ލީގަލް އެފެއާޒް މިނިސްޓަރު އާޒިމާ ޝަކޫރު އިއްޔެ ފުލުސް އޮފީހަށް ހާޒިރުކޮށްފި އެވެ.\nކުރީގެ ރައީސް އަބްދުﷲ ޔާމީން މޯލްޑިވްސް އިސްލާމިކް ބޭންކް (އެމްއައިބީ)ގައި ހުޅުވާފައިވާ އަމިއްލަފުޅު އެކައުންޓަކަށް އަމިއްލަ ފަރާތަކުން އެއް މިލިއަން ޑޮލަރު (ގާތްގަނޑަކަށް 15...\nއެކައުންޓްގައި ހުންނާނީ ޖާއިޒް ފައިސާ: ޔާމީން\nއެމަނިކުފާނުގެ އެކައުންޓްގައި ހުރި 100 މިލިއަން ރުފިޔާ ފުލުހުން ފްރީޒް ކޮށްފައިވާ އިރު އެކައުންޓްގައި "ގާނޫނާ ހިލާފަށް ހޯދި އެންމެ ލާރިއެއް ވެސް ނޯންނާނެ" ކަމަށް ކުރީގެ ރައީސް...\nރައްޔިތުންގެ އެތައް ހައްގުތަކެއް ނިގުޅައިގެންފައިވާ ފަސް އަހަރުގެ ވެރިކަމެއް ނިމިގެންދާ އިރު، އެ ހައްގުތައް ނިގުޅައިގަތުމުގައި އެތައް ބައެއްގެ އިހުމާލު އެބަ އޮތެވެ. އެކަމުގެ...


BREAKING: Jaanun Fidhaavegen Ves Nasheed Avahaara Kollan Thibee Thayyaarah! - Vaguthu\nޖާނުން ފިދާވެގެން ވެސް ނަޝީދު އަވަހާރަކޮށްލަން ތިބީ ތައްޔާރަށް\nކޮމިޝަނަރ އޮފް ޕޮލިސް މުހައްމަދު ހަމީދު\nޖާނުން ފިދާވެގެން ވެސް ކުރީގެ ރައީސް، ރައްޔިތުންގެ މަޖިލީހުގެ ރައީސް މުހައްމަދު ނަޝީދު އަވަހާރަކޮށްލަން، ހަމަލާ ދިނުމުގައި ބައިވެރިވި ވ. ތިނަދޫ ހިޔާ، އަހުމަދު އަދުހަމް ރަޝީދު ތައްޔާރަށް ހުރިކަމަށް ފުލުހުން ހާމަކޮށްފިއެވެ.\nމިހާރު ކުރިއަށްދާ ނޫސްވެރިންގެ ބައްދަލުވުމެއްގައި ކޮމިޝަނަރ އޮފް ޕޮލިސް މުހައްމަދު ހަމީދު ވިދާޅުވީ މި ހަމަލާދިން ފަރާތްތަކުން ގަބޫލު ކުރާ ކުރުމުގެ މައްޗަށް ރައީސް ނަޝީދުގެ ފުރާނަ ނަގާލުމަށް ނިންމައި އެކަމުގެ ތައްޔާރީތަކާއި ރޭވުންތައް 2019 ވަނަ އަހަރުން ފެށިގެން ކުރިއަށް ގެންދިޔަ ކަމަށެވެ.\n"2020 ވަނަ އަހަރު ފަހުކޮޅުން ފެށިގެން މި ހަމަލާ ދިނުމުގެ ގޮތުން އަމަލީ ގޮތުން މަސައްކަތް ފަށާފައިވާކަން ފާހަގަކުރެވިފައިވޭ" ކޮމިޝަނަރ ހަމީދު ވިދާޅުވިއެވެ.\nއަދި ހައެއް މެއިގައި ނަޝީދަށް ދިން ހަމަލާގައި މިގޮތަށް ހަމަލާދޭން އުޅުނު ތިން ވަނަ ފަަހަރު ކަމަށް ސީޕީ ވިދާޅުވިއެވެ.\nމި ހަމަލާ ދިނުމުގައި އިސްކޮށް ހަރަކާތްތެރިވި ހަތަރު މީހެއްގެ މައްޗަށް ދައުވާކޮށްދިނުމަށް އެދި ޕީޖީ އޮފީހަށް މިހާރު ވަނީ ފޮނުވާފައެވެ. އޭގެ ތެރޭގައި އަދުހަމް ހިމެނެއެވެ.\nސީޕީ ހަމީދު ވިދާޅުވީ، އަދުހަމްއަކީ ހަމަލާ ދިނުމަށްޓަކައި، އަތަމާ ޕެލެސް ގޯޅީގައި ހުރެގެން ބޮން ގޮއްވާލި މީހާ ކަމަށެވެ.\n"މީނާ ހުރި މި ހަމަލާ ޖާނުން ފިދާވެގެންވެސް ދޭން ތައްޔާރަަށް ކަން ތަހުގީގަށް މިހާރު ވަނީ ހޯދިފައި." ކޮމިޝަނަރ ހަމީދު ވިދާޅުވިއެވެ.\nއަދުހަމްގެ އިތުރުން، އިތުރު ތިން މީހެއްގެ މައްޗަށްވެސް ދައުވާކޮށްދިނުމަށް އެދި ޕީޖީ އޮފީހަށް ވަނީ ފޮނުވާފައެވެ. އޭގެ ތެރޭގައި މއ. ފޭރުގެ މުޖާޒް އަހްމަދު 21، އާއި ގއ. ކޮނޑޭ، ފޮޅޭމާ، ތަހުމީން އަހްމަދު، 32 އަދި ދަރަވަންދޫއިން އިން ހައްޔަރުކުރި ލ.ގަން، ދުންފިނި އުފާ، އަހުމަދު ފާތިހު ހިމެނެއެވެ.\nމީގެ އިތުރުން ތަހުމީނަކީ މި މައްސަލާގައި ހަމަލާދިނުމަށް ބޭނުން ކުރި ސައިކަލުގެ ވެރިފަރާތް ކަމަށް ސީޕީ ހަމީދު ވިދާޅުވިއެވެ. އަދި ސައިކަލުގައި ބޮން ހަރުކުރުމުގައި ބައިވެރިވި މީހުންގެ ތެރޭގައި އޭނާ ހިމެނޭއިރު، ހަމަލާ ދިނުމުގައި އިސް މީހެއްގެ ގޮތުގައި އޭނާ ފާހަގަކުރެވެއެވެ.\nސީޕީ ވިދާޅުވީ، މުޖާޒްއަކީ ހަމަލާ ދިނުމަށްފަހު އަދުހަމް ފިލައިގެން ދިއުމާއި، ލައިގެން ހުރި އަންނައުނު ބަދަލުކޮށް، މާލެ ތެރޭގައި ފިލައިގެން އުޅުމަށް މަގުފަހިކޮށްދިން މީހާ ކަމަށެވެ.\nއަދި ފާތިހުއަކީ ހަމަލާ ދިނުމަށްފަހު އަދުހަމް ފިލަން އެހީތެރިވުމަށް، މުޖާޒްގެ ގާތާށް އޭނާ ގެންގޮސް ދިން މީހާ ކަމަށް ސީޕީ ވިދާުޅުވިއެވެ.\nމި މައްސާލާގައި މިހާތަނަށް ފުލުހުން ވަނީ 10 މީހަކު ހައްޔަރުކޮށްފައެވެ. އޭގެ ތެރޭގައި ހަމަލާ ދޭން ރޭވި އެންމެ އިސް މީހާ ހިމެނެއެވެ.\nޖުލައި 24, 2021 22:51\nނަސީދު ގެ ސަބަބުން ދިވެހި ގައުމަށް ހު ރީ ހުސް ގެެ އްލުން. ޢިސްތިއުފާ ދެއްވަމުން ނަސީދު ވިދާޅުވީ އިތު ރަށް ގެެ އްލުން ދެވިދާނެ ތީ އިސްތިއުފާ ދެނީކަމަށް.އިސްތިއުފާގެ ކު ރިން ދިން ގެެ އްލުން. 18.5 ބިލި އަން ރުފިޔާ އިން ދަ ރަނި ނަގާ ގައުމުގެ ދަ ރަނި 28.5 އަށް މަތިކުރުވުން.ޢަތޮޅު އެކައުންޓް ގަ ހު ރި އެތަ އް މިލިއަން ރުފިޔާ ކައި ހުސްކު ރުން. ރަށު ރައްޔިތުންގެ އެތައް މިލިއަން ރުފިޔާ ކައި ހުސްކޮށްލުނ. ބިދޭސީންގެ ޑިޕޮޒިޓް 11 މިލިއަން ޑޮލަ ރު ކައި ހުސް ކޮށްލުން. ޢަންހެނުންގެ ކޮމިޓީ ތަކުގެ ފައިސާ ދަވާލުން. ދިރ ރާގު ވިއްކާލުން .ފެން ކުންފުނި ވި އްކާލުން.ޢެއާޕޯޓް ވިއްކާލުން. އެސްޓީއޯ ބަހާލުން .ކައުންސިލް ތަކުގެ ބާ ރު ކަޑުވާލާ ގާނޫނު އަސާސީއާ ހިލާފަށް ގައުމީ އިދާ ރާ ހެދުން.ގާނޫނު އަސާސީ ގަޑުބަޑު ކޮށް ބާ ރުތައް އަތަށްނަގާ އަމި އްލަޔަށް ގައުމު ހިންގާކަމަށް ލިޔެ ގާނޫނުއަސާސީ ހުއްޓިފަ ވާ ކަން އިއުލާން ކު ރުން .އިސް ތިއުފާގެ ފަހުން ފޯނުކޮށްފަ ބުނެގެން ތަންތަނުގަ ރޯ ކު ރުވުން މިފަދަ މީހަކަށް ފު ރުސަތު ދެވިގެން ނުވާނެ.\nޖުލައި 24, 2021 23:11\nކޮބާތަ ތިއުޅޭ ހަޅޭލަވާ ތިނަދޫ މެންބަރު، އޭނަ އަދިވެސް ގަބޫލެއް ނުކުރޭބާ، މިގައުމު މިހާލަތުގަ އޮތްކަން.\nޖުލައި 24, 2021 23:32\nޖުލައި 24, 2021 23:56\nއަހަރެމެންގެ މިތިބެ 1 އަހަރުނުވާ ދަރިން ގެ ކޮންކުށެއް އޮތީ 🥺\nޖުލައި 25, 2021 04:45\nމި ނަސީދުގެ ކިބައިން ގައުމު ސަލާމަތް ކުރައްވާ މުކަލޭގެ ވާހަކަ ތަކުން އެގޭ މުކަލޭގެ ދަތަޖަފި ރުއައުނާ ހާމާނާ ގާޜޫނާ އަބޫޖަހުލާ އެއްފަދަ ކަން.


ނޫސް ބަޔާން: ކޫއްޑޫ މެނޭޖްމެންޓާ މެދު ހިންމަނުޖެހިގެން އިޙްތިޖާޖް ކުރި 10 މުވައްޒަފަކު ވަޒީފާއިން ވަކިކޮށްފައިވާތީ އެކަން އެމްޑީޕީ ވިލިނގިލި ދާއިރާގެ ފަރާތުން ކުށްވެރިކުރުން – Maldivian Democratic Party\nނޫސް ބަޔާން: ކޫއްޑޫ މެނޭޖްމެންޓާ މެދު ހިންމަނުޖެހިގެން އިޙްތިޖާޖް ކުރި 10 މުވައްޒަފަކު ވަޒީފާއިން ވަކިކޮށްފައިވާތީ އެކަން އެމްޑީޕީ ވިލިނގިލި ދާއިރާގެ ފަރާތުން ކުށްވެރިކުރުން\nއިހްތިޖާޖް ކުރުމަށްޓަކައި ހަޅުތާލު ކުރުމުގެ ގޮތުން މަސައްކަތް ހުއްޓާލައިގެން ތިބުމުގެ ހައްޤު ދިވެހިރާއްޖޭގައި ވަޒީފާ އަދާކުރާ މީހުންނާއި އެނޫންވެސް މަސައްކަތް ތެރިންނަށް ލިބިގެންވާ ކަމަށް ދިވެހި ޖުމްހޫރިއްޔާގެ ޤާނޫނު އަސާސީގެ 31 ވަނަ މާއްދާއިން ކަށަވަރު ކޮށްދީފައިވަނިކޮށް ، ކޫއްޑޫ ފިޝަރީޒް މޯލްޑިވްސް ގެ މެނޭޖްމަންޓުގެ ނިންމުމަކާއި ދެކޮޅަށް ކުންފުނީގެ ގިނަ ޢަދަދެއްގެ މުވައްޒަފުން އިޙްތިޖާޖް ކުރަމުންދަނިކޮށް އޭގެތެރެއިން 10 މުވައްޒަފަކު 22 ނޮވެމްބަރ 2012 ވަނަ ދުވަހު ވަޒީފާއިން ވަކިކޮށްފައިވާތީ އެކަން މި ދާއިރާގެ ފަރާތުން އެންމެ މަތީ ދަރަޖައަށް ކުށްވެރި ކުރަމެވެ.\nއެނގިވަޑައިގަންނަވާނެ ފަދައިން ޤާނޫނު އަސާސީގެ 27 ވަނަ މާއްދާއިން ލިބިދީފައިވާ ޚިޔާލު ފާޅު ކުރުމުގެ މިނިވަންކަމާއި އަދި ޤާނޫނު އަސާސީގެ 31 ވަނަ މާއްދާއިން ލިބިދީފައިވާ ހަޅުތާލު ކުރުމުގެ މިނިވަންކަމަކީ ވަޒީފާއާއި ބެހޭ ޤާނޫނުންވެސް އެކަންކަމަށް ބާރުލިބިދީފައިވާ އަދި އެ ބާރު ތަކަށް އެއްވެސް ޝަޙްސަކަށް ބަދަލު ނުގެނެވޭނެ ހައްޤު ތަކެކެވެ. އަދި ކޫއްޑޫ ފިޝަރީޒް މޯލްޑިވްސް އިން ހިންގާފައިވާ މި ޢަމަލަކީ ވަޒީފާއާއި ބެހޭ ޤާނޫނުގެ 21 ވަނަ މާއްދާ ގައި ބަޔާން ކޮށްފައިވާ އެކަށީގެންވާ ސަބަބެއް ނެތި ވަޒީފާއިން ވަކިކުރުން ކަމުގައި ބެލެވޭ ޒިންމާދާރުކަން ކުޑަ ޢަމަލެއް ކަން ހިތާމަޔާއި އެކު ފާހަގަ ކުރަމެވެ.\nގާނޫނު އަސާސީން ލިބިދީފައިވާ ޚިޔާލު ފާޅު ކުރުމުގެ މިނިވަންކަން ބޭނުން ކުރުމުގެ ސަބަބުން މިހާރަކަށް އައިސް ސަރުކާރުގެ އެކި މުވައްސަސާ ތަކާއި ކުންފުނިތަކުން ގިނަ ޢަދަދެއްގެ މުވައްޒަފުން ވަޒީފާއިން ވަކި ކުރަމުން ދިއުމާއިި، ވަޒީފާއިން ވަކިކުރާނެ ކަމުގެ ބިރު ދައްކަމުންދާތީ މިކަންކަމަކީ ޤާނޫނު އަސާސީއާއި ވަޒީފާއާއި ބެހޭ ޤާނޫނާއި ޚިލާފް ވަރަށް ނާތަހްޒީބު ދަށުދަރަޖައިގެ ޢަމަލު ތަކެއް ކަން ފާހަގަ ކޮށް މިފަދަ ކަންކަން ތަކުރާރު ނުކުރުމަށް ސަރުކާރާ ހަވާލުވެގެން ތިބި ފަރާތްތަކަށް އިލްތިމާސް ކުރަމެވެ.\nއަދި އިސްވެ ދެންނެވުނު ޙައްޤު ތައް ނިގުޅައި ގަނެވިފައިވާ މުވައްޒަފުންނަށް އެ މުވައްޒަފުންގެ ޙައްގު ހޯދައިދީ ބޭއިންސާފުން ކުރެވިފައިވާ އެންމެހައި ކަންކަމުގެ ބަދަލު މިހާރުން މިހާރަށް ފޯރުކޮށް ދިނުމަށް ކޫއްޑޫ ފިޝަރީޒް މޯލްޑިވްސް ގެ މެނޭޖްމަންޓަށާއި ސަރުކާރުގެ ކަމާއި ބެހޭ އެންމެހައި ފަރާތް ތަކަށް މިދާއިރާގެ ފަރާތުން ހަރުއަޑުންގޮވާލައި އިލްތިމާސް ކުރަމެވެ.\nބަޔާން ނެރުނީ: އަބްދުﷲ ތަސްލީމް ޢަބްދުލް ހަކީމް\nއެމްޑީޕީ ވިލިނގިލި ދާއިރާ


Ventilar Corruption: Fuluhun Ai ACC Inn PG Ah Mauloomaathu Nudhey Massala Balan Angaifi - Vaguthu\nކޮވިޑް-19 ގެ ބައްޔަށް ފަރުވާ ދިނުމަށް ބޭނުންވާ ވެންޓިލޭޓަރުތައް ހޯދުމުގައި ހިންގި ޚިޔާނާތުގެ މައްސަލައިގައި ދައުވާ ކުރުމަށް ބޭނުންވާ މައުލޫމާތުތައް ހޯދުމަށް ފުލުހުންނާއި އެންޓި ކޮރަޕްޝަން ކޮމިޝަން (އޭސީސީ) ގައި ޕްރޮސެކިއުޓާ ޖެނެރަލް (ޕީޖީ) އެދިވަޑައިގެންނެވި ނަމަވެސް މައުލޫމާތު ނުދެއްވާ ކަމަށް ވިދާޅުވާ މައްސަލަ ރައްޔިތުންގެ މަޖިލީހުގެ ކަމާ ބެހޭ ކޮމިޓީން ދިރާސާ ކުރުމަށް އެ މަޖިލީހުގެ ރައީސް މުހައްމަދު ނަޝީދު އަންގަވައިފިއެވެ.\nވެންޓިލޭޓަރުތައް ހޯދުމުގައި ހިންގާފައިވާ ޚިޔާނާތުގެ މައްސަލާގައި އޭރުގެ ހެލްތު މިނިސްޓަރު އަބްދުﷲ އަމީންއާއި މިނިސްޓްރީގެ ބިޑް ކޮމިޓީގެ ބޭފުޅުން ހިމެނިވަޑައިގަންނަވާ ގޮތަށް 11 ބޭފުޅަކަށް ދައުވާ ކުރުމަށް ޕީޖީއަށް ފޮނުވިއެވެ. އެކަމަކު ދައުވާ ކުރެވޭ ވަރަށް ހެކި ނެތް ކަމަށް ވިދާޅުވެ ދައުވާ ނުކުރަން ޕީޖީއިން ނިންމެވިއެވެ. އޭސީސީއިން ވިދާޅުވަނީ ދައުވާ ކުރެވޭ ވަރަށް ހެކި ހުންނާނެ ކަމަށެވެ.\nއުފެދިފައިވާ މި ޚިލާފްތަކާ ގުޅިގެން އެ މައްސަލަ ރައްޔިތުންގެ މަޖިލީހުގެ ޖުޑިޝަރީ ކޮމިޓީއިން ދިރާސާކުރިއެވެ. އެ ކޮމިޓީއަށް އޭސީސީގެ މެންބަރުންނާއި ޕީޖީ ހުސައިން ޝަމީމްއާއި، ފުލުހުންގެ އިސް ބޭފުޅުން ހާޒިރު ވެސް ކުރިއެވެ. މައްސަލަ ދިރާސާކުރުމަށް ފަހު މިދިޔަ އަހަރުގެ ނޮވެމްބަރު މަހުގެ ދެވަނަ ދުވަހު ކޮމިޓީއިން ޕީޖީއަށް ލަފާ އަރުވާފައިވަނީ މައްސަލަ މުރާޖައާ ކުރުމަށާއި ދައުވާ ކުރަން ބޭނުންވާ އިތުރު މައުލޫމާތު އޭސީސީންނާއި ފުލުހުންގެ ފަރާތުން ހޯދުމަށެވެ.\nރައްޔިތުންގެ މަޖިލީހުގެ މިއަދުގެ ޖަލްސާގައި ރާއްޖޭގެ ކުރީގެ ރައީސް މުހައްމަދު ނަޝީދު ވިދާޅުވީ ނޮވެމްބަރު މަހުގެ ދެވަނަ ދުވަހު ޖުޑިޝަރީ ކޮމިޓީއިން ޕީޖީއަށް އެ ގޮތަށް އެންގުވުމުން އެ މަހުގެ 20 ވަނަ ދުވަހު ފުލުހުންނަށާއި އޭސީސީއަށް ފޮނުވި ސިޓީއެއް ޕީޖީއިން ރައްޔިތުންގެ މަޖިލީހާ ހިއްސާ ކުރައްވާފައިވާ ކަމަށެވެ. އެކަމަކު މިއަދާ ހަމައަށް ވެސް ފުލުހުންނާއި އޭސީސީއިން ޕީޖީއަށް ޖަވާބެއް ދެއްވާފައި ނުވާ ކަމަށެވެ.\n"އަޅުގަނޑު އަނެއްކާ ވެސް ޖުޑިޝަރީ ކޮމިޓީގައި އެދެނީ އޭސީސީގެ ރައީސްއާއި ފުލުހުންގެ ކޮމިޝަނަރާ، މި ދެ ބޭފުޅުން ގާތުގައި އަނެއްކާ ވެސް އައްސަވައިގެން ސާފު ކުރުމަށް އެ ބޭފުޅުން އެ މައުލޫމާތު ސިއްރު ކުރައްވައި ޕީޖީއަށް އެ މައުލޫމާތު ނުދެއްވާ އެ ތިއްބެވީ ކޮން ސަބަބަކަށްޓަކައި،" ރައީސް ނަޝީދު ވިދާޅުވިއެވެ.\nވެންޓިލޭޓަރުތަކުގެ ޚިޔާނާތުގެ މައްސަލައާ ގުޅިގެން އޭރުގެ މިނިސްޓަރު އަމީންގެ އިތުބާރު ނެތް ކަމުގެ މައްސަލަ ނަގަން މަޖިލީހުގައި އުޅެނިކޮށް މިނިސްޓަރު އަމީން މަގާމުން އިސްތިއުފާ ދެއްވިއެވެ. ރައީސް ނަޝީދު ދެން ވިދާޅުވީ އެ މައްސަލާގައި ފިޔަވަޅު އަޅަން ޖެހޭ ފަރާތްތަކާ މެދު ފިޔަވަޅު އެޅި އޭގެ އަދަބު ލިބެން ދެން، މަޖިލީހުން އެ މައްސަލައަށް ފާރަވެރިވާނެ ކަމަށެވެ.\nފެބުރުއަރީ 9, 2021 10:04\nނަޝީދު ތިމަސައްލަ ބަލާނަމޭ ފާރަވެރިވާނަމޭ ކިޔަސް ގަބޫލް ނުކުރެވޭ ތީ އެމް ޑީ ޕީ މީހުން ހިންގި ޖަރީމާއެ އް މިބައި މީހުން ޖަރީމާ ހިންގިޔަސް އޯކޭ.\nފެބުރުއަރީ 9, 2021 10:12\nއެ2ތ ާ މީހުން މައުލޫމާތު ނުދީފިއްޔާ ދިގު މުއް ދަތަކަށް ޖަލަ އް ލެވޭނެތަ؟\nފެބުރުއަރީ 9, 2021 10:14\nބްރޯ ކަލޭ އަދި ވެސް ވެއްޓޭނެ.ހެހެހެހެ\nފެބުރުއަރީ 9, 2021 10:40\nބަލަގަ! މި މައްސަލައަކީ އޭސީސީ ން ބަލާނިންމާ ހެތްކާއެކު ޕީޖީއަށް ދަޢުވާކުރަން ފޮނުވުމުން މީގައި މީހަކު ކުށްވެރިވާނޭ ކަމެއްނެތޭބުނެ ދަޢުވާ ނުކުރަން ނިންމާ ޕީޖީ ބޭރުކޮށްލި މައްސަލައެއްނޫންތަ؟ ވެންޓިލޭޓަރުވަގު ހަމަ އަރާމުގައި ހުރެގެން ހެކިފޮރުވަނީ!\nފެބުރުއަރީ 9, 2021 10:41\nބަލަ މޮޔައާ! މިހާރުގެ ތަހުޤީޤުތައް ތިބުނާ ދެ މުއައްސަސާއިންވެސް ކުރިއަށް ގެންދަނީ ޕީޖީ ބުނާގޮތަށް އެހެންވީމާ ޕީޖީއަށް ނޭނގޭ އެއްވެސްކަމެއް ނޯންނާނެ. ތިވާނީ ޕީޖީ ކަމެއް ފޮރުވައިގެން އުޅެނީކަމަށް ރަނގަޅަށްބަލާ.\nފެބުރުއަރީ 9, 2021 11:55\nޢެބޭފުޅުން އެމައުލޫމާތު ނުދެއްވާ ސިއްރު ކުރަށް ވާއިގެން ތިިއްބެވީ އެއީ ގައުމީ ސަލާމަތައް ހުރި ނުރަށްކަލަކަށް ވާތީ\nފެބުރުއަރީ 9, 2021 12:12\nމަޑުކޮއްލާ މިސަރުކާރު ބަދަލުވީމަ ތިކަން ކުރާނެ .\nފެބުރުއަރީ 11, 2021 12:28\nތިޔަމައްސަލައިގެވާހަކަ ތިޔަފެއްޓެވީ ޢަލީވަހީދު ލައިލާގެކަންކަން ބެއްލެވުމަށް ޔޫކޭއައް ފޮނުވާލުމުގެ ހުރިހާކަމެއް ހަމަޖައްސާ ނިންމާފަ ދެއްތޯ


Moosun Goasvaanethee Raajjeyge bodu bayakah White Alert nerefi\nމޫސުން ގޯސްވާނެތީ ރާއްޖޭގެ ބޮޑު ބަޔަކަށް ވައިޓް އެލާޓް ނެރެފި\nރާއްޖޭގެ ބައެއް ސަރަހައްދުތަކަށް މޫސުން ގޯސްވެދާކަމަށް ލަފާކޮށް މޫސުމާއި ބެހޭ ގައުމީ އިދާރާއިން ވައިޓް އެލާޓް ނެރެފިއެވެ.\nގުގުރުމާއެކު ބޯކޮށް ވާރޭވެހޭނެތީ މެޓު އޮފީހުން ވައިޓް އެލާޓް ނެރެފައި ވަނީ ނ. އަތޮޅުން ފެށިގެން އައްޑޫ ސިޓީއާ ދެމެދަށެވެ. އެ ސަރަހައްދުތަކަށް ވައިޓް އެލާޓު ނެރެފައި ވަނީ ރޭ ފަތިހު 4:15 އިން ފެށިގެން މިއަދު ހެނދުނު 9:15 އަށެވެ.\nމެޓު އޮފީހުން ބުނީ ދެކުނާއި މެދުތެރޭ އެކިހިސާބަށް ވިއްސާރަ ކުރުމާއެކު ގުގުރުން އެކަށީގެންވާ ކަމަށާއި އުތުރުގެ ބައެއް ރަށްތަކަށް ގުގުރުމާއެކު ކެރީގެ އަސަރު ފޯރާނެ ކަމަށެވެ. އަދި ހުޅަނގުއުތުރާއި އުތުރުން ގަޑިއަކު 03 މޭލާއި 13 މޭލާ ދެމެދުގެ ބާރު މިނުގައި ވައި ޖެހޭނެ ކަމަށް ވެސް އެ އިދާރާއިން ބުނެއެވެ.\nރާއްޖޭގެ ކަނޑުތައް އާދައިގެ ވަރަކަށް މަޑުވާނެ ކަމަށް ވެސް މެޓު އޮފީހުން ލަފާކުރެއެވެ.


Salman-Katrina ge "Tiger 3" setah thoofaanun gellun\n"ޓައިގާ 3" ސެޓަށް ތޫފާނުން ގެއްލުން\nސަލްމާނާއި ކެޓުރީނާ: ޓައިގާ3ގެ ޝޫޓިން ވަނީ ފަށާފައި\nސަލްމާން ހާނާއި ކެޓުރީނާ ކައިފްގެ "ޓައިގާ 3" އިއުލާން ކުރީއްސުރެ އެކި ކަހަލަ ހުރަސްތައް ފިލްމުގެ ޝޫޓިންގަށް ދަނީ ކުރިމަތި ވަމުންނެވެ. ފިލްމު ފަށަން ތައްޔާރުވީތަނާ ފުރަތަމަ ދިމާވީ ކޮވިޑް-19 އިގެ ވަބާގެ ސަބަބުން ލޮކްޑައުން ކުރުމުން ދިމާވި މައްސަލަ ތަކެވެ. ދެ ވަނަ ކަމަކަށް ދިމާވީ ކެޓުރީނާ ކޮވިޑަށް ޕޮޒިޓިވް ވުމެވެ.\nކެޓުރީނާ ބަލިން ފަސޭހަ ވުމުން ވަރަށް ބާރަށް ޝޫޓިން ފެށި އެވެ. ނަމަވެސް އަނެއްކާވެސް އިތުރު ހުރަސްތަކެއް ފިލްމަށް މިހާޜު ވަނީ ކުރިމަތިވެފަ އެވެ. އެއީ "ޓައުޓޭ" ތޫފާނުގެ ސަބަބުން ދިމާވި މައްސަލަ ތަކެވެ. އިންޑިޔާގެ ނޫސްތަކުން ރިޕޯޓުކޮށްފައިވާ ގޮތުގައި ފިލްމު ސިޓީގައި ތައްޔާރު ކޮށްފައިވާ "ޓައިގާ 3" ގެ ސެޓަށް ތޫފާނުގެ ސަބަބުން ކޮންމެވެސް ވަރެއްގެ ގެއްލުންތަކެއް ވަނީ ފޯރާފަ އެވެ.\nސިނެމާގައި މަސައްކަތްކުރާ މީހުންގެ ޖަމިއްޔާއިން ބުނެފައިވާ ގޮތުގައި ތޫފާނުގައި އެންމެ ބޮޑު ގެއްލުމެއްވީ ފިލްމު ސިޓީ އަށެވެ. މިއީ ގިނަ އަދަދެއްގެ ފިލްމުތަކާއި ސިލްސިލާތައް ޝޫޓް ކުރަމުންދާ ތަނެކެވެ. ނަމަވެސް އެތަން ބަންދު ކޮށްފައި ހުރުމުން މީހަކަށް ނުވަތަ އެތެރޭގައި އެތެރޭގައި ހުރި އެއްޗިއްސަށް ގެއްލުމެއް ނުވެ އެވެ.\n"ޓައިގާ 3" އަކީ ޓައިގާ ސިލްސިލާގެ ތިން ވަނަ ފިލްމެވެ. މީގެ ކުރިން ވަނީ "އޭކް ތާ ޓައިގާ" އާއި "ޓައިގާ ޒިންދާ ހޭ" ރިލީޒް ކޮށްފަ އެވެ. ޔާޝްރާޖް ފިލްމްސް އިން ޕްރޮޑިއުސްކުރާ މި ހުރިހާ ފިލްމެއްގައި ވެސް ލީޑް ރޯލު ކުޅެނީ ސަލްމާނާއި ކެޓްރީނާ އެވެ.


Meehunnaa Dhimaalah "Vagah" Govaanee Emme Ginain Vakkan Kuraa Meehun: Siyam – adduLIVE\nމީހުންނާ ދިމާލަށް "ވަގަށް" ގޮވާނީ އެންމެ ގިނައިން ވައްކަންކުރާ މީހުން\nFeb 10, 2020, 18:35 ހަސަން ރަޝީދު\nމީހުންނާ ދިމާލަށް "ވަގަށް" ގޮވާނީ އެންމެ ގިނައިން ވައްކަންކުރާ މީހުން ކަމަށް ރައްޔިތުންގެ މަޖިލިހުގެ މީދޫ ދާއިރާގެ މެމްބަރު އަދި އެމްޑީއޭގެ ލީޑަރު އަހުމަދު ސިޔާމް މުހައްމަދު މިއަދު ވިދާޅުވެއްޖެ އެވެ.\nސަރުކާރުގެ ފަރާތުން، ގެމަނަފުށި ދާއިރާގެ މެންބަރު އަޙްމަދު ސަޢީދު ހުށަހަޅުއްވާފައިވާ، ފެނާއި ނަރުދަމާގެ ބިލުގެ ބަހުސްގައި ވާހަކަދައްކަވަމުން ސިޔާމް ވިދާޅުވީ މަޖިލީހުގައި ބައެއް މެމްބަރުން ވާހަކަދައްކަވާއިރު އުނދަގޫ ކުރުމާއި ޖެއްސުން ކުރުންފަދަ ކަންކަން ހިނގާ ކަމަށާއި މިއީ ހުއްޓުވަންޖެހޭ ކަމެއް ކަމަށެވެ.\nއަދި މަޖިލީހުގައި ވަކި މީހަކު ވާހަކަދެއްކުމުން އެމީހަކާ ދިމާލަށް ވަގަށް ގޮވުމަކީ އެއްވެސް މެމްބަރަކަށް ލިބިގެންވާ ހައްގެއް ނޫން ކަމަށާއި މީހަކު އެފަދަ ކަމެއް ކޮށްފައިވާނަމަ ކޯޓުތަކުން ނުވަތަ ކަމާބެހޭ މުއައްސަސާތަކުން އެކަމެއް ބަލާނެ ކަމަށްވެސް ސިޔާމް ވިދާޅުވިއެވެ.\n"އިންސާނާ އަކީ އެއްވެސް ޕާފެކްޓު މީހެއް ނޫން. ކޮންމެ އިންސާނަކީ ވެސް ތަފާތު ކުށްތަކުގައި އުޅޭ މީހެއް. ނޫނީއްޔާ ރަނގަޅު ކަންތައްތަކާއި ނުބައި ކަންތައް ކުރެވިފައި ހުރި މީހެއް. އެއްވެސް އިންސާނަކީ ހުރިހާ ގޮތަކުން ރަނގަޅު ކަންތައް ކުރެވޭނެ މީހެއް ނޫން. މިތަނުގައި އެއްވެސް މެމްބަރަކާ ދިމާލަށް ތިއީ ވަގެކޭ، ތިއީ މިވެނި މީހެކޭ ބުނުމުގެ ހައްގެއް އޮވެގެން ނުވާނެ" ސިޔާމް ވިދާޅުވިއެވެ.\nމިފަދަ ކަންކަން ރައްޔިތުންގެ މަޖިލީހުގެ ރައީސް ހުއްޓުވަންޖެހޭ ކަމަށާއި މި ކަންކަން ރިޔާސަތަށް ހުއްޓުވޭނެ ކަމަށްވެސް ސިޔާމް ވިދާޅުވިއެވެ.\n"އެންމެ ބޮޑަށް ވަގެކޭ ގޮވާނީ ވައްކަންކުރާ މީހާ. އެންމެ ބޮޑަށް ތިމައާ ދިމާލަށް އެއްޗެހި ގޮވާނީ އެކަން ކުރާ މީހާ" ސިޔާމް ވިދާޅުވިއެވެ.\nސިޔާމްގެ ވާހަކަ ކުރިއަށްދަނިކޮށް ކަނޑިތީމު ދާއިރާގެ މެމްބަރު ހުސެއިން ޝަހީމް ވަނީ ނިޒާމީ ނުކުތާއެއް ނަންގަވާ ވަގަށް ގޮވަނީ ވައްކަން ކުރުމުން ކަމަށާއި އެގޮތުން ދައުލަތުން ވައްކަންކޮށްގެން މިއަދު ޖަލުގައި އޮންނެވި ކުރީގެ ރައީސް އަބްދުﷲ ޔާމީންއާ ސިޔާމް ބައިއަތު ހިފި ކަމަށް ވިދާޅުވެފައެވެ.\nމެމްބަރުން ޝަހީމް ވަނީ ސިޔާމްގެ ވާހަކަ އަލުން ފެއްޓުމުން ވެސް މަޖިލީހުގައި އަޑުގަދަ ކުރައްވާފައެވެ.


ހުވާ ކޮށްފާ ބުނަން ލޯބި ވޭ4– Esfiya\nލޯބި ވެރިޔާ ( ނަން ހާމަ ކުރަން ބޭނުންމެނޫން ) : ހަލޯ ( ދެރަވެފާ )\nއަހަރެން : ކިހިނެއް ވީ ؟\nލޯބިވެރިޔާ : އަހަންނަށް މާފް ކުރޭ … އަހަރެން ތި ލޮއިއްބަށް އެޅުނީ ހުރަހެއް އަދި އަހަރެން ގެ ހިތުގައިވަނީ ތި ނަން އެކަމް އަހަރެން ގެ މައިންބަފައިން މިހާރު އޯކޭ އެއް ނޫން …\nއަހަރެން : އޭ ކީއްވެ ؟\nލޯބިވެރިޔާ : ނޭންގެ … އަހަރެން މި އުޅެނީ އެހެން މީހަކާ އިންނަން ..\nއަހަރެންގެ ކަންފަތަޢް އެ އަޑު ޖެހުމުން އަހަންނަށް ލިބުނީ އެހެން ކަހަލަ ހިތްދަތި ކަމެއެވެ . އިތުރަށް ވެސް ލިބުނީ އެހެން ހިތް ދަތި ކަމެއެވެ . އެއީ ތަޤުދީރެއެވެ.\nމި ހިތް އެއްކޮށް ކުދި ކުދި ވި ކަހަލައެވެ . މިއީ ކޮށްފަދަ ދުނިޔެ އެއް ހެއްޔެ ؟ އަހަންނަކީ ކޮންފަދަ ބަދު ނަސީބު ވެރި އެއް ހެއްޔެވެ ؟ އަހަރެން އެ ހިޔާލުގައި އިންދައި އަހަރެން ގެ އެއްމެ ގާތް އެކުވެރިޔާ ގެ ފޯން ކޯލް އެއް އައެވެ . ނަމަވެސް އަހަންނަކަށް ވާހަކަ ދެއްކޭނޭ ހިތް ވަރެއް ނެތެއެވެ . އަހަރެން ގެ ހަށިގަނޑުން ވަރު ދޫވާ ކަހަލައެވެ . އަހަރެންގެ ލޮލުން ކަރުނަ ފޫދިގެން ހިގައްޖެއެވެ . އަހަރެންނަކީ ކޮންކަހަލަ މީހެއް ހެއްޔެވެ ؟\nއަނެއްކާ ވެސް އަހަރެންގެ އެންމެ ގާތް އެކުވެރިޔާ ފޯނު ކޯލް އެއް އެވެ . އަހަރެން އެ ފޯން ކޯލް ނެގީމެއެވެ.\nޒައިދް : ހޭ މޭން … ކައޭ ކީއްކުރަނީ ފޯނު ނުނަގާ\nއަހަރެން : ކަ ….. ކަ ….. ކަމެއް ނުކުރަން\nޒައިދް ؛ އަނެއްކާ ކަމެއް ގޯސް ވީ ތަ ؟ ބުނެބަލަ މޭން\nއެހެން ބުނުމް އަހަރެން ރޮވެން ފަށާފިއެވެ . އަވަސް އަވަހަށް އަހަރެން ފޯން ބޭއްވީމެއެވެ . ބޭއްވުމަށް ފަހު އަނެއްކާ ވެސް ޒައިދް ގުޅަން ފަށާފިއެވެ . އަހަރެން އެ ފޯން ނުނަގަމެއެވެ . އަހަރެން ފޯން ނިއްވާލީމެއެވެ . އަހަރެން އެ ވާހަކަ ނުދެއްކުމުގެ ނިޔަތުގައެވެ . އަހަރެން ބޭނުން ވަނީ އެކަނި ވެލާށެއެވެ . އަހަރެން ގެ އިހުސާސްތަށް ނޭންގޭ މީހުންނަށް ނޭންގުމަށެއެވެ .\nބޮލަށް ބަރުވެފައި ހުރުމުގެ ސަބަބުން އަހަރެން ކުޑަކޮށް ޖައްސާލީމެއެވެ . އަހަރެން ގެ އޮފިސް ބޮޑު މީހާއަށް މެސްޖް އެއް އަކުން މިޔަދު ބަލިވެ އުޅޭ ވާހަކަ ބުނުމަށް ފަހު މިޔަދު ސަލާމް ޖެހީމެއެވެ .\nއެހެން އޮވެ ނިދުނު ވަގުތެއް ނޭންގުނެއެވެ . އަހަންނަށް ހޭލެވުނީ އަހަންނަށް މީހަކު ގޮވާ އަޑަށެއެވެ . އަހަރެން ލޯ ހުޅުވާލި އިރު އަހަރެން ވަށައިގެން އެތަކެއް ބައެއް ތިއްބެއެވެ . ވާނުވާ ހާލުގައި އެ މީހުން ބަލަން ތިއްބެއެވެ . އަހަރެން ގެ ގާތް އަދި ހުރިހާ ކަމެއް ވެސް ހިއްސާ ކުރަމުން އަންނަ ޒައިދް ވެސް ހުއްޓެއެވެ .\nއަހަރެން އަގައިން ވެސް ނުބުނެ އަހަރެން ހިގައިގަތީ ޒައިދް އާ އެކު ކޮފީ ބޯށެއެވެ . އަހަރެން ރުއި އަދި އަހަރެން ކުރާ ހިތާމަ އެކަކަށް ވެސް އެއްގުމެއް ނެތި އަހަރެން ދިޔައީ ޒައިދް އާއެކު ކޮފީ އަކަށެވެ\n8 މިނެޓް ފަސް\nއަހަރެން : އަހަރެން އެންމެ ލޯބިވާ މީހާ މިޔަދު ގުޅި ގުޅާފާ ބުނި އަހަރެންނާ އެކު އުޅެން ބޭނުން ނުވާ ކަމަށާއި އަދި އޭނަގެ އާއިލާ މީހުން އެހާ ރަގަޅު ނޫން ކަމަށް ވެސް ބުނި އަދި އެހެން މީހަކަށް އިންނަން އުޅޭ ވާހަކަ ވެސް ބުނި މިޔަދު އަހަރެން އޮފީހަކަށް ވެސް ނުދަން\nޒައިދް : ކީކޭ ؟ ކައޭ ހަމަތަ ؟ ހަމަތަ ؟ ދޮގު ނުހަދާ\nއަހަރެން : އާން … އެހެން ބުނުމަށޯ މި ގުޅީ … އެހެން ބުނުމަށް ފަހު އިރު ކޮޅެއް ނުވެ ޒައިދް ތި ގުޅީ އަހަރެން އެކަން ފޯން އިން އަންގަން ބޭނުން ނުވާތީ އަހަރެން ފޯނު ބޭއްވީ ވެސް އަދި އަހަރެން ބޯ އަބުރާތީ ޖައްސާލީ ވެސް .. ދެން އަހަރެން ނަށް ހޭވެރިކަން ވީއިރު ޒައިދް ތިޔައީ އަހަންނަށް ވެސް ނޭންގޭ ބައެއް ގޮވާގެން ދެން ކިހިނެއް ވާނީ ؟\n5 ވަނަ ބަޔަށް އިންތިޒާރު ކޮށް ލައްވާ ……………\nThyga thi iny ekithanthan kolhu repeat vefa… Maaginain… Dhen faharaku rangalhu kohlahchey ??.. Adhi thankolheh in.. Mi maahaulaky.. Mieehbaheh vakavakin ehnoon ingey.. Plx dnt mind dear.. Aneheh v reethi


މިމަހުގެ އަށާރައިން އިން ވިއްސަށް ހއ. ކެލާގައި ކުރިއަށްދިޔަ ހއ. އަތޮޅު ޤުރްއާން މުބާރާތް 1440 ނިމި ބައިވެރިންނަށް ހަނދާނީ ލިއުމާއި ތަށި ދެއްވައިފިއެވެ. މިކަމަށްޓަކައި ހއ. ކެލާ ޝައިޚް އިބްރާހީމް ސްކޫލުގައި ބޭއްވި ރަސްމިއްޔާތުގެ ޝަރަފު ވެރި މެހުމާނަކީ ހއ. އަތޮޅު ކައުންސިލްގެ ރައީސް އަލްފާޟިލް ޢަބްދުﷲ ޙުސައިނެވެ. މި ޖަލްސާގައި ކެލާ ކައުންސިލާއި ކެލާގައި ހުންނަ ސަރުކާރު އޮފީސްތަކުގެ އިސްވެރިން ބައިވެރިވެ ވަޑައިގެންނެވިއެވެ.\nހއ. އަތޮޅު ހަތަރު ރަށަކުން ބައިވެރިވި މި މުބާރާތުގައި ބާވީސް ބައިވެރިން ވާދަ ކުރިއެވެ. އެއީ ބަލައިގެން ކިޔެވުމުގެ ގޮފިން 19 ބައިވެރިންނާއި، ނުބަލައި ކިޔެވުމުގެ ގޮފިން3ބައިވެރިންނެވެ.\nމި މުބާރާތުން ބަލައިގެން ކިޔެވުމުގެ ގޮފިން އެއްވަނައަށް ދިޔައީ ހއ. ދިއްދޫ ފުނަކުރި ބައްސާމާ ސުލައިމާނެވެ. ދެވަނައަށް ދިޔައީ ހއ. ހޯރަފުށީ ތޯތާގެއާގެ އަޙުމަދު ސުޖާއެވެ. ތިންވަނައަށް ދިޔައީ ހއ. ހޯރަފުށީ ރަސްކަރަ ޢާއިޝަތު ޝަރުފާއެވެ. ނުބަލައި ކިޔެވުމުގެ ގޮފިން އެއްވަނައަށް ދިޔައީ ހއ. ދިއްދޫ އޭޝިޔާ މަރިޔަމް އަރޫޝާއެވެ.\nމުޅި މުބާރާތުން އެއްވަނަ ރަށަކަށް ހޮވިފައިވަނީ ހއ. ދިއްދޫއެވެ. ދެވަނައަށް ދިޔައީ ހއ. އިހަވަންދޫއެވެ. ތިން ވަނައަށް ދިޔައީ ހއ. ކެލާއެވެ.\nމި ޖަލްސާގައި ވާހަކަ ދައްކަވަމުން އަތޮޅު ކައުންސިލްގެ ރައީސް ޢަބްދުﷲ ޙުސައިން ވިދާޅުވީ މި ބުރާތަކީ މުޅި އަތޮޅަށް ހުޅުވައިލައިގެން ބޭއްވި މުބާރާތެއް ކަމުގައި ވީނަމަވެސް ބައިވެރި ރަށުގެ ޢަދަދު މަދުކަމުން އެކަމާ ހިތާމަކުރައްވާ ކަމަށެވެ. އެހެން ދިމާވި ސަބަބެއްކަމަށް ލަފާކުރެވެނީ މި ބުރާތް މިހާރު ކުރިއަށްދަނީ ހަމައެކަނި 18 އަހަރުން މައްޗަށް ކަމަށް ވެފައި އެޢުމުރުން ވާދަކުރާނެ ބައިވެރިން ރަށްރަށުން ލިބުން ދަތިވުންކަމަށް ވެދާނެކަމަށެވެ. އެހެންކަމުން މުބާރާތް ބާއްވާ ޢުމުރުފުރާ ބަދަލުކުރަން ގަސްދު ކުރައްވާ ކަމަށެވެ.\nކައުންސިލްގެ ރައީސްގެ ވާހަކަފުޅު ކުރިއަށް ގެންދަވަމުން މި މުބާރާތް ކެލާގައި ބޭއްވުމުގެ އެންމެހާ އިންތިޒާމްތައް ހަމަޖެއްސުމުގައި ކެލާ ކައުންސިލުން ކުރެއްވި ބުރަމަސައްކަތަށްޓަކައި އެކައުންސިލަށް ޝުކުރު އަދާކުރެއްވިއެވެ.\nމި މުބާރާތް ކުރިއަށް ގެންދެވުނު ގޮތާބެހޭގޮތުން ވާހަކަ ދައްކަވަމުން އަތޮޅު ކައުންސިލްގެ މެމްބަރ ޢަބްދުﷲ ސިރާޖް ވިދާޅުވީ މި މުބާރާތުގައި ވާދަކުރާ ބައިވެރިން މަދުވެގެން އުޅެނީ މުބާރާތް ހިނގަމުންއައި އުސޫލަށް ކީރިތި ގުރުއާނާ ބެހޭ މަރުކަޒުން ގެންނެވި ބަދަލަކާ ގުޅިގެންކަމަށާއި ވަކި ޢުމުރު ފުރާއަކަށް ނޫނީ މިފަދަ މުހިންމު މުބާރާތުގައި ބައިވެރި ނުވެވޭގޮތަށް އޮތުމުން ކަމަށެވެ. އެހެންކަމުން2އަހަރުގެ ތަޖުރިބާއަށް ބަލާފައި މިއަންނަ އަހަރުން ފެށިގެން ސްކޫލް ކުދިންނަށްވެސް ވާދަ ކުރެވޭގޮތަށް މި މުބާރާތް ހުޅުވާލާނެކަމަށެވެ.\nމި ޖަލްސާގައި ކެލާ ކައުންސިލްގެ ފަރާތުން ވާހަކަފުޅު ދެއްކެވީ ކައުންސިލްގެ ނައިބު ރައީސް އަލްފާޟިލާ އާމިނަތު އިސްމާޢީލެވެ. އެކަމަނާގެ ވާހަކަފުޅުގައި މި މުބާރާތް ކެލާގައި ބާއްވަން ކެލާ ކައުންސިލުން ނިންމީ ކީރިތި ޤުރްއާން ކިޔެވުމުގެ ފަންނު އަލާކުރުމާއި ޤުރްއާނާމެދު ކެލާ ރައްޔިތުންގެ ހިތްތަކުގައި ދެވޭ ލޯތްބެއްގެ ބޮޑުކަމުން ކަމަށެވެ.\n← 1440 ވަނަ އަހަރުގެ އަތޮޅު ޤުރްއާން މުބާރާތް\nތިންވަނަ ދައުރުގެ 100 ވަނަ ބައްދަލުވުން →


ފާރމަސީތަކުން ބޭސްވިއްކުމުގެ ހުއްދަ ވަގުތީގޮތުން ހިފެހެއްޓުން\nފާރމަސީ ހިންގުމަށް ހުއްދަދެނީ، ޤާނޫނު ނަންބަރު 78/60 (އިމްޕޯޓްމުދާ ވިއްކާތަންތަން، ސައިހޮޓާ އަދި ކެންޓީނާބެހޭ ޤާނޫނު) އާއި، ޤާނޫނު ނަންބަރު 78/75 (ބޭހުގެ ބާވަތްތައް ދިވެހިރާއްޖެއަށް އެތެރެކުރުމާއި ވިއްކުމާބެހޭ ޤާނޫނޫ) ގެ ދަށުންނެވެ. ފާރމަސީއެއް ހިންގަން ފެށްޓޭނީ، އެ ފާރމަސީއަކަށް، މިނިސްޓްރީ އޮފް އިކޮނޮމިކް ޑިވެލޮޕްމަންޓުން ދޫކުރާ، އިމްޕޯޓްމުދާ ވިއްކުމުގެ ހުއްދައާއި، މޯލްޑިވްސް ފުޑް އެންޑް ޑްރަގް އޮތޯރިޓީން ދޫކުރައްވާ ބޭހުގެ ބާވަތްތައް ވިއްކުމުގެ ހުއްދަ އެ ފާރމަސީއަކަށް ލިބުމުންނެވެ.\nމޯލްޑިވްސް ފުޑް އެންޑް ޑްރަގް އޮތޯރިޓީގެ ގަވާއިދާ ޚިލާފުވާ ފާރމަސީތަކުގެ ހުއްދަ އެ އޮތޯރިޓީން ބާޠިލުކުރައްވައިފިނަމަ، މިނިސްޓްރީ އޮފް އިކޮނޮމިކް ޑިވެލޮޕްމަންޓުން އެ ފާރމަސީއަށް ދޫކޮށްފައިވާ، އިމްޕޯޓްމުދާ ވިއްކުމުގެ ހުއްދަ ސަސްޕެންޑްވާނެއެވެ. މި ހުއްދަ ސަސްޕެންޑްވެފައި އޮންނަ މުއްދަތުގެ ތެރޭގައި އެ ފާރމަސީން ވިޔަފާރި ހިންގުމަކީ މަނާކަމެއްކަމަށާއި، ދެން އެ ފާރމަސީއަކުން ވިޔަފާރި ހިންގޭނީ މޯލްޑިވްސް ފުޑް އެންޑް ޑްރަގް އޮތޯރިޓީން އެ ފަރމަސީއަށް ހުއްދަ ދެއްވުމުންކަން އާންމުކޮށް އަންގާ އިޢުލާނު ކުރީމެވެ.\n01 ޖުމާދަލްއާޚިރާ 1434\n11 އޭޕްރިލް 2013


PHOTO GALLERY: Anhenunge dhuvahuge rasmee jalsa | Mihaaru\nފޮޓޯގެލަރީ / ކ. މާފުށި\nބައިނަލްއަގްވާމީ އަންހެނުންގެ ދުވަހުގެ ރަސްމީ ޖަލްސާ\nކ. މާފުށި: މާޗް 7، 2019- މި އަހަރުގެ ބައިނަލްއަގްވާމީ އަންހެނުންގެ ދުވަސް ފާހަގަކުރަން ކ. މާފުށީގައި ބޭއްވި ޖަލްސާގެ ތެރެއިން: ސިވިލް ސާވިސްގައި މަސައްކަތް ކުރާ މުވައްޒަފުން ވިހެއުމުން ލިބޭ ޗުއްޓީ، ހަ މަސް ދުވަށް މިއަދުން ފެށިގެން ސަރުކާރުން އިތުރުކޮށްދީފައިވާކަން، މި ޖަލްސާގައި ރައީސް އިބްރާހިމް މުހައްމަދު ސޯލިހް އިއުލާން ކުރެއްވި. އެމަނިކުފާނު ވިދާޅުވީ ވިހެއުމުން މުސާރައާ އެކު ހަ މަސް ދުވަހުގެ ޗުއްޓީ މިއަދުން ފެށިގެން ލިބޭނެ ކަމަށް.---ފޮޓޯތަށް: އަހުމަދު ނިޝާތު/މިހާރު\nކ.މާފުށި: މާޗް 7، 2019- މި އަހަރުގެ ބައިނަލްއަގްވާމީ އަންހެނުންގެ ދުވަސް ފާހަގަކުރުމަށް މި ރަށުގައި ބޭއްވި ރަސްމީ ޖަލްސާ އަށް ވަޑައިގެންނެވި، އެޑިއުކޭޝަން މިނިސްޓަރު ޑރ. އާއިޝަތު އަލީ ބައެއް މީހުންނާ ވާހަކަ ދައްކަވަނީ.---ފޮޓޯ: އަހުމަދު ނިޝާތު/މިހާރު\nކ. މާފުށި: މާޗް 7، 2019- މި ރަށުގައި ބޭއްވި، މި އަހަރުގެ ބައިނަލްއަގްވާމީ އަންހެނުންގެ ދުވަހުގެ ރަސްމީ ބައެއް ހަރަކާތްތަކުގައި ރައީސް އިބްރާހިމް މުހައްމަދު ސޯލިހްގެ ދެކަނބަލުން ބައިވެރިވެވަޑައިގަންނަވަނީ.---ފޮޓޯ: އަހުމަދު ނިިޝާތު/މިހާރު\nކ. މާފުށި: މާޗް 7، 2019- މި ރަށުގައި ބޭއްވި، މި އަހަރުގެ ބައިނަލްއަގްވާމީ އަންހެނުންގެ ދުވަހުގެ ރަސްމީ ޖަލްސާގެ ތެރެއިން.---ފޮޓޯ: އަހުމަދު ނިިޝާތު/މިހާރު\nކ.މާފުށި: މާޗް 7، 2019- މި ރަށުގައި ބޭއްވި، މި އަހަރުގެ ބައިނަލްއަގްވާމީ އަންހެނުންގެ ދުވަހުގެ ރަސްމީ ޖަލްސާގައި ރައީސް އިބްރާހިމް މުހައްމަދު ސޯލިހް ވާހަކަފުޅު ދައްކަވަނީ.---ފޮޓޯ: އަހުމަދު ނިޝާތު/މިހާރު\nކ.މާފުށި: މާޗް 7، 2019- މި ރަށުގައި ބޭއްވި، މި އަހަރުގެ ބައިނަލްއަގްވާމީ އަންހެނުންގެ ދުވަހުގެ ހަރަކާތެއްގައި ރައީސް އިބްރާހިމް މުހައްމަދު ސޯލިހް ބައިވެރިވެވަޑައިގަންނަވަނީ.---ފޮޓޯ: އަހުމަދު ނިޝާތު/މިހާރު\nކ. މާފުށި: މާޗް 7، 2019- މި އަހަރުގެ ބައިނަލްއަގްވާމީ އަންހެނުންގެ ދުވަހުގެ ރަސްމީ ޖަލްސާ އަށް ރައީސް އިބްރާހިމް މުހައްމަދު ސޯލިހްގެ ދެކަނބަލުން މި ރަށަށް ވަޑައިގެން ހިންގަވާފައި ވަޑައިގަންނަވަނީ.---ފޮޓޯ: އަހުމަދު ނިޝާތު/މިހާރު\nކ. މާފުށި: މާޗް 7، 2019- މި އަހަރުގެ ރެހެންދި އެވޯޑް ހާސިލް ކުރި މީހުންނާ އެކު، ރައީސް އިބްރާހިމް މުހައްމަދު ސޯލިހްގެ ދެކަނބަލުން ފޮޓޯފުޅެއް ނަންގަވަނީ.---ފޮޓޯ: އަހުމަދު ނިޝާތު/މިހާރު\nކ. މާފުށި: މާޗް 7، 2019- މި ރަށުގައި ބޭއްވި، މި އަހަރުގެ ބައިނަލްއަގްވާމީ އަންހެނުންގެ ދުވަހުގެ ރަސްމީ ޖަލްސާގައި ޖެންޑާ މިނިސްޓަރު ޝިދާތާ ވާހަކަ ދައްކަވަނީ.---ފޮޓޯ: އަހުމަދު ނިިޝާތު/މިހާރު\nކ. މާފުށި: މާޗް 7، 2019- މި ރަށުގައި ބޭއްވި، މި އަހަރުގެ ބައިނަލްއަގްވާމީ އަންހެނުންގެ ދުވަހުގެ ރަސްމީ ޖަލްސާގައި ރައީސް އިބްރާހިމް މުހައްމަދު ސޯލިހްގެ ދެކަނބަލުންނާއި ބައެއް ވަޒީރުން ބައިވެރިވެވަޑައިގަންނަވަނީ.---ފޮޓޯ: އަހުމަދު ނިިޝާތު/މިހާރު\nކ. މާފުށި: މާޗް 7، 2019- މި އަހަރުގެ ބައިނަލްއަގްވާމީ އަންހެނުންގެ ދުވަހުގެ ރަސްމީ ޖަލްސާ އަށް ރައީސް އިބްރާހިމް މުހައްމަދު ސޯލިހްގެ ދެކަނބަލުން މި ރަށަށް ވަޑައިގަތުމުން މަރުހަބާ ދަންނަވާ ރަސްމިއްޔާތުގައި ބައިވެރިވެވަޑައިގަންނަވަނީ.---ފޮޓޯ: އަހުމަދު ނިޝާތު/މިހާރު\nކ.މާފުށި: މާޗް 7، 2019- މި އަހަރުގެ ބައިނަލްއަގްވާމީ އަންހެނުންގެ ދުވަސް ފާހަގަކުރުމަށް މި ރަށުގައި ބޭއްވި ރަސްމީ ޖަލްސާގައި ބައިވެރިވެވަޑައިގެންނެވި، ބައެއް ވަޒީރުންނާއި ސަރުކާރުގެ ބައެއް އިސްވެރިން.---ފޮޓޯ: އަހުމަދު ނިޝާތު/މިހާރު\nކ.މާފުށި: މާޗް 7، 2019- މި އަހަރުގެ ބައިނަލްއަގްވާމީ އަންހެނުންގެ ދުވަހުގެ ރަސްމީ ޖަލްސާ އަށް ރައީސް އިބްރާހިމް މުހައްމަދު ސޯލިހް މާފުށީގައި.---ފޮޓޯ: އަހުމަދު ނިޝާތު/މިހާރު\nކ.މާފުށި: މާޗް 7، 2019- މި އަހަރުގެ ބައިނަލްއަގްވާމީ އަންހެނުންގެ ދުވަހުގެ ރަސްމީ ޖަލްސާ އަށް ރައީސް އިބްރާހިމް މުހައްމަދު ސޯލިހްގެ ދެކަނބަލުން މި ރަށަށް ވަޑައިގަތުމުން މަރުހަބާ ދަންނަވާ ރަސްމިއްޔާތުގައި ބައިވެރިވެވަޑައިގަންނަވަނީ.---ފޮޓޯ: އަހުމަދު ނިޝާތު/މިހާރު\nކ.މާފުށި: މާޗް 7، 2019- މި އަހަރުގެ ބައިނަލްއަގްވާމީ އަންހެނުންގެ ދުވަހުގެ ރަސްމީ ޖަލްސާ އަށް ރައީސް އިބްރާހިމް މުހައްމަދު ސޯލިހްގެ ދެކަނބަލުން މި ރަށަށް ވަޑައިގެން ހިންގަވާފައި ވަޑައިގަންނަވަނީ.---ފޮޓޯ: އަހުމަދު ނިޝާތު/މިހާރު\nކ.މާފުށި: މާޗް 7، 2019- މި އަހަރުގެ ބައިނަލްއަގްވާމީ އަންހެނުންގެ ދުވަހުގެ ރަސްމީ ޖަލްސާ އަށް ރައީސް އިބްރާހިމް މުހައްމަދު ސޯލިހް މާފުއްޓަށް ވަޑައިގެން ރަށުގެ ދެ ޒުވާނަކާ އެކު ފޮޓޯފުޅެއް ނަންގަވަނީ.---ފޮޓޯ: އަހުމަދު ނިޝާތު/މިހާރު\nކ.މާފުށި: މާޗް 7، 2019- މި އަހަރުގެ ބައިނަލްއަގްވާމީ އަންހެނުންގެ ދުވަހުގެ ރަސްމީ ޖަލްސާ އަށް ރައީސް އިބްރާހިމް މުހައްމަދު ސޯލިހް ވަޑައިގެން މި ރަށުގެ ބައެއް ކުދިންނާ ސަލާމް ކުރައްވަނީ.---ފޮޓޯ: އަހުމަދު ނިޝާތު/މިހާރު\nކ.މާފުށި: މާޗް 7، 2019- މި އަހަރުގެ ބައިނަލްއަގްވާމީ އަންހެނުންގެ ދުވަހުގެ ރަސްމީ ޖަލްސާ މި ރަށަށް ވަޑައިގެންނެވި ޖެންޑާ މިނިސްޓަރު ޝިދާތާ ޝަރީފް.---ފޮޓޯ: އަހުމަދު ނިޝާތު/މިހާރު\nކ.މާފުށި: މާޗް 7، 2019- މި އަހަރުގެ ބައިނަލްއަގްވާމީ އަންހެނުންގެ ދުވަހުގެ ރަސްމީ ޖަލްސާ އަށް ރައީސް އިބްރާހިމް މުހައްމަދު ސޯލިހް މި ރަށަށް ވަޑައިގެން ކުޑަކުއްޖަކާ އެކު.---ފޮޓޯ: އަހުމަދު ނިޝާތު/މިހާރު\nކ.މާފުށި: މާޗް 7، 2019- މި އަހަރުގެ ބައިނަލްއަގްވާމީ އަންހެނުންގެ ދުވަސް ފާހަގަކުރުމަށް މި ރަށުގައި ބޭއްވި ރަސްމީ ޖަލްސާގައި ބައިވެރިވެވަޑައިގެންނެވި ބައެއް ބޭފުޅުން (ކ-ވ) ކުރީގެ މިނިސްޓަރު އަނީސާ އަހުމަދު، ފިޝަރީޒް މިނިސްޓަރު ޒަހާ ވަހީދު، އާޓްސް އެންޑް ކަލްޗަރު މިނިސްޓަރު ޔުމްނާ މައުމޫން އަދި ހައުސިން މިނިސްޓަރު އައިމިނަތު އާތިފާ.---ފޮޓޯ: އަހުމަދު ނިޝާތު/މިހާރު\nކ.މާފުށި: މާޗް 7، 2019- މި އަހަރުގެ ބައިނަލްއަގްވާމީ އަންހެނުންގެ ދުވަހުގެ ރަސްމީ ޖަލްސާ އަށް ރައީސް އިބްރާހިމް މުހައްމަދު ސޯލިހް ވަޑައިގެން އުމުރުން ދުވަސްވީ މީހަކާ ވާހަކަފުޅު ދައްކަވަނީ.---ފޮޓޯ: އަހުމަދު ނިޝާތު/މިހާރު\nކ.މާފުށި: މާޗް 7، 2019- މި އަހަރުގެ ބައިނަލްއަގްވާމީ އަންހެނުންގެ ދުވަހުގެ ރަސްމީ ޖަލްސާ އަށް ރައީސް އިބްރާހިމް މުހައްމަދު ސޯލިހް ވަޑައިގަތުމުން، ޖެންޑާ މިނިސްޓަރު ޝިދާތާ މަރުހަބާ ދަންނަވަނީ.---ފޮޓޯ: އަހުމަދު ނިޝާތު/މިހާރު